
Bevezetés 


A tanulmánykötet, melyet az olvasó kezében tart, azzal a céllal született, 
hogy a szakmai tanárképzés múltját és jelenét érintő fontos területekről mu- 
tasson be néhány tanulmányt. A kötet összeállítói nem törekedtek a tanulmá- 
nyok közötti szoros tartalmi egységre, inkább a kiválasztott írásokkal jelezni 
kívánják azt a sokszínűséget, mely e területet a múltban, a jelenben is jelle- 
mezte. 

Az első tanulmány a múltat, egészen pontosan az 1848—1948 között eltelt 
100 esztendőt vizsgálja a tanárképzés, azon belül is a szakmai tanárképzés 
szempontjából. A cikkben nyomon követhetjük, hogy a szakmai tanárképzés 
mindmáig meglévő dilemmáira - szakmai ismertek és pedagógiai professzió 
aránya és viszonya, a gyakorló iskolák léte, a szakmai gyakorlat megvalósítás, 
stb. — milyen szervezeti, tantervi válaszok születtek a változó oktatáspolitikai 
irányzatokon belül. Így, mint minden neveléstörténeti munka, komoly tanul- 
ságokat hordoz a jelen szakmai tanárképzés tervezőinek és megvalósítóinak. 

A második, pszichológiai tanulmány a serdülők mentális egészségét 
elemzi sorra véve a meghatározó fejlődéslélektani irányzatok ide vonatkozó 
megállapításait. Azét a korosztályét, mellyel a szakmai pedagógusok nap, 
mint nap találkoznak a szakképzésben. Közülük is arra a csoportra fókuszál, 
amelybe tartozó diákok az áltagnál is nehezebb körülmények közül kerülnek 
az oktatás világába. Teszi mindezt abból a feltevésből kiindulva, hogyha a 
szakmai pedagógus megismeri a serdülőkor fejlődéslélektani meghatározott- 
ságát, akkor pedagógia eszköztárának megválasztásakor hatékonyabb mód- 
szertani megoldásokat találhat. Ehhez javasolja azt a pozitív, mentális egész- 
ségre fókuszáló megközelítést, mely támogathatja a diákok lelki fejlődését 


és erősítheti a pedagógia produktivitást a szakképző intézményben is. 

A harmadik tanulmány az előző, pszichológia alapokat lefektető cikk 
folytatásaként azon fiatalokról, az új Z generációról ír, akik már a digitális 
társadalom polgáraiként nőnek fel. Bemutatja sajátos világukat, világlátásu- 
kat, azon jellemzőiket, melyek megkülönböztetik őket az előző generációk- 
tól. Kitér az őket érő kihívásokra, ezek szociológiai és pedagógiai vonatko- 
zásaira. Végül, mindezek tükrében, javaslatokat tesz a szakmai pedagógusok 
számára módszertani megújulásuk lehetséges új útjaira a bátorító nevelés 
alapelveire támaszkodva. 

A negyedik írás ezen új módszertani utak közül a játékosítás, a 
gamifikáció módszerét igyekszik bemutatni, miközben összeveti a pedagógia 
hagyományos eszköztárát a virtuális világéval, azon belül is a digitális játé- 
kokban működő kifinomult és összetett hatásmechanizmusok és motivációk 
rendszerével. Rámutat arra a hátrányra, melyet a megújuló szakmai pedagó- 
gusoknak a gamifikáció különböző fokozatainak alkalmazásával le kell küz- 
denie, hogy a Z generációs diákok számára az iskola elfogadható hely, a ta- 
nulás pedig élményteli folyamat legyen. 

A tanulmánykötetet ezért ajánlom azon innovatív pedagógusok számára, 
akik pedagógiai eszköztárukban folyamatos megújulásra törekednek és ezt 


elméleti és módszertani ismeretekre alapozva kívánják megvalósítani. 


Dr. Katona György 
szerkesztő 
Sopron, 2015 


Száz év a középiskolai tanárképzés, szakmai tanárképzés 


történetéből (1848—1948) 


Dr. Patyi Gábor 


Tanulmányunkban arra vállalkozunk, hogy a 19. század közepétől a 20. szá- 
zad közepéig tartó időszakasz (1848—1948) hazai középiskolai tanárképzésé- 
nek és azon belül a szakmai tanárképzésnek főbb történeti csomópontjait, vál- 
tozástendenciáit vázlatosan összefoglaljuk. Hazánkban a középiskolai tanár- 
képzésnek és a szakmai tanárképzésnek (kezdetben gimnáziumi és reáliskolai 
tanárok képzésének) közösek a történeti gyökerei. Bár korán, a dualizmus ko- 
rának kezdetén megkezdődött a szakmai tanárképzés önállósulásának folya- 
mata, mégis a képzés és a képesítési követelmények szabályzásában, intéz- 
ményrendszerében sok szállal kötődött és kötődik ma is a két tanárképzési 
rendszer egymáshoz, ez teszi indokolttá a szakmai tanárképzés történetének a 


középiskolai tanárképzés tágabb problémakörébe ágyazott vizsgálatát. 


1. Gimnáziumi és reáltanodai tanárok képzése 


az önkényuralom korában 


Hazánkban a 19. század közepén az akkor egyetlen tudományegyetemként 
működő pesti egyetem és a tanárképzés reformjára az 1848-as forradalmi 
események kínáltak lehetőséget. A reformkísérletekből azonban a szabad- 
ságharc kitörése és elbukása miatt nem váltak megvalósult reformok (Szögi 
1994). Átfogó egyetemi reformtervezetnek tekinthető , A magyar egyetem 


alapszabályai" címen, 1848 nyarán nyomtatásban is megjelent dokumentum, 


melynek szerzőségét a kutatók Eötvös Józsefnek tulajdonítják (Szögi 2003). 
A szövegben található számos előremutató vonás említésétől eltekintve most 
csak azt emeljük ki, hogy ez a dokumentum tett említést először hazánkban 
, tanárképezdéről". Eötvös a bölcsészkart két , szakra" (humán-reál tago- 
Zatra) szándékozott felosztani és mindkét tagozat mellé egy-egy tanárképez- 
dét szeretett volna létesíteni. A 241. paragrafus szerint: ,, 4 tudós közép- és 
polgártanodák leendő tanárainak kiképzésére külön philologico-historiai s 
mér- és természettani képezdék fognak az egyetem bölcsészkara mellett fel- 
állíttatni" (Kardos 2000, 66). Az alapszabály-tervezet meghatározta továbbá 
a képezdék felvehető hallgatóinak számát (felének szállást, ösztöndíjat biz- 
tosítva), a felvételüket, az intézmények vezetését és a három évre kiterjedő 
tanulmányok tartalmát is (Ladányi 2008). 

A szabadságharc leverését követően került sor átfogó, a Habsburg Monar- 
chia összes tartományára, illetve a köz- és felsőoktatásra egyaránt kiterjedő 
oktatásügyi reformok bevezetésére, melyek a pesti egyetemet, így a tanár- 
képzést is érintették (Szögi 1994). A hazánkban is bevezetett felsőoktatási 
reformot Poroszországban a század elején eszközölt és Wilhelm von Hum- 
boldt nevével összefonódott újítások ihlették. Az egyetemek alapvető fel- 
adata ott a tudományos kutatás és a tudósképzés lett. A legjelentősebb újítás 
talán a tanítás és tanulás korlátlan szabadságának biztosítása volt. Az egye- 
temi karok közül jelentőségét tekintve ezután a filozófiai kar emelkedett ki. 
A reformelképzelések az újonnan alapított berlini egyetem szervezetében és 
működésében öltöttek először konkrét formát (Müller 1990). A német egye- 
temi modellben a filozófiai karok váltak a tanárképzés meghatározó közege- 
ivé. Korábbi, magasabb tanulmányokra előkészítő funkciójukat elveszítet- 


ték, és a tudósképzés mellett a középiskolai tanárképzés vált fő feladatukká 

(Németh 2005). A tanítás és tanulás szabadságának elve, illetve a tudóskép- 
zés és a tanárképzés közötti feszültség azonban nehézzé tette a tanárképzés 
feladatának ellátását. 

A pesti egyetem bölcsészkara az 1850/1851. tanévtől vált a többi karral 
egyenrangúvá, akkor emelkedett a tanulmányok ideje is három évre. A meg- 
újult kar ezt követően a tudósképzés és a tanárképzés kettős feladatát látta el. 
Kezdetben azonban csak csekély számú hallgató készült tanári pályára, mivel 
a pesti egyetem hallgatói a birodalom más egyetemein működő tanárvizsgáló 
bizottságok előtt kényszerültek a képesítő vizsgát letenni. 

1849. augusztus 30-án kelt az a provizórikus rendelet, melyben szabályoz- 
ták a Habsburg Birodalomban a tanári képesítés megszerzését (Grimm 
2000). A rendelet hatálya 1853 januárjától Magyarország területére is kiter- 
jedt (Felkai 1961). A korábban szokásos versenyvizsgák helyett a tanárjelöl- 
teknek ezután tanárvizsgáló bizottságok előtt kellett vizsgát tenni. Ilyen bi- 
zottságok a birodalom határain belül kezdetben csak Bécsben, Prágában, 
Lembergben, Innsbruckban és Padovában működtek. 

A tanári képesítővizsga letételének a gimnáziumi érettségi, igazolt három 
év egyetemi tanulmány és feddhetetlen erkölcsi előélet voltak az előfeltéte- 
lei. A képesítő vizsgán a középiskolai tanítás egy , főkörének" beható isme- 
retéről (latin — ógörög, történelem — földrajz, matematika, fizika — természet- 
tan, tanítási nyelv — filozófia) és magas szintű általános műveltségről kellett 
számot adni. A vizsga több részvizsgálatból ált. Be kellett nyújtani egy házi 
dolgozatot, majd kétszer 12 óra időtartamú zárthelyi dolgozatot írattak a je- 
lölttel. A képesítővizsgát végül kétórányi próbatanítással zárták, melynek a 
vizsgahelyszín valamelyik középiskolája adott helyet. A végleges tanári ké- 
pesítés elnyeréséhez a próbaévet is sikerrel abszolválni kellett (Grimm 


2000). 

1856. július 24-i keltezéssel adták ki a középiskolai tanári képesítés meg- 
szerzését már hosszabb időtávra szabályzó rendeletet, mely Magyarországon 
1875-ig érvényben volt (Grimm 2000; Felkai 1961). Az ideiglenes rendelke- 
zéshez képest a változások iránya oda mutatott, hogy némileg fokozták a pe- 
dagógiai-didaktikai komponensek szerepét a szaktárgyi tudással szemben a 
tanárvizsgálatban. A jelöltektől elvárták ezután, hogy a három évre kiterjedő 
egyetemi tanulmányok során filozófiát is tanuljanak, a szükséges pedagógiai 
és didaktikai ismeretek megszerzése érdekében. Továbbá az ekkortól elvárt 
három házi dolgozat közül az egyiknek pedagógiai-didaktikai témát kellett 
feldolgozni. 

1862-ben állítottak fel Pesten is tanárvizsgáló bizottságot, jelentősen 
megkönnyítve a magyarországi jelöltek számára a tanári képesítés megszer- 
zését. 1863-ban külön reáliskolai tanárvizsgáló bizottság is létesült. A tanár- 
képzés ügyét szolgálták a bölcsészkar kebelében az 1852/1853. tanévben fel- 
állított szemináriumok is (Németh 2005). 

1846 nyarán nyitotta meg a kapuit a József Ipartanoda. A vágyott műegye- 
tem helyett azonban csak egy középfokú , szorgalmatossági iskola" létesült, 
mezőgazdasági, műtani és kereskedelmi tagozattal (Orosz 2003). 1856-ban 
alakították át az ipartanodát felsőfokú intézménnyé, neve ezután József Poli- 
technikum volt. Szervezete ekkor még nem tagolódott szakosztályokra (fa- 
kultásokra), mégis a mérnökökön kívül mezőgazdasági és kereskedelmi 
szakembereket is képeztek (Orosz 2003). 

1850 után a gimnáziumi és reáltanodai (szakmai) tanárképzés egyaránt a 
pesti egyetem bölcsészkarán indult meg, azonban már a kezdetektől a reálta- 
nodai tanárképzés egy része a későbbi József Műegyetem elődintézményei- 


ben folyt. Az 1863-ban létrejött reáltanodai tanárvizsgáló bizottság elnöke a 

Politechnikum igazgatója, Stoczek József professzor lett. A reáltanodai ké- 
pesítő vizsgára jelentkezőknek három év Politechnikumban folytatott tanul- 


mányt is igazolni kellett. 


2. Eötvös József kísérlete a közismereti és szakmai tanárképzés 
radikális elkülönítésére: tanárképezdék alapítása 


a dualista korszak kezdetén 


A kiegyezést követően nyílt meg az út a korszerű hazai felsőoktatási rendszer 
és tanárképzés kiépítése előtt. Báró Eötvös József kultuszminiszter a népok- 
tatás ügyének rendezését követően megkezdte a felsőoktatás és a tanárképzés 
megreformálását is. A miniszter 1870. április hetedikén egyszerre nyújtott be 
a képviselőházhoz három felsőoktatási törvényjavaslatot (a pesti egyetem, a 
József Műegyetem újjászervezése és a kolozsvári egyetem felállítása tárgyá- 
ban) (Felkai 1979). Nem várta meg a törvényjavaslatok vitáját és ratifikálá- 
sát, régi tervét megvalósítva már 1870. május 3-án kiadta a pesti egyetemhez 
tartozó tanárképezde szabályzatát (Ladányi 2008). 

Az első paragrafus meghatározza az intézmény célját: ,, A pesti m. kir. tu- 
domány-egyetem bölcsészeti kara mellett tanárképezde állíttatik fel, melynek 
célja azon egyetemi tanulókat s egyéb tanárjelölteket, kik középtanodai ta- 
nárságra készülnek, a szükségelt előismeretek igazolása után, választott 
szaktanulmányokban, s annak módszertani kezelésében alaposan kiképezni, 
s őket tudományos öntevékenységre ösztönözve arra képesíteni, hogy tanári 
hivatásuknak mind tudományos készültségük, mind a tudománynak módszer- 


tanilag helyes kezelése által minél tökéletesebben megfelelhessenek" (Kiss 

1988, 11). A szabályzat értelmében a tanárképezdét öt szakosztályra osztot- 
ták (ó-classicai, történelmi-földrajzi, mennyiség- és természettani, természet- 
rajzi és nevelés- és oktatástani). A képezde élére igazgató került, a szakosz- 
tályok vezetésével egyetemi professzorokat bíztak meg. A szabályzat lehe- 
tővé tette középiskolai tanárok alkalmazását is: ,, ...föőképp ott, a hol - mint 
például - a paedagógiai szakosztályban az egyes tanulmányok módszertani 
kezelésére nézve gyakorlati ismeretek is szükségeltetnek, " (Kiss 1988, 11). 
A tanárképezde tagsága rendes és rendkívüli hallgatókra oszlott, a rendes ta- 
gok számát a szabályzat 30 főben maximalizálta. A rendes tagokat kötelezték 
a részvételre a képezde gyakorlatain, és az egyetemi előadásokat legalább 
heti 15 órában látogatni. A rendelet szabályozta az egyes szakosztályokhoz 
tartozó gyakorlatok tananyagát 15. A nevelés-oktatási szakosztályban a hall- 
gatók az általános oktatástanra, a szakmódszertanra és a neveléstörténetre 
vonatkozó elméleti oktatásban részesültek és gyakorlati feladatként minden 
félévben egy-egy írásbeli dolgozatot kellett készíteniük. A záróév első fél- 
évében a szabályzat egy pest-budai iskolában hospitálást, a második félévben 
pedig gyakorlótanítást írt elő (Ladányi 2008). 

A tanárképezde működését ténylegesen 1870 decemberében kezdte meg, 
de csak négy szakosztállyal, az ötödik (pedagógiai) szakosztály felállítását 
elhalasztották, hiszen előbb a többi szakosztály gyakorlatait kellett a hallga- 
tóknak látogatni, abszolválni. 1871 őszén, amikor napirendre került a neve- 
lés-oktatástani szakosztály létrehozása, Lubrich Ágoston és Kármán Mór kö- 
zött vita alakult ki a pedagógiai szakosztály jellegéről, illetve általában a ta- 
nárképzésről, a tanárképző intézet szerepéről (Ladányi 2008). Tanulmá- 
nyunk szűkös keretei között nem térhetünk ki a vita részletes elemzésére, 
csak arra utalhatunk, hogy a politikai döntéshozók Kármán elképzelései mel- 


let tették le a voksukat. Pauler Tivadar kultuszminiszter 1872 tavaszán a 

Kármán féle koncepció jegyében adta ki a pedagógiai szakosztály és a vele 
kapcsolatos gyakorló iskola alapelveit (Kiss 1988). 

Mint fentebb említettük, Eötvös József 1870. április 7-én nyújtott be a 
képviselőházhoz a műegyetem újjászervezése tárgyában fogalmazott tör- 
vényjavaslatot. A javaslatból végül nem vált ratifikált törvény (a műegyetem 
új szervezete 1871 nyarán királyi rendelet formájában lépett életbe), tanul- 
mányunk témája szempontjából mégis nagyon fontos a törvényjavaslat, mert 
annak paragrafusaiból, és Eötvös általi , megokolásából" kirajzolódik a 
nagyformátumú miniszter reáltanodai (szakmai) tanárképzésre vonatkozó 
koncepciója. 

A tervezet első paragrafusa értelmében a létesítendő műegyetemet öt 
szakosztályra kell osztani, melyek a következők: mérnöki, építészi, gépész- 
mérnöki, vegyészi és bölcsészeti s általános műtani. A paragrafus meghatá- 
rozza a bölcsészeti szakosztály célját, feladatát is: ott a bölcsészeti és köz- 
gazdasági tudományok mellett ,, ...kiilönösen azon tudományok adatnak elő, 
melyek a reál-, ipar-, és kereskedelmi iskolákba készülő szaktanárok...kiké- 
peztetésére szükségesek" (Zelovich 1922, 136). Ugyanitt olvasható, hogy a 
bölcsészeti s általános műtani szakosztályhoz kapcsolva a fentebb említett 
szaktanári pályákra készülők részére tanárképezde állíttatik. 

A törvényjavaslat , megokolásában" (indoklás) olvashatjuk, hogy Eötvös 
Józsefet a szakosztályra bontásnál elsősorban nem elméleti-tudományos, ha- 
nem gyakorlati célok vezérelték: a szakosztályoknak általában különböző 
gyakorlati pályákra kell felkészíteni. A műegyetem azonban nem csak gya- 
korlati pályára felkészítő szakiskola, hanem , tudományos főtanoda" is, ott 
olyan tudományokat is kell művelni, melyek nem sorolhatóak a gyakorlati 


felkészülést szolgáló négy szakosztályhoz (mérnöki, építészi, gépészmér- 

nöki, vegyészi). Így szükség van tehát egy ötödik szakosztályra is, a bölcsé- 
szeti s általános műtanira, mely a tudományegyetemek bölcsészkarához ha- 
sonló helyet foglalna el a műegyetem szervezetében. Ehhez kapcsolódik a 
tanárképezde, ,, ... melyben az alsóbb- és felsőbbkörű reál-, ipar- és kereske- 
delmi iskolákba szaktanári pályákra készülők nyernének gyakorlati kiképez- 
tetést" (Zelovich 1922, 140). 

A megokolásból megtudhatjuk, hogy miért tartotta Eötvös József feltétle- 
nül szükségesnek egy az egyetemi gimnáziumi tanárképezdétől elkülönült, a 
műegyetem kötelékébe tartozó reáltanodai tanárképezde létesítését. Nézete 
szerint a pesti és kolozsvári egyetemek mellett létesítendő tanárképezdék 
nem pótolhatják a műegyetemi tanárképző intézetet. ,, Mert igaz ugyan, hogy 
a bölcsészeti karban is előadatnak mathematikai és természeti tudományok, 
de ott először nem adatik elő azoknak minden egyes ága oly terjedelemben, 
mint a műegyetemen, másodszor nem taníttatik közel sem oly mérvben azok- 
nak alkalmazása az ipari, kereskedelmi s egyéb gyakorlati tárgyakra" 
(Zelovich 1922 140). Az ipar- és reáliskolák tanáraink pedig szükségük van 
ilyen ismeretekre Továbbá Eötvös szerint a reáliskolák alapvetően a műegye- 
temre készítenek fel, így azok tanárainak is ott kell tanulmányokat folytat- 
niuk. 

Eötvös József 1870 tavaszán (a pesti egyetem tanárképző intézetének sta- 
tútumával egyidejűleg) adta ki a reáltanodai tanárjelöltek számára felállí- 
tandó , tanárképezde" szabályzatát (Ladányi 2008). A szabályzat értelmében 
a műegyetem bölcsészeti és általános műtani osztálya kebelében állíttatik fel 
a tanárképezde. Az intézmény célja az, hogy a reálszaki tanárjelölteket ma- 
tematikai és természettudományi irányokban kiképezze (Orosz 1991). A ta- 
nárképző intézeten belül négy szakosztály létesült (mennyiségtan és leirati 


mértan, természettan, vegytan, természetrajz). A szakosztályokhoz tartozó 

elméleti oktatást és a gyakorlatok vezetését a műegyetem tanáraira bízták. 
A tanulmányi idő két év volt. A műegyetemi tanárképezdében pedagógiai 
szakosztályt nem létesítettek, a hallgatók, miután abszolválták a szakmai 
szakosztályok anyagát, külön felvétellel a pesti egyetem képezdéjének neve- 
lés-oktatástani szakosztályában folytathatták tanulmányaikat. A rendes hall- 
gatók száma 15 volt, az igazgatója Sztoczek József, a műegyetem első rek- 
tora lett (Horváth 2006). 

A két önálló, egyetemi és műegyetemi tanárképző intézet csak rövid ideig 
ált fenn: Trefort Ágoston kultuszminiszter 1873 augusztusában egyesítette a 
két intézményt és új szabályzatot bocsátott ki (Kiss 1988). Az egyesített kö- 
zépiskolai tanárképző intézet szervezetileg a pesti egyetem bölcsészkarához 
kötődött és három szakosztályból állt: nyelvészeti-történelmi, mennyiség- 
tani-természettudományi, nevelés-oktatástani. Élén igazgató ált, a szakosztá- 
lyok vezetését pedig elnökök látták el. A pedagógiai szakosztály elnöke egy- 
ben a gyakorló gimnázium igazgatója is volt. Az egyesített képezde elvileg a 
műegyetem előadásait is felhasználta a tanárképzés céljaira, és első igazga- 
tója a korábbi műegyetemi képezde vezetője, Sztoczek József lett, mégis idő- 
vel a műegyetemen a matematikai és természettudományos előadásokat hall- 
gató tanárjelöltek száma csökkent, a műegyetem szerepe a középiskolai ta- 
nárképzésben radikálisan visszaszorult (Orosz 1991). 

A reáliskolai tanárok képzését szolgáló tanárképezde megszüntetését köve- 
tően hamarosan, 1875-ben megszüntették az önálló reáliskolai tanárvizsgáló 
bizottságot is az alábbi indokkal: ,, ...a gymnáziumok és a reáliskolák czélját 
és feladatát tekintve egyforma lévén a mérték, mely a tanárok ismeretkörére 
nézve mind a két intézetnél kivántatik, egyenlő mérték alkalmazására a vizs- 
gálást is egy bizottság végezze" (Berki 1991, 50). A szakmai pedagóguskép- 


zésnek tehát a tanárvizsgáló bizottság szintjén is megszűnt az önállósága. 

3. Előremutató változások a tanárképzés, szakmai tanárképzés terén 
a századfordulón. A Kereskedelmi Iskolai Tanárképző Intézet 


létrehozása és működése 


A tanárképzés terén a 19 század utolsó harmadában számos előremutató vál- 
tozás történt. Újabb lendületet vett a tanárképzés ügyét is szolgáló szeminá- 
riumi rendszer kibontakozása. Még Eötvös Loránd javasolta 1878-ban, hogy 
a bölcsészkaron létesítsenek új szemináriumokat. 1886-ban végül három 
(klasszika- és modern filológiai, történelmi) szemináriumok alapítására ke- 
rült sor. Még nagyobb jelentőséggel bírt 1895-ben a Báró Eötvös Kollégium 
megnyitása, melynek eredeti ötletét még Trefort Ágoston vetette fel, de a 
megvalósító Eötvös Loránd volt. A kollégiummal a francia egyetemi szellem 
és tanárképzési rendszer friss levegője tört be a porosz-német típusú hazai 
egyetemi világba (Ladányi, 2008). Közvetlenül a századforduló előtt 1899- 
ben sor került a tanárképző intézet reformjára is. Wlassics Gyula kultuszmi- 
niszter új szervezeti szabályzatot bocsátott ki. A szabályzat szerint a tanár- 
képző intézet ,, ... arról gondoskodik, hogy a középiskolai tanári pályára ké- 
szülő főiskolai hallgatók a hivatásuk szempontjából megkívánt szakszerű 
képzettséget és gyakorlati készültséget tervszerű tanulmányi rendben meg- 
szerezhessék" (Ladányi 2008, 37). A tanárképezdét átszervezték, elnöke Eöt- 
vös Loránd lett, munkáját igazgató és hét tagból álló tanács segítette. AZ át- 
szervezés pozitív változásokat eredményezett, az intézet működése szerve- 
zettebbé vált (Ladányi 2008). 

Mint fentebb már említettük, 1875-ben a két budapesti tanárvizsgáló bi- 
zottságot egyesítették, egyúttal új tanárvizsgálati szabályzatot adtak ki. Az új 
szabályzat alapjellemzője, a tanárjelöltek szaktudományos képzettségének 


növelésére irányuló törekvés volt. A gimnáziumi és reáliskolai tanárjelöltek- 

nek előbb egy elővizsgát kellett tenni magyar nyelv és irodalom, filozófia és 
pedagógia tárgyakból, majd szakvizsgát a két választott középiskolai tan- 
tárgy anyagából. 1882-ben újabb tanárvizsgálati szabályzatot bocsátottak ki, 
a teljesítendő vizsgák számát háromra emelték. A tanulmányok 2. évének 
végén kellett letenni az alapvizsgát, a 4. év végén a szakvizsgát, majd a gya- 
korló év teljesítése után következett a pedagógiai vizsga. Az 1883-ban rati- 
fikált középiskolai törvény is rendelkezett a tanári képesítésről (1883. évi 
XXX. Tc. A középiskolákról és azok tanárairól). A törvény szerint tanári ké- 
pesítést ezután az nyerhet, aki az egyetemen négy éven át hallgatta a szakja- 
ihoz tartozó tárgyakat, továbbá irodalmat, művelődéstörténetet, nevelés- és 
oktatástant és azok történetét is tanulta. Ezen felül pedig tanulmányai alatt 
legalább egy évig nevelői vagy tanítói gyakorlatot folytatott. A törvény gya- 
korlóévre vonatkozó rendelkezése nem volt egyértelmű, csak az 1900-as 
évek közepétől került sor a gyakorlóév pontosabb szabályzására (Ladányi 
2008). 

A szakmai tanárképzés intézményi elkülönülése a közismereti tárgyakat 
tanító középiskolai tanárok képzésétől csak a század legvégén kezdődött meg 
ismét, mégpedig a kereskedelmi iskolák tanárainak képzésével. A dualizmus 
korában a középfokú szakképzés legdinamikusabban fejlődő területe a ke- 
reskedelmi szakoktatás volt. Hazánk első középfokú kereskedelmi szakisko- 
láját, a Pesti Kereskedelmi Akadémiát 1857-ben nyitotta meg a pesti keres- 
kedő testület. A képzés német nyelven folyt, a tanulmányi idő három év volt 
(Orosz, 2003). 

A kiegyezést követően (1872) a kereskedelmi szakoktatás főfelügyeletét 
a Földmíves-, Ipar- és Kereskedelemügyi Minisztériumtól a VKM (Vallás- 
és Közoktatásügyi Minisztérium) vette át. 1872-ben adta ki Trefort miniszter 


a kereskedelmi szakoktatás első hazai szabályzatát is, melyet 1884-ben, 

1885-ben és 1895-ben újabb szabályzatok kiadása követett. A szabályzásnak 
köszönhetően a századfordulóra a kereskedelmi tanonciskolák, középfokú 
kereskedelmi szakiskolák és a kereskedelmi főiskolák egységes rendszere 
alakult ki (Orosz, 2003). 

A középfokú kereskedelmi iskolák közül a legfontosabbak az 1895-től 
egységesen , felsőkereskedelmi iskoláknak" nevezett tanintézmények voltak. 
A tanulók ezekbe négy polgári, gimnáziumi, vagy reáliskolai osztály elvég- 
zése után iratkozhattak be. A tanulmányi idő három évet tett ki, és elsősorban 
a kereskedelmi tisztviselők számára szükséges szakismereteket oktattak. Az 
iskolatípusban a dualizmus korában még nem lehetett érettségit tenni, mégis 
nagyon népszetű volt, a katonaságnál a végzetteknek biztosította az egyéves 
önkéntességi jogot, ezzel az , úriember" státuszt. 1911-ben már női felsőke- 
reskedelmi iskolák is nyíltak. 1895-ben 40, 1918-ban pedig már 75 felsőke- 
reskedelmi iskola működött az országban (Orosz, 2003). 

Az országos Ipari és Kereskedelmi Iskolai Tanács 1906-ban tett javaslatot 
az iskolatípus továbbfejlesztésére, a négy éves képzési idő és az érettségi 
vizsga bevezetésére. A törekvések csak az első világháborút követően vezet- 
tek sikerre (Pfister, 2011). 

A századfordulón már a kereskedelmi felsőoktatás is széles intézményi 
keretek között folyt. Főiskolai szinten folytattak szakemberképzést a Buda- 
pesti és a Kolozsvári Akadémiák. Állami intézményként képzett külkereske- 
delmi szakembereket az 1899-ben főiskolai rangra emelt Keleti Kereske- 
delmi Akadémia és a Fiumei Kiviteli Akadémia is (Orosz, 2003). A század- 
fordulón széles körű kezdeményezés bontakozott ki egy önálló közgazdaság- 
tudományi egyetem létrehozása érdekében. A dualizmus korában a nagyívű 


tervek nem realizálódtak, a négykarú közgazdasági egyetem alapítása helyett 

1914-ben , csak" egy közgazdasági osztály létesítése valósult meg a műegye- 
tem kötelékében (Pfister, 2011). 

A közgazdász szaktanárképzés első szervezeti kezdeménye hazánkban a 
19. század végén alakult ki. Ekkor már elodázhatatlanná vált, hogy a gyors 
ütemben fejlődő felsőkereskedelmi iskolák szaktanárainak képzését intézmé- 
nyes formában biztosítsák (Ballér 1991). 

A felső kereskedelmi iskolai tanárok képesítését először külön 1895-ben 
szabályozták, a felső kereskedelmi iskolák szervezetét szabályozó rendelet- 
ben. A rendelet értelmében háromféle képesítéssel rendelkező tanárokat al- 
kalmazhattak a felsőkereskedelmi iskolákban. A közismereti tárgyak (ma- 
gyar nyelv és irodalom, történelem, német és francia, mennyiségtan, termé- 
szettan) tanítására középiskolai tanári képesítéssel rendelkező személyeket 
vehettek fel. A jogi és közgazdasági ismeretek oktatására jogvégzett egyéne- 
ket lehetett alkalmazni (Berki 1991). 

A szakmai jellegű tárgyak (földrajz, vegytan és áruismeret, kereskedelmi 
és politikai számtan, könyvvitel, kereskedelmi levelezés és kereskedelmi is- 
meretek) oktatásával olyan egyéneket lehetett megbízni, akik alapvizsgával 
és szakvizsgával is rendelkeztek. Az alapvizsga megegyezett a középiskolai 
tanárok által abszolválandó alapvizsgálattal. Alapvizsgára azon tanárjelölte- 
ket bocsáthatták, akik a vizsgálat tárgyát képező tudományterületeket a tu- 
dományegyetemen vagy a műegyetemen, rendes vagy rendkívüli hallgatói 
minőségben négy féléven át hallgatták. Szakvizsgára pedig csak az alap- 
vizsga letétele és további négy félév tanulmány után lehetett jelentkezni. A 
további tanulmányok során az általános nevelés és oktatás témáiban, illetve 
valamely választott szakcsoport tárgyaiban kellett elmélyülni. A rendelet a 
felsőkereskedelmi iskolákban tanítandó szakmai tárgyakat három csoportra 


osztotta: könyvvitel, kereskedelmi ismeretek és levelezés; kereskedelmi és 

politikai számtan; és a földrajz, vegytan és az áruismeret. A szakmai tárgya- 
kat a jelöltek vagy az egyetemek valamelyikén, vagy pedig szervezett tanfo- 
lyamon hallgathatták. A szakvizsgát a felső kereskedelmi tanárvizsgáló bi- 
zottság előtt kellett letenni. A rendelet továbbá azt is kimondja, hogy az is- 
kolai alkalmazásnál az így képesített tanárok közül előnyben részesítendők 
azok a jelöltek, akik valamelyik nyilvános felsőkereskedelmi iskolában egy 
próbaévet sikerrel teljesítettek (Berki 1991). 

A felsőkereskedelmi iskolák szakmai tanárainak felkészítése érdekében 
létesítették 1898-ban a Magyar Kir. Állami Kereskedelmi Iskolai Tanár- 
képző Intézetet (Berki 1991). Az intézetet az eredeti tervek szerint csak át- 
meneti megoldásként létesítették, végleges formájában egy újólag létesí- 
tendő kereskedelmi főtanoda szervezeti kereti között működött volna. Az át- 
meneti megoldás azonban majdnem negyed évszázadig tartott (Berki 1991). 
Az intézmény sokáig önálló tanintézetként működött, részben a Budapesti 
Kereskedelmi Akadémia, részben pedig a bölcsészkar épületeit és helyiségeit 
használva a tanárképzés céljaira (Ballér 1991). 

Az alapító rendelet értelmében az intézmény alapvető célja volt, hogy: 
,, .. azoknak a tanárjelölteknek, akik vagy kizárólag a kereskedelmi iskolai 
tanári pályára készülnek, vagy a középiskolai képesítésen kívül a kereske- 
delmi iskolait is meg akarják szerezni, útmutatást, valamint az egyetemen 
meg a műegyetemen elő nem adott szorosan vett szaktárgyakból alapos ok- 
tatást nyújtson, megadván a lehetőséget a megfelelő szakirányú és pedagó- 
giai gyakorlat megszerzésére is" (Szabóné 1997). 

Az intézet tagjai a budapesti tudományegyetem vagy a József műegyetem 
rendes és rendkívüli hallgatói lehettek. Az intézet a tagjai számára biztosí- 
totta az egyetemi és műegyetemi előadások hallgatásának helyes sorrendjé- 


nek összeállítását, az olyan szaktárgyak intézeti keretben történő előadását, 

melyeket az egyetemeken nem oktattak, szemináriumok, gyakorlatok szer- 
vezését. A rendelet gyakorló iskolaként a Budapesti Kereskedelmi Akadé- 
miát jelölte meg, a tanárjelöltek annak felsőkereskedelmi iskolai tanfolya- 
mán hospitálhattak, és próbaelőadásokat tarthattak. A tanárképző intézet fel- 
adata volt még a szakmai látogatások, kirándulások (gyárakba, irodákba) és 
tanulmányutak szervezése is. (Szabóné 1997). 

A Kereskedelmi Iskolai Tanárképző Intézet alapfeladata volt a tanárjelöl- 
tek felkészítése az alap illetve a szakvizsgákra. A kereskedelmi iskolai tanár- 
jelöltek az alapvizsgához szükséges ismereteket a tudományegyetem bölcsé- 
szeti karán szerezték meg. Az 1895-ös szabályzás értelmében két évig kellett 
ott tanulniuk. A tanárképző intézet továbbá négy évig tartó képzés keretében 
olyan szaktárgyak előadásait és gyakorlatait biztosította, melyeket az egye- 
temeken nem adtak elő. A tanárképző intézet hallgatói létszáma az alapítást 
követő években folyamatosan növekedett, hamarosan a felvételt korlátozó 
intézkedéseket vezettek be, hogy a tanárjelöltek száma a betöltendő állások 
számát ne haladja meg túlságosan. Az intézet hallgatói intenzív társas életet 
éltek. Létrehozták a felső kereskedelmi iskolai tanárjelöltek körét, könyvtárat 
rendeztek be, felolvasásokat, társas rendezvényeket szerveztek (Szabóné 
1997). 

A tanárképző intézet tagjai az 1902/1903-as tanévtől kezdve a Budapesti 
Kereskedelmi Akadémia frissen megnyílt főiskolai tanfolyamának előadásait 
is hallgathatták. 1908-ban a középiskolai tanárjelöltekhez hasonlóan a felső- 
kereskedelmi iskolai tanárjelöltek számára is kötelezővé vált a pedagógiai 
vizsga. A pedagógiai vizsgát az alap- és a szakvizsga letétele, illetve az egy 
éves felsőkereskedelmi iskolai tanítási gyakorlat teljesítése után lehetett le- 
tenni. A sikeresen abszolvált pedagógiai vizsgálat után a jelöltek , Felső ke- 


reskedelmi iskolai tanári oklevelet" kaptak (Szabóné 1997). 


4. Középiskolai tanárképzés, szakmai tanárképzés a két világháború 


közötti időszakban 


Az első világháborús vereség és az azt követő trianoni békeszerződés termé- 
szetesen drámai módon befolyásolta a hazai felsőoktatás, azon belül a közép- 
iskolai tanárképzés, szakmai tanárképzés további alakulását is. Négy tudo- 
mányegyetemünk közül kettőnek (kolozsvári és a pozsonyi) az összezsugo- 
rodott ország területére kellett menekülnie, és ott újraszerveződnie. Mindkét 
egyetem előbb átmenetileg Budapestre települt, majd a Kolozsvárról költöző 
egyetem 1921-től Szegeden, a Pozsonyból áttelepülő pedig 1923-tól Pécsen 
lelt új otthonra (Ladányi 1999). A változások nem hagyták érintetlenül a köl- 
tözésre nem kényszerülő és a tanárképzésben érintett budapesti egyetemet és 
a műegyetemet sem. Itt most csak hadd utaljunk az 1920. évi XXV. , numerus 
clausus" törvényre, mely messzemenő kihatással volt a bölcsészkarok és a 

A húszas évek elején lassan konszolidálódott az ország és azon belül a 
felsőoktatás is. A viszonyok normalizálódásában, a közoktatás és a felsőok- 
tatás fejlődési pályára állításában kiemelkedő szerepet játszott Klebelsberg 
Kunó, aki 1922 és 1931 között vezette a Vallás- és Közoktatásügyi Minisz- 
tériumot. Nagyívű kultúrpolitikai programjában a felsőoktatás fejlesztése ki- 
emelkedő helyet foglalt el (Mészáros-Németh-Pukánszky 1999). A húszas 
évek közepéig harcolt azért, hogy a területileg jóval kisebb országban meg- 
maradjon mind a négy tudományegyetem. A vidéki egyetemek sorsát külö- 
nösen a szívén viselte, sokat tett azért, hogy épületállomány, infrastruktúra 


és egyéb tekintetben fejlődjenek (Ladányi 1999). 

Klebelsberg minisztersége idején, 1924-ben a magyar nevelés és iskoláz- 
tatás történetében egyedülálló módon törvényt alkottak (1924. évi XVII. tc.) 
a középiskolai tanárok képzéséről és képesítéséről (Mészáros-Németh— 
Pukánszky 1999). A törvényt a középiskolai törvény (1924. évi XI. t.c.) rati- 
fikálása után fogadták el. A törvény megalkotását szükségessé tette, hogy az 
1883. évi középiskolai törvény tanárképzésre vonatkozó előírásai már elavul- 
tak. Az 1883. évi XXX. törvény, mint fentebb már említettük nem tette egy- 
értelműen kötelezővé az egyetemi tanulmányokat lezáró egyéves tanítási 
gyakorlatot, továbbá nem tette kötelezővé a tanári pályára készülő hallgatók 
számára a tanárképző intézetbe történő beiratkozást sem (Ladányi 2008). Az 
évtizedes viták ellenére az egyetemi tanszabadság elvéből fakadóan a böl- 
csészkarokon továbbra is rendszertelen maradt a tanárjelöltek felkészítése 
középiskolai tanári feladataikra. 

A törvény hangsúlyozta, hogy az elméleti tanárképzés elsődlegesen a tu- 
dományegyetemek bölcsészeti karainak feladata. A bölcsészeti karok mun- 
kájának segítése érdekében a törvény előírta, hogy mellettük középiskolai 
tanárképző intézeteket kell felállítani (illetve újjászervezni), ahol a hallgatók 
a négy éves képzés során elsajátíthatják a szaktárgyaik tanításához szükséges 
pedagógiai — szakmódszertani ismereteket. A húszas évek második felében 
az egyetemek (tanárképző intézetek) székhelyein gyakorló középiskolákat 
létesítettek (Mészáros-Németh-Pukánszky 1999). 

A törvény a tanári képesítés feltételeként szabta meg (kötelezővé tette) a 
tanárképző intézeti tagságot. A tanárjelölteknek legalább két középiskolai 
tárgy anyagában kellett elmélyülniük. A szaktárgyak mellett tanulmányozni 
kellett még a magyar irodalom és művelődés történetét, lélektant, logikát, 
etikát és filozófiatörténetet, neveléstant, gyakorlati módszertant, iskolai szer- 


vezettant és azok történetét. A törvény kötelezte a tanárjelölteket, hogy a 

négy éves egyetemi tanulmányok után egy gyakorlóévet teljesítsenek vala- 
mely nyilvános középiskolában, lehetőleg az egyetem gyakorlóiskolájában 
(Mészáros-Németh-Pukánszky 1999). 

Az 1927-ben kiadott középiskolai tanárvizsgálati szabályzat a meghagyta 
a tanári vizsga három fokozatú rendszerét. A negyedik szemesztert követően 
a jelöltek alapvizsgát tettek (a magyar irodalom története, egy modern nyelv 
és a szaktárgyak). A szakvizsgát a szaktárgyak anyagából a nyolcadik sze- 
meszter után tették le. A gyakorlati év abszolválása után következett a peda- 
gógiai vizsga a filozófia és a pedagógia témáiból (Mészáros-Németh— 
Pukánszky 1999). 

Korszakunkban a felsőoktatás terén két olyan szervezeti átalakulás is tör- 
tént, melyek jelentős kihatással voltak a szakmai tanárképzés alakulására. A 
korábbi önálló közgazdasági egyetemre vonatkozó nagyszabású terveket 
csak részben realizálva 1920-ban sor került egy közgazdasági kar létesítésére 
a budapesti egyetem kötelékein belül. A kart négy szakcsoportra tagolták 
(közgazdasági és közigazgatási, mezőgazdasági, kereskedelmi, külképvise- 
leti és konzuli), és a kereskedelmi szakosztályhoz csatolták a korábban önálló 
kereskedelmi iskolai tanárképző intézetet is (Ladányi 1999). 1920 és 1934 
között a Kereskedelmi Iskolai Tanárképző Intézet a budapesti tudomány- 
egyetem Közgazdaságtudományi Karán működött. 

Hóman Bálint minisztersége idején született meg az 1934. évi X. t.c., mely 
számos korábban önálló felsőoktatási intézmény egyesítésével létrehozta a 
József Nádor Műszaki és Gazdaságtudományi Egyetemet. Egy intézményben 
egyesítették a József-Műegyetemet, a budapesti tudományegyetem Közgaz- 


daságtudományi Karát, az Állatorvosi Főiskolát és a soproni Bányamérnöki 

és Erdőmérnöki Főiskolát. Hatkarú, karonként két-két osztállyal felálló egye- 
temet létesítettek. Az integráció eredményeképp szélesebb profilú gazdasági 


szaktanárképzés valósulhatott meg az intézmény keretében (Ladányi 1999). 


4.1. A Kereskedelmi Iskolai Tanárképző Intézet a Közgazdaságtudo- 


mányi Karon 1920—-1934 


A budapesti egyetem kötelékébe tartozó Közgazdaságtudományi Kart a 
272/1920. M. E. sz. kormányrendelettel létesítették (majd a létesítést a 1920. 
évi XXXI. t.c. erősítette meg). A rendelet értelmében a Kereskedelmi Iskolai 
Tanárképző Intézet a kereskedelmi akadémiák főiskolai tagozataival együtt 
a kar része lett, annak kereskedelmi szakosztályához csatolták. Bár önállósá- 
gát elvesztette, kezdetben nem következtek be lényeges változások a műkö- 
désében. Radikálisabb változások 1923-tól kezdődtek, amikor Dengl János 
vette át az intézet vezetését, illetve az 1924 és 1925 évi törvénnyel és rende- 
letekkel újraszabályozták a felsőkereskedelmi iskolai tanárok képzését és ké- 
pesítését. 

1924-től felsőkereskedelmi iskolai tanárként csak az volt alkalmazható, aki 
szaktárgyának tanítására az előírásoknak megfelelő képesítést megszerezte. 
A felsőkereskedelmi iskolai tanári képesítést a Budapesti Országos Középis- 
kolai Tanárvizsgáló Bizottság kötelékében működő Felső Kereskedelmi Isko- 
lai Tanárvizsgáló Bizottság előtt letett tanári képesítő vizsgával lehetett meg- 
szerezni. A tanári képesítő vizsga a közismereti középiskolai tanárok vizsgá- 
jához hasonlóan három részből (alapvizsga, szakvizsga, pedagógiai vizsga) 
ált.1924-től (1925-ben is) változtak a felsőkereskedelmi iskolai tanári képesí- 


tés egyes szakcsoportjaihoz rendelt tantárgyak is. Az új szabályzat rögzítette 

továbbá, hogy a tanárjelöltek megfelelő felkészítéséhez szükség van a buda- 
pesti tudományegyetem bölcsészkarának előadásaira is (Szabóné 1997). 

A Közgazdasági Kar 1925. évi átszervezését követően a tanárképző inté- 
zet bár továbbra is a kereskedelmi szakcsoport kötelékében működött, tevé- 
kenysége mégis önállósult. A tanárképző intézet feladata a korábbi évekhez 
hasonlóan az volt, hogy a tanárjelölteknek a szakszerű pedagógiai ismerete- 
ket és gyakorlati készségeket tervszerű tanulmányi rendben biztosítsa. A ta- 
nárjelöltek felkészülését szolgálták a közgazdasági kar, a bölcsészkar és a 
József-műegyetem a tanárképzős tanulmányi rendbe vágó előadásai és gya- 
korlatai, a külön tanárképzős előadások, a kar modern nyelvi tanfolyamai, az 
irodák, gyárak látogatása, hazai és külföldi tanulmányutak. Továbbá a gya- 
korló iskolai hospitálások, próbaelőadások (Szabóné 1997). 

1924-től már a tanárjelöltek számára kötelező volt a tanárképző intézeti 
tagság, nyolc félév tanulmányi idővel és az előadások megszabott rendjével. 
1928-ban kezdte meg működését a tanárképző intézet gyakorló iskolája (Bu- 
dapest VII. kerületi állami felső kereskedelmi iskola). 

Ugyanebben az évben szabályozták a gyakorló iskola működését. A ta- 
nárjelöltek a gyakorlóév első felében előbb hospitáltak, az órák előtt és után 
megbeszélést folytattak a vezető tanárral, majd a második szakaszban a ve- 
zetőtanárok felügyelete mellett négy hétig tanítottak. A tanítási gyakorlatot 
nyilvános (társak részvételével zajló) , próbatanítás" zárta. 

A gyakorlóiskolákban elméleti előadásokat (teoretikumokat) is hallgattak 
a tanárjelöltek (Szabóné 1997). 

4.2. Neveléstudományi Tanszék, Gazdasági Szaktanárképző Intézet 
a József Nádor Műszaki és Gazdaságtudományi Egyetemen 
(1934—1948) 


A József Nádor Műszaki és Gazdaságtudományi Egyetemen létrehozásával 
új korszak kezdődött a hazai szakmai pedagógusképzés történetében. Mint 
fentebb láttuk, 1898-tól kezdve csak a felsőkereskedelmi iskolai tanárok kép- 
zése folyt szervezett keretek között, intézményesített formában nem volt biz- 
tosítva azonban a műszaki és mezőgazdasági szakmai tanárok felkészítése. 
Az összevont egyetemet létrehozó 1934. évi X. törvény úgy rendelkezett, 
hogy ,,.. mindhárom gazdasági középiskola valamennyi tanárjelöltje töltsön 
legalább egy évet a József Nádor Műszaki és Gazdaságtudományi Egyetem 
Közgazdaságtudományi Karán szervezett Gazdasági Szaktanárképző Inté- 
zetben. Azok, akik itt végzik szaktanulmányaikat is, találkoznak azokkal, akik 
a középiskolai tanári, mérnöki vagy mezőgazdasági oklevéllel kívánnak gaz- 
dasági középiskolai tanárrá lenni" (Szabóné 1997, 103). 

Az összevont egyetemen tehát a szakmai tanárképzés (akkori szóhaszná- 
lattal) gazdasági szaktanárképzés mindhárom ágában (ipari-műszaki, agrár- 
mezőgazdasági, kereskedelmi-közgazdasági) képeztek pedagógusokat. A ta- 
nárképzés érdekében az egyetemen Neveléstudományi Tanszéket létesítet- 
tek, majd 1936-ban a Közgazdaságtudományi Karon Gazdasági Szaktanár- 
képző Intézet alakult. A tanárképző intézetben részben az érettségire épülő 5 
éves (graduális) tanulmányok keretében kereskedelmi iskolai tanári képesí- 
tés megszerzésére készülhettek fel a hallgatók, részben pedig az okleveles 
közgazdák, középiskolai tanárok, mérnökök (általános, építész-, gépész-, ve- 


gyész-, bánya-, kohó-, és erdőmérnökök) és mezőgazdák 2 féléves kiegészítő 

tanulmányok során szerezhettek kereskedelmi, műszaki vagy mezőgazdasági 
tanári képesítést (Orosz 1991; Nagy 1991;) 

A Neveléstudományi Tanszéket 1934-től haláláig, 1945 tavaszáig Imre 
Sándor vezette. Imre a két világháború közötti Magyarország egyik legna- 
gyobb formátumú és hatású pedagógia professzora volt. Középiskolai tanár- 
ság, egyetemi magántanárság és oktatáspolitikai tevékenység után 1925-ben 
nevezték ki a szegedi egyetem pedagógiai tanszékére egyetemi tanárnak, 
majd 1934-től felköltözve a fővárosba a József Nádor Műszaki és Gazdaság- 
tudományi Egyetem Közgazdaságtudományi Karán lett a pedagógia profesz- 
szora. Személye, magas szintű elméleti és gyakorlati felkészültsége az egyik 
fő garanciája volt az itt folyó tanárképzés magas színvonalának. Hallgatói 
felé modern pedagógiai szellemet közvetített és segítette őket a társadalmi 
kérdésekben való eligazodásban is (Horváth 2006). 1945 tavaszán Várkonyi 
Hildebrandt vette át a Neveléstudományi Tanszék vezetését (Orosz 1991). 

1936-ban adták ki a gazdasági szaktanárképzésről szóló szabályzatot, 
mely kijelölte az újonnan létrehozott Gazdasági Szaktanárképző Intézet fel- 
adatát: ,, Ennek a tanárképzésnek az a feladata, hogy a gazdasági (kereske- 
delmi, ipari és mezőgazdasági szakiskolai) tanári pályára készülő tanárje- 
lölteknek ...szakszerű és pedagógiai képzettséget és gyakorlati készültséget 
tervszerű tanulmányi rendben megadja" (Pfister 2011, 11). Azon kereske- 
delmi iskolai tanárok felkészítése, akik a kereskedelemtudományi A-B-C 
szakok tárgyainak oktatására készültek, hagyományos módon, graduális, 5 
éves időkeretben zajlott és szaktárgyi, illetve pedagógiai-pszichológiai isme- 
retek átadására egyaránt kiterjedt. Nekik alap-, szak-, és pedagógiai vizsgát 
is kellett tenni (Szabóné 1997). A kétféléves tanárképző intézeti képzés első- 
sorban pedagógiai, pszichológiai és filozófiai (logikai és etikai) ismeretekkel 


látta el a hallgatókat. A képzés szerves részét képezték a tanítási gyakorlatok 

is, melyek kijelölt budapesti középiskolákban folytak. Csoportosan és egyé- 
nileg is hospitáltak a vezető tanárok óráin és önálló próbatanítást is végeztek. 
A tanári képesítő vizsgán (pedagógiai vizsgán) a jelöltek számot adtak lélek- 
tani, filozófiai (logika és etika), pedagógiai és neveléstörténeti, iparoktatás- 
történeti ismereteikről, és arról, hogy elméleti ismereteiket mennyire tudják 
a szaktárgyaik tanítása során alkalmazni. Ismerniük kellett az iskolaszervezet 


kérdéseit és az iskolai rendtartást is (Orosz 1991; Szabóné 1997). 


5. Összefoglalás, kitekintés 


Végigtekintettük azt a folyamatot, melynek során az 1860-as években előbb 
külön tanárvizsgáló bizottságok, majd 1870-ben önálló tanárképző intézmé- 
nyek létesültek a gimnáziumi (közismereti) és a reáliskolai (szakmai) tanár- 
képzés számára. Hamarosan azonban egyesítették a két tanárképezdét, a ta- 
nárvizsgáló bizottságokat is egybevonták, s így a közismereti és szakmai ta- 
nárképzés elkülönülése átmenetileg megszűnt. A századfordulón a kereske- 
delmi iskolai tanárok képzése céljából alapítottak egy önálló tanintézményt, 
s ezzel megindult az a folyamat, melynek során a 20. században hazánkban 
markánsan elkülönült a közismereti középiskolai és szakmai tanárképzés. 
1934-ben létrehozták a József Nádor Műszaki és Gazdaságtudományi Egye- 
temet és annak Közgazdaságtudományi Karán szervezett Gazdasági Szakta- 
nárképző Intézetben együtt képezték a kereskedelmi, műszaki és mezőgaz- 
dasági szakiskolák tanárait. 1948-ban azonban az egyetem átszervezésével 
az ott folyó, minden területre kiterjedő gazdasági (szakmai) tanárképzés 
megszűnt, az önállósuló szakegyetemek és szakfőiskolák vették át a szakmai 


tanárképzés feladatát. 

Serdülők mentális egészségfejlesztése az iskolában 


Szélesné Dr. Ferencz Edit 


Mentális egészségfejlesztés 


A nevelési-oktatási munka tartalmainak megújításához figyelembe kell venni 
azokat a kihívásokat, melyek a társadalmi-, gazdasági folyamatok változása- 
iból adódhatnak. Az Iskoláskorú Gyermekek Egészségmagatartása (Health 
Behaviour in School-aged Children) című, 2011-ben közölt hazai vizsgála- 
tainak eredményei azt mutatják, hogy a korábban megfogalmazott (2007) 
egészségfejlesztési stratégiák, tervek, valamint a mentálhigiénés programok 
számának növekedése ellenére is kedvezőtlen tendenciák és változatlan terü- 
letek vannak a fiatalok egészségmagatartásában. , Az adatokból az az általá- 
nos jelenség rajzolódik ki, hogy a rizikómagatartások gyakorisága ugrássze- 
rűen növekedik a 7. és a 9. évfolyam között ... , Így , a rizikó-magatartásfor- 
mák emelkedése miatt elengedhetetlennek tűnik egy átfogó, hatékony meg- 
előzési stratégia kidolgozása." (Németh, Költő, 2011: 127.) 

, Az Európai Unió 2008. június 13-án, Brüsszelben, Együtt a lelki egész- 
ségért és jól-létért címmel rendezett konferenciáján egyértelműen kijelen- 
tette, hogy a lelki egészség és jól-lét fontossággal bír mind az Európai Unió, 
mind pedig a tagállamok, az érintettek és a népesség szempontjából. Ennek 
megfelelően szükséges, hogy a politikai döntéshozók, az egészségügyi, az 
oktatási, a szociális és az igazságügyi szektorokhoz tartozók közösen keres- 
senek megoldásokat a kialakult problémák felszámolására, főként azért, mert 


a fiatalok körében is igen magas a mentális problémák megjelenése." (A 


Lelki Egészség és Jól-lét Európai Paktuma Magas szintű EU-konferencia 
Együtt a lelki egészségért és jól-létért Brüsszel, 2008. június 12-13) 

A pedagógiai mentálhigiéné szükségességét erősíti a prevenció elvét fel- 
váltó egészség promóció elve is, mely a mentálhigiéné fő céljának az egész- 
ségmagatartás kialakítását tekinti. Ezért stratégiai fontosságú a személyiség- 
fejlődést meghatározó csoportoknak, és ezek között a pedagógusoknak, az 
iskolának a szerepe. Ez a feladat olyan szemlélet kialakítását, készségek-, 
képességek fejlesztését teszi szükségessé, melyek révén a pedagógus az 
egészséget értéknek, célnak tekinti, és ennek kialakításhoz személyiségének 
fejlesztésével, szakmai tudásának megújításával járul hozzá. Így a nevelő ha- 
tékony szakemberként, társas támaszt jelenthet a fejlődő gyermek, ill. csa- 
ládja számára, betöltve mentálhigiénés , kapuőr" szerepét. (Gerevich, 1989: 


183.) 


Az egészséges személyiségfejlődés feltételei 


A személyiségfejlődés útján próbatételekkel találja magát szembe a változó- 
ban, alakulóban lévő ember. Az élet és fejlődés szabta kihívásokkal meg- 
küzdve, a feladatokat megoldva alkalmazkodhat a körülményekhez, így ma- 


radhat életben. ... 


Mindehhez tapasztalatszerzésre, tanulásra, kreativitásra, aktivitásra van 
szüksége, kölcsönhatásba lépve a természeti és társadalmi környezettel. Az 
alkalmazkodásban a biológiai adottságoknak, a szociokulturális tényezőknek 
és a pszichikum konstruktivitásának van szerepe. Az egészséges személyi- 
ségfejlődés a hatékony adaptációt teszi lehetővé. A biológiai-, genetikai 


adottságoknak, a környezeti tényezőknek és a személyiség tanulékonyságá- 


nak, , önalkotó erejének" optimális kölcsönhatása révén jöhet létre a stressz- 
helyzetekkel sikeresen megküzdő, az életfeladatok területein helytállni képes 
személyiség. 

Az ép testi-idegrendszeri-immunológiai adottságok által lehetővé válik az 
egészséges érés és fejlődés, a betegségekből való regenerálódás. 

A személyiségtulajdonságok közül az intelligencia és a temperamentum 
is genetikai befolyás alatt állnak, de alakulásuknál a környezet hatása is je- 
lentős. (Vetró, 2008) 

A személyiségfejlődést befolyásoló környezeti tényezők (N. Kollár, 2004: 475): 

e elsődleges szocializációs közeg (család), 

e másodlagos szocializációs közegek (óvoda, iskola, barátok, rokonok, kor- 
társak), 


e életmód, életstílus, tevékenységek, aktivitások köre. 


A család az a dinamikus rendszer, melyben a gyermek elsődleges szocia- 
lizációja megtörténik. 

Az ember társas lény, így mentális egészsége szempontjából alapvető fon- 
tosságú, hogy szociális kapcsolatrendszerben fejlődjön. A pszichoszociális 
funkció a család egyik alapvető rendeltetése, ebben a térben folyik a gyermek 
fejlődése során az életfeladatok megoldásához szükséges ügyességek, képes- 
ségek megszerzése, kialakítása. Ez az a közeg, amely a fejlődő személyiség 
számára az alapvető fiziológiai szükségletek kielégítését, érzelmi biztonsá- 
got, kompetenciatörekvéseinek megéléséhez-, autonómia igényének megva- 
lósításához védett teret és lehetőséget biztosít. 

A szocializáció folyamatában a szülők szerepe kiemelkedő. A tágabb csa- 
lád a szociális tanuláshoz nyújt mintákat, modelleket a gyermek számára és 


szükség esetén kompenzálhatja a szülői gondoskodás hiányát. 

A szülők szeretetteljes, kongruens, empatikus, elfogadó beállítódása, a 
gyermeket bátorító, én-erősítő, az autonómiát támogató, a gyermek életét 
monitorozó, példaértékű nevelési stílusa, következetesen alkalmazott mód- 
szerei segíthetik az egészséges személyiségfejlődést. 

Az intézményes nevelés színterei formáló erőt képviselnek. A kortársak- 
kal és a pedagógusokkal való együttélés, együttműködés az értelmi képessé- 
gek, az önszabályozás fejlődéséhez, az identitás kialakulásához járulnak 


hozzá. 


A serdülőkori próbatétel 


A gyermek pszichológiai fejlődése folyamatában a serdülőkor egy próbaté- 
telként fogalmazható meg, amely korszak az életfeladatok megoldására való 
felkészültséget, érettséget, e feladatokkal való megküzdés képességét kívánja 
lemérni. Próbatétel a gyermek, a család, a társadalom számára — egy tanulási, 
alkalmazkodási folyamat, de következménye is egy fejlődésmenetnek. A nö- 
vekvő életkorral újabb követelményekkel és kötelezettségekkel kerülnek 
szembe a fiatalok, amelyekre megoldást kell találniuk. 

Ez a koncepció Alfred Adlertől származik, (1931/1994) aki szerint a ser- 
dülőkor veszélye abból származhat, hogy a gyermek az élet három fő feladata 
tekintetében mennyire van felkészülve, ill. felkészítve. , Ha a gyermeket úgy 
nevelték, hogy a társadalom egyenjogú tagjának érezze magát, és tegye meg 
azt, amit a társadalom elvár tőle, és mindenekelőtt ha megszokta, hogy a má- 
sik nem képviselőit egyenrangú társainak tekintse, a serdülőkor csak alkalom 
lesz neki arra, hogy a felnőttkori élet kérdéseivel eredményesen és önállóan 


szembenézzen." (Adler, 1931/1994: 153) 

A serdülőkor kritikus lehet, amikor a sürgető problémákra a fiatalok 
maladaptív megoldással reagálnak. A serdülőkori próbatétel a gyerek szá- 
mára egy bizonyítási kísérlet: , be kell bizonyítania, hogy már nem gyermek. 
E próbálkozás tendenciája attól függ, hogy a gyermek milyen jelentőséget 
tulajdonít a felnőttségnek". (Adler, 1931/1994: 153) A cél tehát a serdülő és 
a család, ill. a felnőtt társadalom számára, a szükséges- és elégséges kontroll 
megtalálása. 

A kreatív-én alkotó erejét igénybe vevő életstílus-próba folyamán megva- 
lósul a szülő-gyermek kapcsolatok átértékelése, az autonómia felelősségé- 
nek elkerülhetetlen átélése, új referenciacsoportok (kortárscsoport) megtalá- 
lása, az életstílus kipróbálása. 

Az analitikus szerzők is egyetértenek abban, hogy a serdülés folyamatá- 
ban a fiatalnak három feladattal kell megbirkóznia: 
1. A szexuális érés következtében a genitalitás uralomra jutásával nemi sze- 
repet kell választania. 
2. Le kell válnia érzelmileg a családról, s külső kapcsolatok felé kell fordulnia. 
3. Új, felnőtt identitást kell kialakítania. 


Kulcsár Zsuzsa a serdülőkori személyalakulás analitikus értelmezése kap- 
csán kifejti, hogy a serdülőkorban a korai énfejlődés mintái ismétlődnek 
meg, különös módon a Mahler-féle "újraközeledési krízisre" emlékeztetve, 
melyben az önállóság és a szimbiotikus egység vágyának ambivalenciája je- 
lenik meg ismét. (Kulcsár, 1992). 

A testi-lelki önállóvá válás folyamatában — Blos szakaszolása alapján — 
a következő jelenségek tapasztalhatók: 

A preadolescenciában (12-13 év) Anna Freud (1963) az infantilis rész- 


ösztönök (oralitás, analitás) felerősödését írja le. A testarányok megváltozása 

az evés középponti szerepét vonja maga után, a nemi hormonok működésé- 
nek, testi velejáróira annak elhanyagolásával, piszkossággal reagálhat a gyer- 
váltja fel a szülői és egyéb tekintéllyel kapcsolatban. A serdülő egyaránt vá- 
gyik az önállóságra és a szimbiotikus egység helyreállítására. Az önállósági 
törekvés a felettes-én szigora elleni lázadással, a szülő mindenhatóságába ve- 
tett hit feladásával jár, ami éppúgy gyászreakcióhoz vezet, mint a kisgyer- 
mekkori újraközeledési krízis kétségei. (Josgelson, 1980 in. Kulcsár 1989) 

E szakasz pszichés folyamatait felerősíti a biológiai pubertás. 

A korai adolescenciában (13-14 év) az anyától való elszakadás tudattalan 
tendenciájaként, illetve a testi leválás befejezéseként megfigyelhetők a Her- 
mann (1943) által leírt megkapaszkodás - elszakadás ösztönköréhez tartozó 
jelenségek, hőorientáció elleni küzdelem, a téri távolság növelése, az elsza- 
kadás gyászreakciói. 

Nemes (1988) megfigyelte, hogy , a szó konkrét és szimbolikus értelmé- 
ben a gyerek menekül a testi melegtől, a meleget árasztó anyai gyengédség- 
től, a családi , tűzhely" vagy családi , fészek" oltalmától. E jelenségben a testi 
önállóság, az önmaga érzése, a , self" próbálkozása, - mint meleg-kerülés és 
a hidegre edzés - nyilvánul meg. 

Homoerotikus vonzalmak kialakulásához vezet a szexuális érés következ- 
tében a genitaliák működésével járó szorongás, mely feloldására a szülő már 
alkalmatlan, s én-erősítő ágensként a vele egykorú, hasonló problémával 
küzdő azonos nemű szolgálhat. 

A középső, valódi adolescenciában (15—16 év) a felújuló Ödipusz - komp- 
lexum ahhoz vezet, hogy az ösztönenergiája a gyerekkori tárgyakról külső 


személyekre tevődjön át. (Vikár, 1988) 

A serdülés korszakában felerősödő ösztönenergiák ellen a gyengült én- 
funkciók sorába (elfojtás, eltolás, tagadás, ellentétbe vagy önmaga ellen for- 
dítás) újabb védekező mechanizmusok, az aszkézis és az intellektualizálás 
lép. 

Anna Freud (1966/1994) így ír erről: , A serdülőnél az ösztönök szerte- 
lensége, az ösztönén betörései és más nyilvánvaló ellentmondások az ösztö- 
nökkel való szembeszállással váltakoznak. Ez utóbbi olyan erős lehet, ami 
messze meghaladja a normál körülmények között vagy a többé - kevésbé sú- 
lyos neurózisok eseteiben tapasztalt elfojtások intenzitását. Megjelenési 
módját és kiterjedt hatáskörét tekintve nem annyira a kifejezett neurotikus 
rendellenesség tüneteire, mint inkább a vallásos fanatikusok aszketizmusára 
hasonlít." (Freud, A. 1966/1994: 119) 

Az aszketizmus nem váltja be a kamasz reményeit (az ösztönimpulzusok 
és az alkalmazkodás konfliktusában). Mivel a veszély mindenütt jelen van, 
legyőzésének számos módját kell kieszelnie. A megfelelő eszköznek az ösz- 
tönkonfliktus gondolati szintre való átültetése — intelektualizációja — tűnik. 
(Freud, A. 1966/1994: 123) 

Az intellektualizálás formájában tehát érzelmi és ösztönproblémák jelen- 
nek meg. 

Ennek funkcionális feltétele, hogy az értelmi fejlődésben is minőségi vál- 
tozás következik be a kamaszkorban. A gondolkodás képes leválni a tárgyról 
és konvencionális jelek rendszerével (nyelv, számrendszer stb.) végezni, cso- 
portokat feltételező műveleteket. (Piaget, Inhelder, 1984) Absztrakcióra, 
gondolati szinten zajló logikai műveletek elvégzésére képes. 

A befejező szakaszban, a posztadoleszcenciában (16 évtől-) érve, az ösz- 


tönkésztetések átdolgozásának, az identitás megtalálás időszaka zajlik. Az 


önismereti erőfeszítés ideje ez. Képessé válik a serdülő a családtól való ér- 
zelmi dependencia feladására, s tartós párkapcsolat kialakítására. 

Az analitikus szerzők tehát az ösztönfejlődésre s annak viszontagságaira 
helyezik a hangsúlyt. Hogyan válik a biológiai-, társadalmi folyamatok által 
felerősített szexuális ösztönkésztetés az én és a társadalom számára elfogad- 
hatóan érthetővé, hogyan szerveződik identitássá. 

Fontos szerepe van e folyamatban az én-ideálnak, mint a felettes-én egy 
funkciójának. E korszakban a kortársak elvárásai is forrásként jelennek meg 
a szupergo feladata mellett, s identifikációk során az én-ideál az identitás ki- 
alakításában kulcsfontosságúvá válik. Mindez a szülőkről való leválást kí- 
sérő szeparációs szorongás kompenzációjaként jelenik meg, s narcisztikus 
én-felnagyításban csúcsosodik ki. Az önismereti igény erősödését, a befelé 
fordulás alapját ez a folyamat képezi. (Ajkai, Koller 1996.) 

Vikár leírja, hogy az önmegfigyelés és a másokkal való összemérés, ösz- 
szehasonlítás ebben a korban fordul csak elő ilyen mértékben. (Vikár, 1980) 

Mérei azt tapasztalta, hogy a serdülők önismeretéhez előítéletek tömege 
tapad. Utal három önismereti előítéletre, jellemezve a serdülők naiv ember- 
ismeretét: 

— , fatális meghatározottság" — amely a változtatni nem tudást, az erőfeszí- 
tés céltalanságát rejti, 

— , metamorfózis" — a hirtelen bekövetkező változás az erőfeszítés nélküli 
átalakulás hite, 

— , monolitikus személyiség" — ami az ellentmondó vonások tagadását, az 
egyszerűsítés tendenciáját jelzi a serdülő emberismeretében. (Mérei, 


1989: 231) 

A korábbi szülői, nevelői elismerést vagy elmarasztalást tartalmazó érté- 
kelések mentén, élesen elválhat az önmagáról alkotott kép, s kialakulhat a 
pozitív énképpel rendelkező, önálló, felelősségvállaló, céljait megvalósító 
személyiség, ill. a negatív énképpel rendelkező, a környezetétől függő, eset- 
leg elmagányosodó ember. 

A fokozatos érzelmi leválási folyamat a családtól, a kortárskapcsolatok 
iránti érdeklődés erősödését vonja magával. A serdülők magatartása közös- 
ségi jelleget ölt, az azonos korúakkal való kapcsolatban a függetlenséget, a 
versengést, a társadalmi együttműködés formáit, jogait, értékeit is megtanul- 
hatja, ami a családban a függőségi viszony miatt, akadályoztatott. 

A vonatkoztatási csoport, amihez önmagát viszonyítja nagyfokú befolyást 
gyakorol fejlődésére. 

Vikár (1980) meglátása szerint, a kortársakhoz fűződő kapcsolatban az 
összehasonlítás az igényszint változásához vezet. Környeztében értékeket, 
eseményeket keres, amelyek segítségével, önmagát akarja megvalósítani, 
mintát keresve, amellyel azonosulva a felnőtt tulajdonságokat magáévá te- 
heti. Az ideálképzés korszaka ez, mely fantáziálásban, ábrándozásban meg- 
jelenve gazdagítja énképét. 

Egészséges esetben a serdülőkorban az érzelmi, viselkedési reakciók szél- 
sőséges és tág megnyilvánulása is elfogadható. 

A kimenetel szempontjából természetesen meghatározó, hogy a pszichés 
probléma mennyire a fejlődési fázis jellemzőiből következik és mennyire a 
személyiség viselkedésének patológiája jelenik meg benne. 

Laufer írja le ezeket a veszély-jeleket: (Vikár, 1980.) 

1. domináns gyermekkori viselkedésmódok 
2. az előző ellentéte, rigid, felnőttes viselkedés 


3. szociális kapcsolatai gyermekkori viszonyulását erősítik 

. életében még mindig a szülők a legfontosabb szereplők 

. nem képes az érzelmeivel követni az eseményeket 

. más emberek viselkedését saját képzelete szerint értékeli 
. problematikus beállítottság a jövőhöz 


. életvezetését bénító gondolatok jelenléte 


9 0 ARA OWN XB 


. úgy érzi, hogy cselekedeteit nem ő kormányozza, hanem akaratán kívüli 


dolgok. 


A család tekintetében a próbatétel abban áll, hogy lehetőséget, segítséget 
tud-e adni a gyerekeknek abban, hogy önmagukat a szülői értékek alapján, 
ugyanakkor azzal szemben is meg tudják határozni, így biztosítva én-azonos- 
ságukat, függetlenségüket. , Ez az ambivalens, gyakran önellentmondó vágy 
teszi a serdülők életét zaklatottá, és bonyolulttá, és nehezíti meg annyira a 
serdülők szüleinek életét is." (Bettelheim, 1994: 186) 

A család feladata az individuálpszichológia elmélete szerint, — mely el- 
mélet megalapozta a család rendszerszemléletét és a mentálhigiénés gondol- 
kodást, - ebben a korban sem más, mint az, hogy biztosítsa minden korú tagja 
számára az egyenértékűség érzését - a közösségérzés fejlődésének elenged- 
hetetlen tényezőjeként, - valamint a megfelelő teret a gyermek törekvései, 
próbálkozásai számára, amely során , bátorságra tesz szert" az élet-problé- 
mák megoldásában. 

Kultúránkban a serdülőkor krízisként való definiálásában is megjelenik a 
próbatétel, mint a problémahelyzet megoldását kívánó, fejlődést elősegítő le- 
hetőség. A társadalom számára e korszak próbatétele abból következik, hogy 
nem épült ki az adolescens korosztálynak megfelelő életforma akceptálása 


támogatása, helye. Nem sikerült a számukra olyan referenciacsoportok mű- 

ködését biztosítani, amelyekben differenciáltan jelenhetnének meg a szük- 
ségleteik, s alternatív modellek között szabadon alakíthatnák az identitástu- 
datukat. (Komlósi, 1989.) 

A kultúrtörténet folyamán nem minden korszakban és népcsoportban él- 
ték/élik meg a felnőtté válás lépését válságként a serdülők. Vikár (1981) át- 
tekinti a különböző kultúrkörökben a felnőtté válás módját, s megállapítja, 
hogy a zavarmentes (pl. középkori és primitív törzsekben) ifjúvá alakulásban 
az a szemlélet játszik szerepet, hogy az életkori feladatok megoldásának el- 
várása legitimizálva van, illetve a ritualizálódott avatási szertartások célja, 
hogy az ifjút nemi identitásában megerősítse. Véleménye szerint a serdülő- 
kor mai problematikájában a biológiai érés és az önálló életre való felkészü- 


lés időpontjának egymástól való eltolódása döntő jelentőségű. 


A serdülőkori próbatétel, mint krízis 


Erikson fejlődési krízisekről alkotott elméletében egy-egy életszakasz (így a 
pubertás 15) olyan viszonylag hosszabb periódus, amely alatt az élet más sza- 
kaszaihoz viszonyítva dinamikusabban, rapidabban jelennek meg lényeges 
változások. Elmélete szerint, a szocializáció folyamatának ez az új állomása 
az énkép addig elért konzisztenciáját, ellentmondás-mentességét megbontja, 
és az én-identitás krízisét idézi elő. A hivatásválasztással a személy tudatos, 
akaratlagos módon törekszik egyedspecifikus értékei, igényei megvalósítá- 
sára, s ez a személységelméletekben önmegvalósításként jelölt folyamat az 
énkép alakulásában új, jelentős szempontot juttat érvényre, a szociális kör- 


nyezet mindenkori aktuális értékelő attitűdje mellett az önértékelés lényeges 


faktorává válik az életterv megvalósításának - szubjektíve megítélt - sikere 
vagy kudarca. 

Erikson szerint a szociális szerepválasztás kora; az identitás krízis állapota 
optimálisan zárul akkor, ha a személy identitását az új szerep iránti egyér- 
telmű kötelezettség vállalásával állítja helyre a krízis tudatos élménye, hosz- 
szabb-rövidebb ideig tartó , moratórium" állapota után. A személyiségfejlő- 
dés zavarát ezzel szemben kétfajta , megoldás" jelzi, egyrészt a , korai zárás", 
ahol az elkötelezettség vállalása ill. a pályaválasztás - többnyire identifiká- 
ciós, ill. tekintélyelvi alapon, krízisélmény és a moratorium állapota nélkül 
történik, másrészt az identitásdiffúzió, - ahol a személy a krízis, ill. 
moratorium állapotát feszültségmentesíti anélkül, hogy bármely irányban el- 
kötelezettséget vállalna. Ez utóbbi esetben a személyt az értékek devalválása, 
nem konstruktív kritikus attitüd és az eseményék alakulásában esetleges té- 
nyezők szerepének hangsúlyozása jellemzi. A , korai zárás" veszélyét abban 
kell felismernünk, hogy a személy az elkötelezettséget nem egyedspecifikus 
értékei és igényei (szükségletei) szerint vállalta, s ez a választása, amely szo- 
ciális szerepét határozza meg, énképének mégis döntő részévé válik. Mint- 
hogy az énkép ezen aspektusa nincs kidolgozott összhangban a személy min- 
den attitűdjével, ill. személyiségvonásával, az , elkötelezettség" fenntartása 
érdekében a vállalt szerepnek ellentmondó igényeket és személyiségjellem- 
zőket az énképből - annak ellentmondás-mentessége érdekében - ki kell 
zárni. Az én identitása - a kognitív struktúra belső konzisztenciája- csupán a 
hibás énképnek ellentmondó információk perceptuális szintű elhárítása, ill. 
torzítása révén tartható fenn. A , korai zárás" tehát szükségképpen indít be az 


észlelést torzító kognitív funkciókat. (Kulcsár, 1989) 

A fejlődési krízis időszakában lélektanilag kritikus állapotok megsokszo- 
rozhatják a megoldandó feladatokat. Külső események hatására krízisállapo- 
tok (akcidentális krízis) alakulhatnak ki, melyekben (Caplan definíciója alap- 
ján, in. Telkes, 1989) a személy egyfelől kénytelen a veszélyeztető körülmé- 
nyekkel szembenézni és ezeknek fenyegető közelsége számára aktuálisan 
mindennél fontosabbá válik, ugyanakkor az adott időben a veszélyeket sem 
elkerülni, sem pedig szokásos problémamegoldó eszközeivel, illetve energi- 
ájával megoldani nem képes. 

A krízist provokáló események közül a legjelentősebbek a különféle kap- 
csolati konfliktusok, valamint a számunkra fontos személyek vagy más, ér- 
zelmileg fontos dolgok elvesztése, az ún. tárgyvesztések. 

A krízist kiváltó hatásra a személyiségben készenléti állapot, szorongás 
alakul ki, mely hatására az elsajátított problémamegoldó és konfliktuskezelő 
módszerek alkalmazása történik. Ha a bevetett stratégia nem vezet ered- 
ményre próba-hiba elven keresés indul olyan új eszközökért, amelyek a meg- 
küzdést lehetővé teszik. Az eredménytelen próbálkozások tovább növelik a 
feszültségi szintet a személyiségben, súlyosbodhat a helyzet. Ha a gyors in- 
tézkedések nem hoznak sikert, a személyiség alkalmazkodás-képtelenné vá- 
lik, destruktív magatartásminták, regresszió, a személyiségszétesése, dekom- 
penzáció jelenhet meg. (Bakó, 1996) 

Rendszerszemléletű megfogalmazásban a krízis valamely korábban érvé- 
nyes viszonylagos egyensúlyi helyzet drasztikus felborulását jelenti, időle- 
gesen fellazul a rendszer, a személyiség struktúrája, ami azután új egyensúlyi 
állapot kialakulásával, a rendszer újrarendeződésével oldódik meg. 

A krízishelyzet sajátos Janus-arcú jelenség, magába hordozza a korábbi- 
nál magasabb, fejlettebb egyensúlyi állapot elérésének lehetőségét, csakúgy, 


mint a személyiség felbomlásának, vagy korábbinál alacsonyabb szinten, 


A 
194) 


vagy diszfunkcionális működés árán történő egyensúlyba kerülésének lehe- 
tőségét. (Telkes, 1989) 

A krízishelyzet tehát a személyiséget veszélyeztető állapot, de egyben le- 
hetőség a fejlődésre is. A kritikus lélektani helyzet hatékony megoldása gaz- 
dagítja az egyén problémamegoldó repertoárját és hozzásegíti őt ahhoz, hogy 
az aktuális helyzet megoldásán túl a jövőbeni megterhelésekkel is sikeresen 
megbirkózzék. 

Az akcidentális krízis és a fejlődési krízis fogalmát Jacobson a krízismát- 
rix koncepciójában egyesítette. Ez , néhány hónaptól néhány évig tartó idő- 
szak, amely alatt az egyén nagyobb valószínűséggel él át többszörös érzelmi 
fenyegetettséget, és amely alatt egyúttal sebezhetőbb a szűkebb értelemben 
vett krízisek kialakulása szempontjából." (in. Telkes, 1989.) 

A serdülőkor labilis érzelmi állapotában, a szülőkről való leválás felada- 
tának problematikája interferálhat egy veszteségélmény átélésekor a tárgy- 
vesztéssel, s ez válsághelyzetet eredményezhet. Maga a serdülés folyamata 
is a gyász állapotához hasonlítható (A. Freud), gyászolja gyermekkorának 
tárgyait, és a megváltoztathatatlanba, a véglegesbe kell belenyugodnia, új 
megküzdésmódokat kell kidolgoznia. 

A szülők válásának feldolgozatlan traumája aktivizálódhat, s megzavar- 
hatja a fejlődő személyiség egyensúlyát. Figdor (1996) vizsgálataiból, s 
elemzéséből ismerjük, hogy az elvált szülők gyerekeinek többsége érzelmi 
területen irritált: szorongás, nyugtalanság, és veszteség miatt szenvednek, és 
szinte mindegyikükön megfigyelhető az agresszív feszültség jelentékeny 
emelkedése, fokozott függés, és/vagy szociális és érzelmi visszahúzódással 
reagálnak. Ezek a tünetek gyakran koncentrációs nehézséggel, iskolai telje- 


sítmény általános csökkenésével járnak. A szülők közötti konfliktusba bevo- 

nódva gyakran lojalitás-konfliktussal küszködnek a gyerekek, ami azt a (tu- 
dattalan) érzést kelti, hogy a létezésük nem kívánatos. A pszichoanalízis sze- 
rint az egyik szülő részleges elvesztése szinte minden gyereknél lelki egyen- 
súlyzavarhoz vezet, és hosszú távon neurotikus folyamatokat vonhat maga 
után. Feltételezhető, hogy a gyerek életében a térbeli elszakadás a két legin- 
kább szeretett és igényelt ember egyikétől különösen gyakran késztet bizo- 
nyos vágyakra, fantáziákra, konfliktushelyzetekre és leküzdési stratégiákra. 
A gyerekek saját magukra vonatkoztathatják az elhagyó szülővel való kap- 
csolatuk felbomlását, amit önvádlás, bűntudati szorongás kísérhet, a válást 
büntetésként élik át. 

A serdülő, a labilis érzelmi egyensúly miatt válsághelyzetbe kerülhet part- 
nerkapcsolatának megszakadásakor, mivel ez az élmény a tudattalan fonalán 
asszociálódhat a korábban elviselt szülők válásában átélt traumával, s a prob- 
léma krízishelyzetet gerjeszthet. A progresszív fejlődéshez meg kell tanulnia 
a tárgyvesztések kezelését (hatékony gyászmunka és kompenzálás módsze- 
reit), ami a személyiséget egy magasabb egyensúlyi szint szerveződéséhez 
segíti. 

Kutatási adatok sora támasztja alá, hogy a serdülőkor érzékeny időszaká- 
ban elengedhetetlen egy olyan pszichoszociális környezet biztosítása, mely 
a mentális egészségfejlesztést teszi lehetővé. 

A HBSC vizsgálat (2011) eredményeit mutatják be Költő András és Zsí- 
ros Emese, akik megállapítják, hogy , a 11—18 éves tanulók többsége kedve- 
zően értékelte egészségi állapotát. A fiúk ötöde, a lányok több mint negyede 
ugyanakkor negatívan értékelte egészségét, ami nemzetközi összehasonlítás- 
ban kedvezőtlennek számít. fiatalok által leggyakrabban említett lelki tüne- 
tek a fáradtság, idegesség, kedvetlenség és az ingerlékenység. A fiatalok túl- 


nyomó része elégedett életkörülményeivel. .. Önértékelésük folyamatos, de 

nagyon csekély mértékű növekedést mutat 2002 és 2010 között. Az alacsony 
önbecsülésről beszámolók aránya 19 százalék. Ehhez hasonlóan, a megkér- 
dezett 13-18 éveseknek ugyancsak az ötöde számolt be depresszív hangulat- 
ról. Az idősebb tanulók mind egészségüket, mind életüket negatívabban ér- 
tékelik, mint a fiatalabbak. A középiskolások gyakrabban számolnak be 
szubjektív egészségügyi panaszokról, mint az általános iskolások." (Zsiros, 
Költő, 2011: 128). 

A mentális egészséget veszélyeztető rizikótényezők között a családszer- 
kezetben bekövetkező változás, az elégtelennek ítélt szülői kommunikáció, a 
hideg, büntető vagy elhanyagoló szülői viszonyulás, és a család alacsony 
anyagi helyzete szerepelnek. A kutatók kiemelik azonban, , azt az összefüg- 
gést, hogy a magas önértékelés még a rosszabb anyagi helyzetben lévő tanu- 
lók esetében is védelmet ad a depresszív tünetekkel szemben." (Zsiros, Költő 
2011:128). A jelentés szól arról is, hogy , a szakmunkásképzőben és szakis- 
kolában tanuló fiatalok fokozottabban ki vannak téve a kockázatos viselke- 
désformákból adódó veszélyeknek, mint a szakközépiskolások és a gimna- 
zisták (Zsiros, Költő, 2011: 128). 

A serdülők rizikómagatartását befolyásoló tényezők közül a társas válto- 
zók szerepe elsődleges. A baráti kör egészségmagatartása (dohányzás, alko- 
holfogyasztás) és a közösség értékrendje összefügg a fiatal ezirányú viselke- 
désével. , Az egyéni pszichológiai változók közül a pszichoszomatikus tüne- 
tek gyakorisága, a magas önértékelés és versengési hajlam nagyobb, míg a 
magányosságérzet és szégyenlősség a dohányzás és alkoholfogyasztás ki- 


sebb esélyével függött össze." (Varga, Pikó 2015: 35) 

A serdülőkori szerfogyasztás az impulzivitással mutatja a legnagyobb 
összefüggést. Pikó és Pinczés kutatásainak eredménye megerősítette azt is, 
hogy , a sportolók impulzivitása és kockázatvállalása nagyobb mértékű, ami- 
nek következménye lehet a gyakoribb dohányzás és alkoholfogyasztás is a 
körükben." (Pikó, Pinczés, 2014. 31. o.) 

Csibi és Csibi vizsgálataiból kiderült, hogy , a magas önértékeléssel jel- 
lemzett serdülők több egészségvédő magatartást tanúsítottak. A pozitív ön- 
értékelés továbbá a magas szintű életminőség előrejelzője volt. Az életminő- 
ség és az önértékelés magasabb szintjei szignifikáns összefüggést mutatott a 
problémacentrikus megküzdési mechanizmusokkal. Az érzelemcentrikus 
megküzdés pedig alacsonyabb önértékeléssel és kevesebb testmozgás végzé- 


sével járt együtt." (Csibi és Csibi, 2013: 281.) 


A pozitív mentális egészségfejlesztés nevelés-lélektani aspektusai 


Másodlagos szocializációs közegként az iskola szerepe nagy hangsúlyt kap 
a mentális egészségfejlesztésben, hiszen a teljes közösség bevonása, a közös- 
ség normarendszerének az egészség-szemlélet irányába történő változtatása 
is szükséges ahhoz, hogy a serdülő rizikómagatartása csökkenhessen, a pro- 
móció sikeres lehessen. 

Napjainkban a pozitív mentális egészségre fókuszálva igyekeznek a szak- 
emberek a különböző színtereken azoknak a lelki és társas erőforrásoknak a 
fejlesztésére, amelyek a stresszel való hatékony megküzdést segítik elő, 
, hozzájárulnak a jobb alkalmazkodáshoz, a produktivitáshoz, a személyes es 


társadalmi jólléthez, összességében a személyek optimális működéséhez." 

(In.: Mentális egészségfejlesztési stratégia — pozitív egészségfejlesztés és pri- 
mer prevenció Országos Egészségfejlesztési Intézet, 2007: 13) 
A pozitív mentális egészség dimenziói a fejlesztés tartalmát és célját mu- 


tatják meg. 


A pozitív mentális egészség összetevői 


(Keyes, 2007 In.: Mentális egészségfejlesztési stratégia — pozitív egészségfej- 


lesztés és primer prevenció Országos Egészségfejlesztési Intézet, 2007: 13) 


Pozitív érzelmek: 
e — Pozitív affektusok 


e Az élettel való elégedettség 


Pozitív pszichés működés (pl. pszichológiai jóllét) 
e  Önelfogadás 
e A személyes növekedés keresése 
e  Életcélok 
e — Környezeti hatóképesség 
e — Autonómia 


e — Pozitív kapcsolatok másokkal 


Pozitív társas funkcionálás 
e — Mások elfogadása 
e Társas aktualizáció 
e — Hozzájárulás a közösséghez és másokhoz 
e — Érdeklődés a társadalmi és a közösségi élet iránt 


e Társas integráció 

A pozitív mentális egészség fejlesztése a kiemelt területeken — társas és ér- 
zelmi intelligencia, a stressz-kezelés, a fizikai aktivitás, a mentális betegsé- 
gek prevenciója — az iskola egészséges lelki klímájának kialakításával a pe- 
dagógus promotív munkájával történhet. 

Az Oláh Attila által definiált pszichológiai immunrendszer, már fogalmá- 
ban is hordozza azt az elvárást, hogy a nevelésnek, a személyiségfejlesztés- 
nek a lelki immunitás erősítése a célja. Az individuum megküzdési forráska- 
pacitását alkotó személyiségtényezőket Oláh (2004) úgy fogja fel, mint egy 
integrált személyiségen belüli rendszert. , Hatásmechanizmusuk közös vo- 
a megküzdési folyamat kezdeti pontjától az ellenálló-képesség növeléséig 
bezárólag, és irányt szabnak a megküzdési folyamatnak a fenyegetések érzé- 
kelésétől az adekvát viselkedésstratégiák megválasztásáig. A pszichológiai 
immunrendszer fogalma, azoknak a személyiségforrásoknak a megjelölésére 
szolgál, amelyek képessé teszik az egyént a stresszhatások tartós elviselésére, 
a fenyegetésekkel való eredményes megküzdésre úgy, hogy a személy integ- 
ritása, működési hatékonysága és fejlődési potenciálja ne sérüljön, inkább 
megerősödjön a stresszel való aktív foglalkozás során szerzett tapasztalat-, 
élményanyag interiorizációja következtében." (Oláh, 2004:657) A kognitív 
eszközrendszer monitorozó-megközelítő alrendszere révén képes a személyi- 
ség a kognitív apparátus olyan színvonalú működtetésére, mely által a hely- 
zetek megértése, kontrollálása és a pozitív következmények lehetőségének 
felismerésére valósulhat meg a kritikus helyzetekben. Az alkotó-végrehajtó 
alrendszer személyiségjegyei foglalják magukban azokat a módszereket, 


melyekkel a személyiség célját elérheti megváltoztatva saját, vagy fizikai ill. 

társas környezetét. Az önregulációs alrendszert alkotó képességek biztosít- 
ják a figyelmi és tudati működés feletti, valamint a stressz-helyzetekben ki- 
alakuló érzelmi állapotok kontrollját, az önszabályozás hatékonyságát. 


Az azonosított megküzdő-potenciál dimenziók a következők: 


Pozitív gondolkodás alrendszer: 


Optimizmus — A pozitív következmények, a kedvező változások elvárására, 


elővételezésére való hajlam. 


Koherenciaérzék — A velünk történtek megértésére való igény és képesség, 
magabiztos érzése annak, hogy külső és belső környezetünk változásai előre 
jelezhetők és erőteljes hit abban, hogy a dolgok úgy alakulnak, ahogyan az 


ésszerűen várható. 


Kontrollképesség — Az a meggyőződés, hogy a saját élete felett ő gyakorolja 
az ellenőrzést. Tapasztalatai alapján olyan attitűdöt alakít ki, hogy többnyire 
rajta múlik, hogy mi fog történni azokban az élethelyzetekben, amelyekben 


részt vesz. 


Self-respect — Öntisztelet -— Önmagamat értékesnek, fontosnak, az elért ered- 
ményeimet tiszteletreméltónak tartom. Egy aktív értékmegóvó önmagam 
gondozására, karbantartására és megjutalmazására figyelmet fordító maga- 
tartást jelent, ami egészségem, fizikai és szellemi fittségem óvásában, meg- 


őrzésében és fejlesztésében jut kifejezésre. 


A környezeti források kezelésére szolgáló kompetenciák: 


Forrást monitorozó képesség/ rugalmasság, kihíváskeresés — Az a kapacitás, 


hogy milyen mértékben képes észrevenni, aktívan felkutatni, azonosítani a 

külső környezet azon aspektusait, amelyek adekvát forrásként hasznosítha- 
tók a stresszel való megküzdési folyamatban. Nyitottságot, rugalmasságot a 


változások követésére és szenzitív érzékelésére való hajlamot jelent. 


Forrást mobilizáló képesség/Én-hatékonyságérzés - Azt jelenti, hogy milyen 
mértékben és hatékonysággal képes aktualizálni tanult, vagy önmaga gyár- 
totta terveit, megoldási javaslatait és azokat az eszközöket, - legyenek azok 
a személyiség képességtárának eszközei, vagy materiális források, - ame- 


lyekkel rövidtávú, vagy távlati céljait sikeresen elérheti. 


Forrást teremtő képesség/leleményeség — A személyiség kreatív kapacitása 
tervek, alternatív megoldások, eredeti ötletek kimunkálására, a tanult isme- 
retek olyan átstrukturálására hogy azok alkalmas forrásként szerepelhesse- 


nek a megküzdési folyamatban, az élet problémáinak megoldására. 


A Self-reguláció hatékonyságát biztosító kompetenciák: 


Szinkronképesség — A személyiségnek az a kapacitása, hogy képes együtt 
élni, haladni a környezeti változásokkal, képes szinkronban lenni az aktuáli- 
san zajló eseményekkel, követi a gyors változásokat, szándékosan koncent- 
rálja figyelmét és képes a feladaton dolgozni, ha aktuálisan olyan döntést ho- 


zott. 


Kitartás — Akadályok keletkezése esetén is képes a személyiség az elhatáro- 


zott viselkedés realizálására, folytatására. 


Impulzivitás kontroll — A személy mérlegelésre, megfontolt magatartásra 
való képessége. 
Emocionális érzékenység — A frusztrációkra, a szükséglet kielégítés akadá- 


lyoztatására adott reakciók intenzitásmintázata. Frusztráció-tolerancia. 

Emocionális kontroll — A fenyegetések, veszélyhelyzetek, és kudarcok kel- 
tette szorongással, negatív emócióval való bánásmód képessége. Az emoci- 
onális kontroll hatékonyságára utal, ha valaki fenyegetések, kellemetlen ta- 
pasztalatok közepette is képes kitűzött céljai elérésére és elhatározott tervei 


megvalósítására. 


Ingerlékenység gátlás: Az indulatok érzelme feletti racionális kontroll gya- 
korlásának képessége, a düh konstruktív módon való felhasználásának ké- 


pessége. 


A szociális források kezelésére szolgáló kompetenciák: 


Szociális forrást monitorozó képesség — Ez a képesség alkalmassá teszi az 
embereket arra, hogy a társas környezet információit, a társaktól jövő jelzé- 
seket érzékenyen és szelektíven észleljék, és adekvátan használják fel aktuá- 
lis vagy távlati céljaik megvalósításához. Empátiás képesség, szociális nyi- 


tottság. 


Szociális forrást mobilizáló képesség — Ennek a képességnek a birtokában az 
emberek sikeresek társaik meggyőzésében, motiválásában és irányításában, 
el tudják érni azt, hogy együttműködjenek velük és támogassák őket céljaik 


megvalósításában. 


Szociális forrást teremtő képesség/alkotóképesség — Ezen képességek birto- 
kában az emberek önmagukban és társaikban olyan képességeket tárnak és 
fedeznek fel, amelyek nem voltak nyilvánvalóak, és amelyek jól hasznosít- 


hatóak az aktuális stresszel való megküzdés folyamatában. 

A mentális egészséget fejlesztő pedagógiai szemlélet 


A pedagógiai mesterség tartalmi elemei a mentális egészségfejlesztés a men- 
tálhigiénés szemléleti keretbe ágyazottan érvényesek. ,, A lelki egészség vé- 
delme ugyanis csak akkor lehetséges, ha a segítő szakmák képviselői tudják, 
hogy milyen módon tartható fenn, mivel javítható a lelki egészség." 
(Schüttler, 2001, www.epa.hu 2015. 06. 10) 

Péley Bernadett (2007) a testi-lelki egészséget a személyiségfejlődésben 
Winnicott nyomán kibontakozási folyamatként írja le. 

, AZ ember érettsége olyan fogalom, amely a személyes növekedés mellett 
a szocializációs folyamatot is magában foglalja. Azt mondhatjuk, hogy az 
egészséges, azaz érett felnőtt a személyes spontaneitásának túlzott feladása 
nélkül tud azonosulni a társadalommal; vagy megfordítva, a felnőtt úgy tudja 
kielégíteni személyes szükségleteit, hogy nem válik antiszociálissá, és mind- 
emellett bizonyos felelősséget vállal a társadalom fenntartásáért vagy meg- 
változtatásáért. A függetlenség soha nem teljes. Az egészséges ember nem 
válik elszigeteltté, hanem az egyén és a környezete kölcsönösen függenek 
egymástól." (Winnicott, 2004: 133). Ebben a folyamatban képessé válik a 
személyiség arra, hogy az életfeladatok területein (egzisztenciális, társa- 
dalmi, kapcsolati) hatékonyan boldoguljon, kialakuljon a problémamegoldó 
viselkedés, a megküzdő képesség. 

Sallai Éva (1996) meggyőző érvelése alapján, a humanisztikus pszicholó- 
gia kompetencia modellje tűnik a legalkalmasabbnak a pedagógiai munka 
személyiségfejlődésben betöltött funkciójának meghatározására. ,,... a peda- 
gógiai munka középpontjában a személyiségi erőtér áll. A gyermek csak attól 


tanul, akit elfogad, tisztel, aki számára érzelmileg is fontos személy. Attól 

tanul, akihez szeretne hasonlóvá válni, akinek vonzereje van. Akivel bizalom- 


teljes, jó kapcsolatot tud kialakítani, mert ebben a kapcsolatban kipróbálhatja, 


hogy mire képes ő maga (kompetencia), és így önmaga lehetőségeiből épít- 


kezhet. A kompetencia modell szellemében folyó pedagógiai munkához is el- 


engedhetetlen feltétel, hogy a pedagógus rendelkezzen a professzionális se- 


gítő magatartás képességeivel: empátiával, kongruenciával és elfogadással. 


A személyközpontú nevelés célja az, hogy a pedagógus, mint facilitátor 


segítse a gyerekeket abban, hogy: 


önmaguk által kezdeményezett cselekvésre, a cselekvésekért vállalt fele- 
lősségre alkalmas; 

ésszerű választásra, önirányításra képes; 

kritikai érvekkel rendelkező tanulók, mások teljesítményét értékelni képes 
emberek; 

a problémák megoldásához releváns ismeretekkel rendelkező személyek; 
új problémahelyzetekhez rugalmasan, intelligensen alkalmazkodni képes 
egyének; 

a problémák megközelítésének adaptív módját bensőleg elsajátított, min- 
den rendelkezésre álló tapasztalatot szabadon, kreatívan felhasználó em- 
berek; 

másokkal a felsorolt különféle tevékenységekben hatékonyan együttmű- 
ködni képes emberek; 

végül olyan emberek legyenek, akik nem mások jóváhagyásáért, hanem sa- 


ját szocializált célkitűzéseik valóra váltásáért küzdenek." (Sallai, 1996:31) 


Mindennek szükségességét Oláh Attila flow-kutatásának eredményei is 


megerősítik, ugyanis azt tapasztalta, hogy a serdülőkorú fiúk és lányok a leg- 


kevesebb flow-élményt az iskolában élik át, , az iskolai elfoglaltságok 32 90- 

a köti le érdeklődésüket, eredményez intellektuális élvezetet és teszi képes- 
ségeiket próbára." (Oláh 2005, 131) Véleménye alapján, a tökéletes élmény 
állapotának idői növeléséhez vezető út mérföldkövei az iskolában , a sze- 
mélyközpontú oktatási módszerek, az iskolai munka és a diákok személyes 
életcéljainak összekapcsolása, a tananyag és a saját-élmények közötti össze- 
függések felfedezésére való lehetőségek biztosítása, továbbá az olyan tanári 
interakciós stílus, amely teret enged az autonómiának, az érdeklődés kielégíi- 
tésének, és támogatja a belülről motivált tanulói aktivitás minden formáját." 

(Oláh 2005, 131—132.) 

megpróbáltak egy olyan pozitív pszichológiai szemléleten nyugvó preventív 

pedagógiát kidolgozni, mely alkalmas az egyéniségtorzulások megelőzésére, 

és ami hozzájárul egy egészséges életstílus kialakításához, a világgal kapcso- 
latos pozitív beállítódás, a pszichológiai immunrendszer, a kifejlesztéséhez, 
az egészséges testi és lelki egység megteremtéséhez. 

Máday István már 1940-ben, az individuálpszichológiai szemléletű, báto- 
rító nevelés szemléletének és módszereinek bemutatásával egy pozitív men- 
tális egészségfejlesztő programot adott, melynek megvalósítása napjainkban 
is eredményesen segítheti a pedagógusok munkáját (Máday 1940/1996: 138- 
142): 

1. , Egyéni módon neveljünk. Ismerjük meg a gyermek egyéniségét, érdek- 
lődését. Fejlesszük ki mindazt az értékes tulajdonságot, ami a gyermekben 
csírájában megvan. 

2. Mint nevelők legyünk passzívak. Mindig csak annyira avatkozzunk a 
gyermek dolgába, amennyire szükséges. Ha a gyermek ellenkezik, soha 
ne bocsátkozzunk harcba vele. Járjunk el úgy, hogy a gyermek rájöhessen, 


mi volna az adott helyzetben és kérdésben a leghasznosabb számára. Ne 

éreztessük a gyerekkel, hogy neveljük. Éljünk együtt vele. Ne akarjuk ön- 
állóságát megnyirbálni, gyámoltalanságának, másokra utaltságának érzé- 
sét fokozni. 

3. Adjunk a gyereknek annyi szabadságot és önállóságot, amennyit a körül- 
mények megengednek. Az önállóságra nevelés egyik feltétele, hogy a 
gyermek minél több tapasztalatot gyűjtsön. A nevelő egyik legfőbb fel- 
adata, hogy a gyermek bátorságát le ne törje. Már a legkisebb gyermekben 
is fenn kell tartanunk a testi bátorságot. Teremtsünk számára olyan hely- 
zeteket, amelyekben maga kénytelen dönteni, határozni, cselekedni. 

4. Igyekezzünk beleélni magunkat a gyermek lelkivilágába. 

5. Öröm, jókedv honoljon a szobában, amelyben a gyermek él. 

6. Jóság, türelem, pajtásság legyen magatartásunk jellemzője. kifogásainkat 
mindig csak négyszemközt, és következetes barátsággal mondjuk meg 
neki. 

7. Tárgyilagosság (objektivitás) és tárgyiasság (realitás) vezessen mindig 
bennünket. 

8. Ha hiba történt, mindig magunkban keressük az okát, ne a gyermekben. 

9. Ne veszítsük el a gyermekbe vetett bizalmunkat. A nevelés olyan munka, 


amely bizakodást, optimizmust kíván." 


A pedagógus munkaeszköze a személyisége. Olyan képességeket, szemé- 
lyiségéből fakadó eszköztárat kell kifejlesztenie a pályaszocializációja során, 
melyek révén alkalmassá válik a gyermek optimális fejlődésének segítésére. 
Sallai (1996) ebben a szemléletben alakította ki a pedagógusmesterség tar- 


talmi elemeit: 


— 

. , Teoretikus háttér, amelyben ötvöződik az önismeret, emberismeret és 


szakmaismeret. Sajátosan összerendezett ismeretek a világról, az ember- 


ről, az ember fejlődéséről, a tanulásról és mindezek segítéséről. 


. Bizalomteli légkör megteremtésének képessége 


e elfogadás, 
e empátia, 


e kongruencia. 


. Szaktudományi szempontból pontos, gazdag (szaktárgyi, lélektani, peda- 


gógiai stb.) tudás, tanítástechnikai készségek. 


. Szerepviselkedés biztonság 


e kommunikációs ügyesség, 

e rugalmas, gazdag viselkedésrepertoár, 

e gyors helyzetfelismerés, konstruktív helyzetalakítás, 
e erőszakmentes, kreatív konfliktusmegoldás. 


. Együttműködés igénye és képessége: gyermekekkel, szülőkkel és kollégák- 


kal. 


. Pedagógiai helyzetek, jelenségek elemzési képessége, a kompetencia ha- 


tárok biztos felismerése. 


. Mentális egészség (önismeret, önkontroll, saját élmények pszichés feldol- 


gozása) " (Sallai, 1996:21). 


A serdülőkori próbatétel eredményekét létrejövő személyiségváltozás, a 


formálódás maga a személyiség életstílusa. Az alakuláshoz térre, én-erőre, 


és támogató kapcsolatra van szükség, hogy a küzdelemből egészséges lelki 


fejlődéssel, sikeresen léphessen tovább a személyiség. 

Gondolatok a serdülőkről, a téves célokról, 


a bátorításról, és a kiutakról 
Dr. Katona László 


Bevezető gondolatok 


Jelen tanulmány összefoglalja a mai serdülők legjellemzőbb viselkedési ten- 
denciáit és korunk középiskolásainak legfontosabb életproblémáit, majd 
nevelésmódszertani javaslatokat teszek a szakmai tanárok számára. Különö- 
sen sok problémával találkozunk a középfokú szakképzésben, hiszen itt igen 
sok a hátrányos helyzetű, lemaradással küszködő, tanulási nehézségekkel 
küzdő fiatal. A mai középiskolás korosztályt Tari (2011) Z generációnak ne- 
vezi, azok, akik 1995—2000 után születtek. A tanulmányban részletesen kité- 
rünk ennek a generációnak a bemutatására is. A hátrányos helyzet, a nehéz- 
ségek, és az életfeladatok ellátásában való akadályozás eredményeképpen a 
szakmai pedagógusok olyan viselkedésmintákkal találkoznak, amelyek 
amellett, hogy szokatlanok számukra, még nevelésmódszertani nehézségek 
elé is állítják őket. 

Egy tanóra célja nem csak a tantárgyi tartalom közvetítése, a készségfej- 
lesztés és a mérés, értékelés, hanem az állampolgári nevelés, a tudatos, tette- 
ikért felelősséget vállaló (szakjemberek nevelése is (vö. Falus, 2003). Az is- 
kolai nevelésnek megvannak a nevelésmódszertani sajátságai (v.ö. Kozma, 
1996). Különösen igaz ez, ha hátrányos helyzetű tanulókkal dolgozunk. Nem 
beszélve arról, hogy a szakképzésben, a gyakorlati foglalkozásokon kiemel- 
kedő fontosságú a munkafegyelem (pl. laboratóriumban, tanműhelyben, fű- 
részüzemben, gyári terepgyakorlat során), hiszen egy pillanat leforgása alatt 


a nem megfelelő viselkedés életveszélyes helyzeteket eredményezhet, és a 

baleseti események következményei beláthatatlanok lehetnek. A felelős, 
gyakorlati munkához és az e során hozott döntések meghozatalához szüksé- 
ges készségek és képességek nem tanulhatóak vagy fejleszthetőek (egy kis 
iróniával élve) egy kattintásnyira. Meggyőződésünk, hogy a szakmai tanárok 
komoly tekintélymodellként szolgálhatnak a virtuális világban utat vesztett 
fiataloknak, és hogy a család (ha , van" egyáltalán) mellett lámpásuk és ve- 
zetőjük lehetnek a kamaszoknak. Hiszünk abban, hogy a bátorító nevelési 
stratégiák olyan nevelésmódszertani képességekkel vértezik fel a szakmai ta- 
nárokat, amelyek révén sokkal könnyebben megtalálják a hangot a hátrányos 
helyzetű szakiskolás tanulókkal. A tanulmány bemutatja korunk kamaszai- 
nak általános jellemzőit, kitér a pedagógusok szerepére az iskolai nevelés 
során, majd végül individuálpszichológiai és bátorító nevelési elvek mentén 
javaslatokat ad a pedagógusok számára, hogy vívhatják és érdemelhetik ki 


diákjaik figyelmét és (akár) tiszteletét. 


Gondolatok a serdülőkről 


A fejezet célja nem az, hogy bemutassa a serdülőkort, hiszen az ebben az 
életszakaszban bekövetkező fiziológiai, biológiai és lélektani változásokat 
sok szakirodalom kifejti teljes részletességgel (v.ö. Cole és Cole, 1997; 
Jávorszky, 2009; Piaget, 1972 stb.). A teljesség igénye nélkül tehát azokat a 
legfontosabb elgondolásokat részletezzük ebben a fejezetben, amelyek elő- 
segíthetik a tanulmány által tárgyalt problémakör pontos, árnyaltabb megér- 
tését. 

A serdülőkor nagyon nehéz behatárolni, de körülbelül a 12. életévben kez- 


dődik és a 18. (bár egyesek szerint akár 20-21 éves) korig tart (Jávorszky, 

2009). Azért fontos ezt az életkort röviden és tömören, a teljesség igénye 
nélkül bemutatnunk, mert az ugrásszerű változások lélektani szempontból je- 
lentős folyamatokat indíthatnak be. Ezek közül egyik például a serdülő tulaj- 
donképpen testileg már majdnem felnőtt de lelkileg még nem erősödött meg, 
azaz gyermeteg (Jávorszky, 2009). Bettelheim (1994) kutatásai szerint a ser- 
dülők elutasítják a családi, tradicionális értékeket, helyettük inkább ideálokat 
keresnek, de azokat persze nem találják meg. Ennek megfelelően a kamasz 
küzd a szülei ellen, harcol a függetlenségért, szembeszegül a felnőttek érté- 
keivel. Az értékmegtagadás egyik következménye lehet, hogy a felnőttek 
(beleértve a pedagógusokat is) elutasítja ezt a korosztályt, vagy könnyen le- 
mond róla. Sokszor tapasztalhatjuk, hogy a serdülőkről sztereotip módon 
nyilatkoznak mint például lusta, hazudós, szemtelen stb. (Jávorszky, 2009). 
Adler (1931) szerint az, hogy a serdülőkor mennyire veszélyes, illetve, 
hogy milyen veszélyeket hordozhat, attól függ, hogy mennyire vannak a ka- 
maszok felkészülve vagy felkészítve a három életfeladatra (hivatás, szerelem 
és szociális beilleszkedés). Szerinte nagyon fontos, hogy a serdülőt a társa- 
dalom egyenrangú tagjának kezeljék, ez úgy érhető el, hogy születésétől 
fogva azt éreztetjük vele, hogy egyenrangú tagja a társadalomnak. Ha úgy nő 
fel a gyermek, hogy érzi, hogy a társadalom egyenjogú tagja, akkor meg is 
teszi, amit a társadalom elvár tőle, és ha mindemellett a másik nem képvise- 
lőit egyenrangú társainak tekinti, akkor készen áll arra, hogy a felnőttkor 
nagy kérdéseivel szembe nézzen, azaz a serdülőkort nem ellenséges korszak- 
nak éli meg. Adler (1931) szerint a serdülőkor egy próbatétel a gyermekek 
számára, tudniillik egy bizonyítási kísérlet. Azt kell bizonyítania, hogy többé 


már nem gyermek. 

Gondolatok a Z generációról 


Ebben a fejezetben a mai serdülők világába kínálunk betekintést. Ez a bete- 
kintés valójában nem csupán egy generáció leírása, sokkal inkább korkép 
(kórkép?) és generációismertetés egyben. Azért írtuk zárójelben a kórképet, 
mert bizony a mai társadalom és a kultúra olyan elképesztő ütemben változik, 
hogy biológiai adottságainkkal és emberi szükségleteinkkel nem vagyunk 
képesek követni (Palmer, 2006) és ez nagyon sok negatív következmények- 
kel jár. Azokat a legfontosabb változásokat részletezzük, amelyek speciális 
nevelésmódszertani felkészültséget igényelnek a pedagógusok részéről. 

A Z generáció tagja az 1995-2000 körül születtettek. Általában az X ge- 
neráció gyermekei, de előfordulhat, hogy az Y generáció idősebb tagjainak 
gyermekei. Egyedülálló jelenség ez a generációs sokrétűség, és ez eddig nem 
tapasztalt abnormális működéseket hoz magával (Tari, 2011). Az egyik ilyen 
működés, hogy a Z generáció olyan technológia mellett nőtt fel, amelyet az 
idősebb generációk (X, Y) is ismertek, de mivel már beleszülettek a digitális 
korba, sokkal könnyebben át tudják alakítani tudásukat készségekké. A Z ge- 
neráció olyan területen mozog, amelyen a szüleik csak bevándorlóként is- 
merhetnek. 

Az előző fejezetben tárgyaltuk, hogy a serdülők mindig is lázadtak szüleik 
(és a tanáraik ellen), hogy ez a lázadás természetes velejárója a szülőkről való 
leválásnak (Jávorszky, 2009). Az is közismert tény, hogy a serdülők több- 
nyire nyitottak a világra, és érdeklődők, azonban a mostani serdülők sokkal 
éleslátóbbak a koruknál, sokkal felnőttesebben nyilvánulnak meg mint ko- 
rábban (Tari, 2011). A régimódi szülői tekintély már nem létezik többé, és a 
család fogalmát is egészen másképpen értelmezik, és másként élik meg a 


családba való tartozást is. Azonban Tari (2011) azt is leírja, hogy a lázadás 

mellett az is igen jellemző erre a korosztályra, hogy erősen támaszkodna is a 
szülőkre. Akikre többnyire persze nem lehet, mert (sajnos ez teljesen érthető) 
reggeltől estig a gyárban, az irodában, a munkahelyen robotolnak. A serdülők 
lázadása már nem a szülőktől való leválási folyamat része, inkább annak a 
következménye, hogy gyakran semmiféle kommunikáció nem létezik a csa- 
ládban, így a fiatalok a külső kapcsolódási lehetőségek után kutatnak, ezek 
azonban gyakran nem egyeznek a szülők által felállított családi normákkal. 
Ezt a szülők, a család lázadásnak tekinti, holott céltalan útkeresés is lehet, 
hiszen a kamaszok támaszai még mindig a felnőttek. Az is köztudott, hogy a 
serdülőkor döntő szerepet játszik abban, hogy a felnőtt élet során milyen szo- 
ciális kapcsolatokat alakít majd ki az egyén (Cole és Cole, 1997). 

A Z generáció már egy teljesen digitalizált világba születik bele, ahol az 
internet révén a közösségi média mindenki számára gyorsan és olcsón elér- 
hető, az elektronikus felszereléseknek hála pedig ott és akkor, ahol és amikor 
éppen kívánatos. A közösségi oldalakon szubkultúrák és alcsoportok jönnek 
létre, ahol arc és valódi személyiség nélkül, gyakran avatarok mögé bújva 
bármi megtörténhet. És a virtuális világban meg is történik. Ez azt jelenti, 
hogy a szemtől szembeni kommunikáció, az élő emberi kapcsolat hiánya 
minden korlátot, normát és szabályt semmissé tehet a virtuális térben, ami 
egyértelműen virtuális gátlástalansághoz vezet. Ennek az lesz az eredménye, 
hogy olyan képeket és tartalmakat osztanak meg a közösségi hálón, amely 
túlmegy az intimitás határain. (Tari, 2011) 

Az előző bekezdés megírása során, rögtön bevillannak a saját példáink 
arról, hogy a serdülők milyen obszcén tartalmakat osztanak meg, és amikor 
figyelmeztetik őket erre, akkor értetlenül néznek, hogy mi a probléma a 


közzé tett tartalommal, nem obszcenitásból osztották meg, hisz még belefér 

a Jó ízlés határaiba. Gyakoriak a következő tartalmak: obszcén, rasszista vic- 
cek, meztelen, pornográf képek és selfiek különböző változatai, egyre dur- 
vább képek a , másnaposságról". A média és a reklámok, a hatalmas hirdető- 
táblákon keresztül olyan mennyiségű szexuális tartalom árad a serdülőkre, 
hogy azzal nem tudnak mit kezdeni (Tari, 2013). Nem csodálkozhatunk hát, 
hogy erotizált viselkedés 5-8 évvel i5 megelőzheti a fiatalok biológiai érett- 
ségüket. A szexuális koraérettség az egyik legszembetűnőbb változás, ami a 
Z generációra jellemző. A szexuális koraérettség, az erotizált viselkedésmin- 
ták azonban nem járnak egyedül: társul még hozzájuk a szociális éretlenség, 
az érzelmi sivárság, és az arc és érzelmek nélküli társas kapcsolatok. 12-13 
éves korban már párkapcsolati problémákról számolnak be a diákok, és ez 
valljuk be, elszomorító. Le Breton (2010) szerint vannak lányok, akik 12-13 
éves korukban esnek teherbe, vagy az is előfordulhat, hogy már a 2-3 öngyil- 
kossági kísérletükön vannak túl, jellemző rájuk az anorexia és bulimia, a fiúk 
pedig ekkora már sokszor az alkohol és kábítószer rabjaivá válnak. Ami 
azonban egyből félelmetes is, az az a tény, hogy bár az internetről gyorsan 
elérhető a válasz minden kérdésre (szexualitással kapcsolatos kérdésekre), de 
ezek a tartalmak ellenőrizetlenek. A serdülőknek (ezt saját tapasztalataink is 
alátámasztják) annak ellenére, hogy aktív szexuális életet élnek, fogalmuk 
sincs a szexuális úton terjedő betegségekről, internetes városi legendákban 
kimerül a tudásuk. Például a HIV fertőzésről, és következményéről az AIDS- 
ről, legfeljebb az internetről annyit tudnak, hogy gyógyszerrel a HIV fertőzés 
kordában tartható, és az AIDS-es állapot megelőzhető, de arról vajmi kevés 
fogalmuk van, hogy ez milyen súlyos következményekkel járhat. Azt azon- 
ban fontos leszögezni, hogy nincs értelme ujjal mutogatni, bűnöst kiáltani, 


mert a kor amiben élünk adott, ez van, ez már nem fog megváltozni, jóval 

fontosabb lenne, ha mi pedagógusok, szülők együtt munkálkodva közösség- 
ben megtalálnánk a közös hangot és azokat a módokat, amelynek segítségé- 
vel a Z generációnak megmutathatjuk a helyes utat. (Tari, 2011) 

Tari szerint (2011) Z generáció másik igen fontos tulajdonsága, hogy el- 
képesztően gyorsan alkalmazkodik a modern kor technológiai kihívásaihoz. 
A generáció ennek megfelelően nagyon gyorsan érik. Azonban, az érettség 
csak látszólagos, hiszen az internetről szerzett instant tudás csak felszínes, és 
nem valódi tudás. Valódi tudás híján pedig azokban a helyzetekben, amikor 
nem elérhető az internet szorongás léphet fel. A Z generáció instant tudása 
nem felel meg az elvárásoknak. A felületes tudásnak azonban van még egy 
hátulütője. Az hogy az interneten bármilyen információ másodpercek alatt 
megszerezhető odáig fajult, hogy a serdülők nem tanultak meg figyelni. A 
figyelem bizony hiánycikk. Pigliucci (2011) szerint a mai serdülők nem ké- 
pesek kiszűrni a mellébeszélést és az információáradatot kritikus gondolko- 
dással fogadni. Az információ folyamatosan rendelkezésükre áll, de nincse- 
nek felkészülve annak kritikus feldolgozására. 

A Z generáció olyan világba született bele, ahol minden képlékeny, a dol- 
gok napról napra változnak, a kor egyik meghatározó filozófiája (legalábbis 
a média által sugárzott felfogás), hogy aki lemarad, az kimarad, az egy igazi 
lúzer, ezért a lemaradástól való állandó rettegés teljesen beépült a köztudatba, 
és állandó megfelelési kényszert eredményez. (Tari, 2011) 

A serdülők még soha ennyire nem voltak információáradtnak kitéve, meg- 
határozó számukra a média. Neveléselméleti szempontból fontos kérdés te- 
hát, hogy tudjuk, hogy kit tartanak a mérvadó személynek, hogy kit követ- 
nek. Kik szolgálnak modellként a fiatalok számára, kik lesznek a notabilitá- 
sok? Érdekes tapasztalatom, hogy a serdülők mindegyike ismeri a bulvár 


szintű celebeket, olyan hirtelen felkapott médiagenerált sztárokat, akik egy 

normálisan működő világban a közröhej soha nem érdemelnének többet. El- 
lenben izgalmas feltenni nekik a kérdést, hogy tudnak-e említeni magyar No- 
bel-díjas orvost, kémikust, fizikust. Hogy miért is fontos ez? Azért, mert a 
fiatalok azáltal, hogy hírességeket tekintenek mérvadónak, elsajátítják alap- 
vető viselkedésmintáikat (v.ö. Bandura — Kupers 1964, Bandura 1965). Ban- 
dura (1965) elméletének lényege, hogy tanulást nagymértékben elősegíti má- 
sok viselkedésének megfigyelése, és utánzása. A csecsemő is úgy sajátít el 
mindnet, hogy megfigyeli a felnőtteket. Bandura (1965) szerint a fenti folya- 
mat nem szűnik meg, így mások viselkedésének megfigyelése életünk folya- 
mán mindvégig befolyásol minket. A modellkövetés szerepéről az iskolai ne- 
velésben a következő fejezetben szólunk. A folyamatos információáradat 
megszűrésére való alkalmatlanságuk miatt a serdülők celebek tanácsait kö- 
vetik, és a celebek értékrendjét és életvitelét tekintve a modellkövetés elmé- 
lete tükrében ez igencsak vészjósló (Pigliucci, 2011). A médiából és az In- 
ternetről folyamatosan az ömlik a fiatalokra, hogy bármire bármikor azonnali 
segítség kapható. Olyan reklámokon nőttek fel, ahol állandóan annak a szem- 
léletnek voltak kitéve, hogy minden azonnal elérhető, csak nyomják meg a 
gombot és már hozza is a futár. Ezt megerősítendő még tudományosnak 
hangzó áltudományos kifejezéseket is használnak, és ahogy fent már emlí- 
tettük is, a figyelemhiányban szenvedő, mellébeszélést kiszűrni nem képes 
fiatalok ezt rögtön el is hiszik. Így teljesen igazoltnak tekintik, azt az erősza- 
kos attitűdöt, hogy azonnal ellentmondást nem tűrve meg akarják kapni, 
amire szükségük van (Pigliucci, 2011). 

Az utolsó, de csöppet sem elhanyagolható dolog az időhiány. Eriksen 
(2010) szerint az utóbbi években egyre rövidül az idő, egyre kevesebb dolog 
jut adott feladatokra. A multitasking (egyszerre 5—6 tevékenység folytatása) 


azt jelenti a serdülők esetében, hogy egyszerre több feladatot is végeznek az 

okostelefonjukon, a laptopon és a számítógépükön egyszerre. Ennek követ- 
keztében mindennek lerövidül az ideje. Nincs már hosszú, komoly beszélge- 
tés a szülőkkel, a társakkal vagy a barátokkal. Ehhez társul az a tény is, hogy 
nincsenek már pontos kifejezések, minden elcsépelt, elsietett és pongyola. A 
Z generációnak nehéz megtanulni a lassúságot és a precizitást. Fontos azon- 
ban tudni, hogy a gyorsaság és a sietség addikciót okozhat, majd megjelenik 
a futószalag effektus is. Ez annyit tesz, hogy felcseréljük a jót az azonnalira, 
a mélyet a felületesre. Tesszük mindazt úgy, hogy nem számít már a minő- 
ség, azonnali legyen, még akkor is ha silány. A Z generáció számára a meg 


nem ismert dolgok nem okoznak hiányérzetet. 


Gondolatok az iskolai nevelésről 


Az iskolai nevelés egy háromszereplős pedagógiai folyamat: a diák, a peda- 
gógus és a szülők határozzák meg. Véleményünk szerint csakis akkor beszél- 
hetünk sikeres iskolai nevelési folyamatról, ha ez a három szereplő egymás- 
sal harmóniában, közösségben munkálkodik együtt. Köztudott tény, hogy az 
iskolába kerülő gyermek magatartását és gondolkodásmódját befolyásolja a 
család, a környezet, a kulturális öröklöttség és, hogy milyen óvodai nevelést 
kapott (Kozma, 1996). 

Az iskolai nevelés csakis akkor lehet sikeres, ha a pedagógus megismeri a 
diákot, és képes lesz benne meglátni az értéket. A pedagógiai alapviszony há- 
rom eleme is az értékre épül, jelesül adott egy közjó szempontjából értékes 
dolog, amely két egyénnel áll kapcsolatban: az egyik az értéket tanulással el- 


sajátító, a másik, aki az értéket segít elsajátítani (Zsolnai, 1996). A pedagógus 

ezután erre az értékre építve fordulhat a diákhoz, és ismerheti meg kognitív 
és affektív tulajdonságait. 

Az értékek mellett nagyon fontos szempont a megfelelő odafordulás, azaz, 
hogy a pedagógus megfelelő módon közeledjen a kamasz diák felé, mert a 
kamasz a megnyugvást a szülők és a család után a tanároktól, és az iskolai 
közösségtől várja majd (Sz. Ferencz, 2005). Az empátia a másik ember érzé- 
seinek megértése és a lehető legpontosabb visszajelzése, ami azt jelenti, hogy 
az empátia nem azonos az együttérzéssel, inkább azt jelenti, hogy ugyanazt 
éljük át mint a másik személy (Stotland, 1969). Ha valaki zavarban van egy 
adott interakció során, mi is zavarban jövünk (Miller, 1987). Mivel a nevelés 
interaktív folyamat (v.ö. Kron, 1997) alapvetően feltételezi a felek részéről 
az empátiát. Azok a szakmai tanárok, akik hátrányos helyzetű tanulókkal dol- 
goznak, gyakran találkozhatnak a hátrányos helyzetből fakadó torz magatar- 
tási képletekkel, így az empátia nélkülözhetetlen a munkájukhoz. Ez azt je- 
lenti, hogy megpróbálják értelmezni, hogy mi áll az adott viselkedésminta 
hátterében és de leginkább azt, hogy mi lehet a célja a viselkedésnek, majd 
megpróbálják átélni, mit érezhet a tanuló az adott helyzetben. 

Tapasztalataink szerint a pedagógusoktól azt várja a társadalom, hogy 
egyfajta modellként álljanak a tanítványok előtt, hogy mintát nyújtsanak. 
Emiatt, az iskolai nevelő munka szempontjából nagyon fontos itt is utalni a 
modellkövetés, más szóval a modellálás elméletére (v.ö. Bandura — Kupers 
1964, Bandura 1965). A modellek lehetnek élő modellek (tanár, testvér, szü- 
lők) és szimbolikus modellek egyaránt (v.ö. Bandura — Kupers 1964, Ban- 
dura 1965). A pedagógus tehát mint egy élő modell döntéseivel, reakcióival 
és viselkedésével akarva akaratlan is mintát mutat, és tudatos mintaadással 


ellensúlyozhatja a szimbolikus modellek által lefektetett mintázatokat. A 


71 


szimbolikus modellek a tv-s egyéniségek, média szereplők, könyvek, mozi- 
filmek és színdarabok szereplői. Ezeknek a magatartásmintái, és az ezekkel 
együtt járó megerősítési mintázatok nagy hatással vannak a megfigyelők el- 
színházban élőben, vagy a televízióban újszerű vagy agresszív viselkedés- 
módot látunk, akkor ezt a viselkedési mintát elsajátítjuk mint , viselkedéses 
lehetőséget". Alapfeltevés, hogy a megfigyeléses tanulás ahol csak lehetsé- 
ges feltétel nélkül bekövetkezik (v.ö. Bandura — Kupers 1964, Bandura 
1965). Ez a fogalmi keret a magyarázat arra, hogy miért van káros hatással a 
filmekben látható agresszió a kisgyermekek lélektani fejlődésére. Ennek el- 
lensúlyozásaként nézzük Bandura (1965) vizsgálatát, amely alapján az által 
is elsajátíthatunk döntési mintákat, ha látjuk vagy halljuk (a kísérletében az 
alanyok hangosan kimondták, hogy miért és hogyan döntöttek, és ez hatással 
volt a megfigyelőkre), hogy mások hogyan reagálnak tapasztalatokra. Sze- 
rinte ezt az információt felhasználhatjuk saját cselekedeteink irányítására. 

A tanulmány későbbi fejezetében szó lesz a téves célok által hozott ma- 
gatartásmintákról (Walton, 2004), előtte azonban essen pár szó a , szabály- 
szegések" időleges, avagy szituatív mivoltáról. Buda (1980) szerint a kama- 
szok személyisége nagyon statikus képlékeny, ezért a megoldások keresése 
során a pedagógusnak érdemes a véletlenszerű mozzanatokra nagyobb fi- 
gyelmet fordítani. 

A pedagógus feladata, hogy ösztönző magatartásával aktív tanulási kör- 
nyezetet hozzon létre a diákokkal közösségben (Kozma, 1996), hogy szim- 
metrikus kapcsolata legyen a diákokkal, azaz a felek legyenek egymással 
egyenrangú viszonyban. Ez megegyezik az első fejezetben részletezett 


Adleri gondolatokkal (v.ö. Adler, 1931). 

A szakmai tanárok munkája során sem szabad megfeledkezni egy mai na- 
pig meg nem cáfolt kutatás eredményeire épülő nevelési hatásról, a Pygma- 
lion-effektust (v.ö. Rosenthal és Jacobson, 1968), ami lényegében annyit je- 
lent, hogy a diák úgy teljesít vagy azt a viselkedésmintát hozza, amit elvárnak 
tőle, vagy amivel megbélyegezték. 

Tari (2011) azt írja a Z generáció kapcsán, hogy az olvasásalapú, poroszos 
iskolarendszer, ahol az egyéni feladatok dominanciája jellemző, már nem ki- 
elégítő számukra. A mai diákok nem szeretik az unalmas, egyhangú (mond- 
juk aszimmetrikus) tanórákat, ahol nincs csoportmunka, sem tevékenység. 
Az iskolába tudásvággyal érkeznek, de a korábbi generációtól eltérően az 
internetről már mindent tudnak, egy dolgot azonban az internet sem biztosít 
vagy pótolhat: a készségfejlesztést. A látszat ellenére mentorként szeretné- 
nek a tanárjaikra nézni, és elvárásaik is vannak: elvárják, hogy korszerű ok- 
tatási módszerekkel tanítsák őket. Saját tapasztalatunk, hogy az egyetemre 
belépő első éves mérnöktanár szakos hallgatók (a már közoktatásban tanítók 
15!) gyakran ódzkodnak a csoportos, interaktív feladatoktól, de ugyanez a jel- 
lemző azokra az első éves hallgatókra is, akik rögtön az érettségi vizsga után 
lépnek be a felsőoktatási rendszerbe. Nem ajánlatos általánosításokba bele- 
mennünk, azt a tényt azonban fontos leszögeznünk, hogy amikor egy-egy 
kooperatív csoportmunka előtt a hallgatókban félelmet látunk és megkérdez- 
zük, miért részesítenék előnyben az egyéni, izolált feladatmegoldást, a meg- 
kérdezettek 100 96-a azt feleli, hogy még soha nem találkozott csoportmun- 
kával korábban. Ez nem azt jelenti, hogy a közoktatásban nem bevált peda- 
gógiai praktikum a csoportos munka, inkább jelzés értékű. Az is tapasztalat, 
hogy a kamasz diákok azokra a tanáraikra néznek fel, akik IKT területen 


megpróbálnak haladni a korral, tudják használni az okostáblát, az 

okostelefont. Pedagógusképzés szempontjából ez több igazán égető szak- 
módszertani kérdést is felvet. Tari (2011) igen érdekes gondolatával zárjuk a 
tanulmány eme fejezetét: a Z generáció nagyon Jól látja a felnőttek világában 
előforduló viszontagságot, sokkal inkább mint a korábbi generációk, jelesül, 
ők már átlátnak a felnőtteken, akiknek emiatt (ha nem akarnak hitelt vesztetté 


válni) nagyon résen kell lenniük. 


Gondolatok a téves magatartásról 


A serdülők számára különösen fontos, hogy tartozzanak valahová, hogy be- 
illeszkedhessenek, hogy számítsanak valakinek. Az emberi viselkedés olyan 
célokra irányul, amelyek lehetővé teszik, hogy megtaláljuk a helyünket a vi- 
lágban, a közösségben, így jelentőségre tegyünk szert. Cselekvéseink arra 
irányulnak, hogy megtartsuk pozíciónkat, helyzetünket, státusunkat (Walton 
és Powers, 2004). EZ könnyedén sikerül azoknak, akiknek kifejlesztették a 
közösségérzését (v.ö. Adler, 1907 és Dreikurs, 1967). A fejlett közösségér- 
zéssel rendelkező egyén társaságkedvelő, megbecsüli és tiszteletben tartja a 
körülötte levő embereket (Walton és Powers, 2004). 

Az első két fejezetben bemutattuk, hogy milyenek a mai serdülők, milyen 
problémák merülhetnek fel, vagy milyen ok-okozati összefüggés bújhat meg 
bizonyos viselkedés mintázatok mögött. Ebben a fejezetben ettől eltérően a 
célokról lesz szól. Arról írunk, hogy a serdülők viselkedését milyen helytelen 
célokat tűznek ki a serdülők maguk elé. Dreikurs (1968) négy tévest célt írt 
le: figyelemfelkeltés, hatalomvágy, bosszúállás és a rezignáltság. A négy fő 
cél mellett a serdülők kapcsán a szerző kifejti még az izgalmat is. Dreikurs 


azért tartotta fontosnak a téves magatartás mögötti célok megismerését, mert 

úgy gondolta, hogy a téves magatartás a célok ismeretével kezelhetővé válik. 
Ebben a fejezetben ezt a négy célt fogjuk bemutatni Dreikurs (1968) és Wal- 
ton (2004) munkái alapján. A Z generáció bemutatása során talán sikerült 
érzékeltetni mennyire más ez a generáció, egy azonban szilárd meggyőződé- 
sünk: a bátorítás és a célok felismerése általi nevelés (v.ö. Adler, 1931 és 
Dreikurs, 1968) nem hogy idejemúltnak nem tekinthető, de talán aktuálisabb 
mint valaha. 

Az első téves cél a figyelemfelkeltés. Eme téves cél lényege, hogy a kö- 
zösséghez való tartozást és az elismerést az egyén nem a munkája révén pró- 
bálja elérni. A gyermekek gyakran éreznek úgy, hogy nem kiválóak, de ez 
nem baj, mert legalább odafigyelnek rájuk. Ha esetleg ez nem így van, akkor 
figyelemfelkeltés által érik ezt el. A serdülőknél a figyelemfelkeltés nem a 
szülőkre, hanem a kortársak felé irányul. Nagyon fontos, hogy a serdülők 
minél inkább érzik a helyüket és keresik a részvételi lehetőségeiket a közös- 
ségben, annál kisebb valószínűséggel tolják önmagukat öncélúan az előtérbe. 

A második téves cél a hatalom. A hatalom, mint téves cél tulajdonképpen 
a győzni akarásról szól. Azt jelenti, hogy ha az egyén érzi, hogy nem tudja 
elérni, hogy a hatalom birtokában legyen, akkor legalább meg tudja mutatni, 
hogy nem tudják legyőzni abban, amit a fejébe vett. Többnyire az alacsony 
önértékeléssel küzdő serdülők tűzik ki maguknak ezt a célt. Az esetek nagy 
részében a pedagógus-serdülő kapcsolatban alakulnak ki hatalmi harcok. 

A harmadik téves cél a bosszúállás. Ezt a célt akkor tűzik ki maguk elé a 
serdülők, ha azt érzi, hogy a közösség tagjai nem törődnek vele, hogy kizár- 
ják a közösségből, és ezért visszavágnak, és bosszút állnak. Az egyén azt 
érzi, hogy egyenlőtlen helyzetben van a többiekkel szemben, holott neki fon- 
tos, hogy mindenáron győztes legyen, még akkor is, ha ennek az az ára, hogy 


másokat bántania kell, vagy meg kell aláznia. Ilyenkor a kamaszok legfőbb 

viselkedési formája a visszavágás. Szülők és pedagógusok egyaránt gyakran 
eljutnak arra a pontra, hogy azt érzik, a szóban forgó személy ellenszenves 
nekik, és már nem szeretetre méltó. A bosszúálló serdülő számára az élet 
ellenséges terület, ahol bármi áron győzelmet kell aratnia, így a szülők/peda- 
gógusok , nehézfegyverzete" hogy leállítsák a serdülőt csak meghívás to- 
vábbi küzdelemre, nem pedig békét elősegítő tárgyalás. A felnőttek gyakran 
sebezve érzik magukat, és néha nagyon nehezen látják be, hogy alul marad- 
tak. A fő kérdés az, hogy ki hajlandó arra, hogy elálljon a gyűlölködéstől. 

A negyedik téves cél a rezignáltság. A rezignáltság tulajdonképpen alkal- 
matlanság érzése, azaz a serdülő már elfogadta, hogy minden remény elve- 
szett, hogy elérje a céljait, például, hogy státuszt vívjon ki magának a közös- 
ségben. Beletörődött, hogy ő egy senki. Nem másról van itt szó mint egyfajta 
tehetetlenségérzésről, arról, hogy a serdülő azt érzi, hogy nem lesz képes 
megfelelni, ezért nem is tesz semmit. Viselkedésüket az a döntés határozza 
meg, miszerint alkalmatlannak tekintik magukat, ezért az az érdekük, hogy 
ne feleljenek meg a körülményeknek. Sokkal jobb meg sem próbálni mint 
kudarcot vallani. Kimaradnak a közösség életéből, elmulasztják a kötelessé- 
geiket, vannak akik példának okáért abbahagyják tanulmányaikat. Általában 
olyan szülők állnak az ilyen viselkedésminták hátterében, akik addig hívják 
fel a gyermekük figyelmét gyengeségeikre, amíg azok teljesen elveszítik a 


reményt, hogy bármire is alkalmasak. 


Javaslatok a szakmai tanároknak 


A tanulmány utolsó előtti fejezete nevelésmódszertani javaslatainkat tartal- 


mazza mindazon problémák és jelenségek kapcsán, amelyek felmerültek. Az 

első részben a Z generációt érintő generációs problémákra teszünk javaslatot, 
ahol a kóros működések ok-okozati összefüggéseire helyeztük a hangsúlyt. 
A második részben a négy , dreikursi1" téves célok által kiváltott magatartás- 
mintákra kínálunk nevelési tanácsokat. 

Az első igen komoly generációs probléma a modellkövetés, ahol celebek 
és médiasztárok jelentik a követni való példát. Fontos kérdés, hogy mit tehet 
ez esetben a pedagógus, amellett, hogy hitelest modellként áll a tanulók elé. 
Véleményünk szerint viselkedésgyakorláson alapuló szituációs játékokat (a 
feladat szakmai tartalommal is feltölthető, azaz szakórán didaktikai eszköz- 
ként alkalmazva indirekt nevelési módszerként felhasználható). A viselke- 
désgyakorlás célja, hogy védett környezetben mesterséges szimulációkban 
szerepjátszással viselkedésmintákat gyakoroljanak. A pedagógus segítségé- 
vel helyzeteket játszanak el, esetleg okostelefonnal rögzíthetik is a szimulá- 
ciót, majd közösen elemzik az osztállyal. Ha már említettük a szakmai tartal- 
mat, akkor csak néhány példa: vásárlói/vendég magatartás, problémakezelés, 
ügyintézés, szakmai nézeteltérések kezelése, műhelyfegyelem, laborfegye- 
lem bemutatása és gyakoroltatása. A felelős szakmai magatartásminták is el- 
sajátíthatók a módszer által. 

Fontos azonban a modellkövetés kapcsán a pedagógusmesterség egyik 
fontos szakmai ártalmára is felhívnunk a figyelmet. Tesszük ezt Hankiss 
(1977) Érték és Társadalom című művének egyik fejezete mentén (A tanári 
pálya foglakozási ártalmairól), amelyben azt a kérdést boncolgatja a szerző, 
hogy lehet-e példakép az ember a nap 24 óráján át. A tanulmány azzal kez- 
dődik, hogy a szerző kihangsúlyozza, hogy bizonyos szakmák által megha- 
tározott személyiségjegyek gyakran meggátolják a szabad kibontakozást, mi- 


közben elszegényítik és eltorzítják a személyiséget. A pedagógusmesterség 

kapcsán az egyik legfontosabb foglalkozási ártalma a kirakatélet, hogy a pe- 
dagógus nem tud kilépni a munakhelyi szerepből, és a nap 24 órájában kira- 
katéletet akar élni, és ez baj. Azért baj, mert az életben több szerepet is vál- 
lalunk, és meg kell tanulnunk kapcsolni a szerepek között. Hankiss (1977) 
arra hivatkozik, hogy bár a tanárok egyik kötelessége a társadalmi norma- 
rendszer hirdetése, azonban azt gyakran elfelejtik a pedagógusok, hogy az 
erkölcsi és társadalmi normák nem tarthatók be maradéktalanul és, hogy 
gyakran túl is vannak méretezve azért, hogy teret engedjenek az emberi sza- 
bad akaratnak, elhatározásnak és kreativitásnak. Így feszültség alakul ki a 
normák és az emberi törekvések között, ez a feszültség pedig szövevényes 
küzdelmet okoz, de eközben a küzdelem közben alakul az ember emberré és 
gazdag személyiséggé. Személyes megjegyzésünk, hogy a pedagógusoknak 
a következő szerepeket is fontolóra kellene venniük: a tanár mint ember, a 
tanár mint szülő, a tanár mint feleség/férj, a tanár mint állampolgár. Ez nem 
csak a foglalkozási ártalmak kapcsán fontos, hanem azért is, mert fentebb 
írtuk, hogy a Z generáció elvárásokkal érkezik az iskolába, ahol a tanárra 
mint mentorra tekintenek. Hosszasan taglalhatnánk, hogy miért, de a terje- 
delmi korlátokra való tekintettel most csak a következtetésünket írjuk le: a 
tanár mint mentor szerep (különösen hátrányos helyzetű, magatartászavaros 
és tanulási nehézségekkel küzdő serdülők kapcsán) csakis akkor érhető el, ha 
a tanár kongruens személyiség. Carl Rogers (1951) alapján a három legfon- 
tosabb pedagógus személyiségvonás az empátia, a feltétel nélküli elfogadás, 
és a kongruencia, azaz a hitelesség (Falus, 2003). A kongruencia lényege, 
hogy a pedagógus bizonyos a saját értékeiben és képességeiben, a tudásában, 
és ezek közül egyikben sem megingatható. A pedagógus hisz saját tapaszta- 
latainak és a saját érzéseinek, miközben verbális és nem verbális közlései 


egymással és a saját belső állapotával harmóniában állnak. 

A digitális világ nehézségei az osztályteremben. Ahogy írtuk is, a serdü- 
lők nem fogadják el a poroszos iskolarendszert, ahol nincsenek csoportos, 
interaktív feladatok. Úgy véljük, hogy a korszerű módszerek alkalmazása so- 
rán hiteles modellé válhatunk a serdülők szemében. Ha látják, hogy nem fé- 
lünk az okostelefontól, az okostáblától, az okos TV-től, hogy bátran felhasz- 
náljuk a modern számítástechnika és információs technológia által kínált le- 
hetőségeket. Meggyőződésünk, hogy a Z generáció gazdag IKT-módszerre- 
pertoárral és megfelelő tanári odafordulással megnyerhető. A helyes inter- 
nethasználatról pedig ne csak informatikaórán halljanak a diákok, érdemes 
lenne időt szánni arra (nem csak a szülőknek, hanem a pedagógusoknak 15), 
hogy a tanuló megmutatja azt az oldalt és tartalmat, ami a közelmúltban meg- 
döbbentette vagy éppen megnevettette. Ahogy Tari (2011) írta is, a kor szel- 
leme itt van, nem lehet elhessegetni, így egy kérdés merül fel bennünk. Mikor 
hagyjuk már abba a passzív tiltakozást, és próbálunk meg tenni ellene, és 
kezet nyújtani a fiataloknak a virtuális sötétségben? 

A fogyasztói társadalom jelenségei kapcsán felmerülő problémák legin- 
kább tudatosítással, indirekt vagy direkt nevelési módszerekkel (v.ö. 
Bábosik, 1999 és 2004) ellensúlyozhatók. Twenge és Campbell (2013) kellő 
reflexióval jellemezte azt az amerikai kultúrát, amely a médián keresztül el- 
árasztja az egész világot. Azt írják, hogy az amerikai kultúra meghatározó 
eleme az önimádat, ami valójában nem más mint menekülés a valóságból a 
fantáziák világába. A médiát meghatározzák az ál-gazdag emberek, akiknek 
iszonyatos jelzáloghiteleik vannak, ál-gazdagok, akiknek a gazdagságuk hi- 
telekből áll, ál-szépségek, akikben semmi természetes sincs, hiszen a csillo- 
gás csak plasztika eredménye, az ál-celebek, akik nem valódi notabilitások, 
mert hírnevüket botrányaiknak, a YouTube-nak, vagy a valóságshow-knak 


köszönhetik. Ám az amerikai ÁL-omról a médiában közvetített hamis kép, 

az önértékelésre alapozott liberális oktatás, a kibervilág ál-barátságai, az ins- 
tant világban azonnal átélhető átmeneti jó az érzések, az önimádat és a 
bjutizmus útvesztője végén az elértéktelenedés, az érzelmi sivárság és a csa- 
lódás állnak. És bár a kibertérben nincsenek sem szankciók sem pedig korlá- 
tok (Tari, 2013), a kor filozófiájára egyetlen reflexiónk van csupán, jelesül, 
aki kimarad, az lemarad, de ugyan miből? Mert hogy igenis van kiút a mátrix 
fogságából, aminek a kapuját a pedagógusok és a szülők együtt nyithatják 
meg a fiatalok előtt azáltál, hogy az iskolában maradandó, közösségi élmé- 
nyeket nyújtanak, hogy segítenek a szerepkonfliktusok kezelésében, a racio- 
nális énkép formálásában és a szociális fejlesztésében. Ehhez azonban meg- 
felelő önismerettel rendelkező, kongruens pedagógusokra van szükség. 

A téves célok mindegyike kapcsán teszünk javaslatot, hogy csökkenteni 
tudjuk annak valószínűségét, hogy a serdülő elérje a célját. A javaslatokat 
Walton (2004) alapján tesszük, összefűzve saját tapasztalatainkkal. 

Az első téves cél a figyelemfelkeltés. A figyelemfelkeltő magatartás észre 
nem vétele kisgyermekkorban, a családban hatásos lehet. Az osztálytermi ki- 
vitelezés nem mindig célravezető, és a serdülőknél nem is mindig válik be. 
Sokkal inkább beválik, hogy ha kiemeljük az adott diákot a helyzetből. Na- 
gyon fontos, hogy elmondjuk neki, hogy szívesen látjuk az osztályban, a kö- 
zösségben, ha hajlandó együttműködni. Ne büntessünk, hisz a célunk, hogy 
megteremtsük a munkához szükséges együttműködő légkört. Főleg fontos a 
kiemelés, ha annak balesetvédelmi alapja is van. Egyrészt (például) a mű- 
helyben, a laboratóriumban vagy egy külső gyakorlati helyen a rendbontás- 
nak életveszélyes következményei is lehetnek. Fontos, hogy legyen lehető- 
ségünk hová a zavaró diákokat kiemelni (pedagógiai asszisztens, gyógype- 
dagógus, pszichopedagógus, fejlesztőpedagógus, szociálpedagógus), aki a 


megfelelő szaktudással tud foglalkozni a diákkal. Fontos leszögezni, hogy a 

kiemelés kapcsán minden iskola pedagógiai programja és vagy nevelési 
programja rendelkezik. Ezért, arra kell nevelni a tanulókat, hogy nincs , én" 
és nincs , te", , ti", , ők", hanem MI vagyunk, és az osztály a miénk, és mi 
határozzuk meg a viselkedés szabályait. Nagyon fontos, hogy a tanárok bá- 
torítsák az adott tanulót a közösségben való tevékenykedésre, és minden eset- 
ben jelezzük a tanulók felé elismerésünket, és figyeljünk arra, hogy mire 
vágynak, és mindenképpen meghívjuk az adott tanulót olyan tevékenysé- 
gekbe, ahol elismerést kaphatnak. 

A második téves cél a hatalom. Az osztálytermi hatalmi harc legtöbbször 
a diák és a tanár között zajlik. A hatalmi harcokba a pedagógus soha sem 
szállhat be. Néha az a hasznos, hogy ha csendben kivárjuk a harc végét. Szak- 
mai gyakorlati foglalkozáson azonban ez nem mindig kivitelezhető (baleset- 
védelmi okokból). Kényes szituációkban használjuk a humort mint nevelő- 
eszközt, a jó humorérzékkel sok probléma kiküszöbölhető. Ha büntetünk, az- 
zal aszimmetrikussá válik a nevelési folyamat, mert azzal ismét azt hangsú- 
lyozzuk, hogy a pedagógus a főnök és megszűnik az osztályban/csoportban 
az egyenjogúság, a MI érzése. A rendszeres osztálybeszélgetések is sokat se- 
gítenek a hatalmi harcok elsimításában. Ne nevezzük osztályközösségnek, 
hívhatjuk akár közösségi fórumnak is. Le kell szögeznünk, hogy a hatalmi 
harcok által elért célok nem tudatosulnak külső segítség nélkül. Ezért fontos 
a beszélgetés. A fórumok és a megbeszélések során azt kell megértetnünk a 
hatalmi harcot folytatókkal, hogy valójában nem a harcban vagyunk érdekel- 
tek, hiszen nincs is valójában harc, gondok vannak, de segítenünk kell egy- 
másnak megoldani azokat, és effajta győzelemre kell közösen törekednünk. 
Az élet dolgainak közös megharcolása legyen a célunk. A hatalmi harc első 


lépése, ha a pedagógus (a felnőtt) beismeri, ha hibát vétett, vagy tévedett. 

Majd ezután sugallnia kell az addig hiányzó bizalmat. Ezt tegyük olyan kom- 
munikációs fogásokkal (persze mindennek alapja az őszinteség, ez csak ak- 
kor működhet ugyanis, ha valóban úgy is gondoljuk, ahogy mondjuk) mint 
például a , Kezdek ráébredni, hogy...", , Azt hiszem tévedtem...", , Azt hi- 
szem hibát követtem el, amikor. ..". Találjuk meg a bátorítás módját! 

A harmadik téves cél a bosszú. A bosszúálló diákok olyan kóros műkö- 
déseket is produkálhatnak, aminek az lehet a vége, hogy végleg ki kell emelni 
az adott diákot a közösségből. Nagyon fontos, hogy mindig olyan döntést 
hozzunk, ami az osztály érdekeit szolgálja, gondoljuk át, hogy döntésünk va- 
lóban az osztály érdekét szolgálja, vagy egyéni döntésünket palástoljuk a 
, közösség érdeke" címszó mögé. Ehhez meg kell tudnunk érteni, hogy az így 
viselkedő serdülők magukról azt érzik, hogy kibírhatatlanok és, hogy őket 
senki sem szereti, mert nem is szerethetőek. Itt is fontos szerepe van a báto- 
rításnak, hogy megértetjük a serdülővel, hogy nem kibírhatatlan. Az sem 
meglepő, ha erre válaszul az egyén még kibírhatatlanabb lesz, mert feszegeti 
a határokat. Előfordulhat, hogy az is nehezíti számára a tény elfogadását, 
hogy mindenki szerethető, hogy egyáltalán nincsenek barátai (az osztályban, 
az iskolában stb.). Lehet, hogy éppen azért került ilyen kirekesztett helyzetbe, 
mert elkerült mindenkit abban a félelmében, hogy valaki bánthatja. Ne feled- 
jük, hogy közösségérzés kóros fejletlensége vagy hiány amiatt a serdülő a 
körülötte lévő világot ellenséges területnek fogja tekinteni (Adler, 1927). A 
tanár sokat segíthet ebben az esetben, például sokszor elbeszélget a diákkal 
és elmondja neki, hogy ő is egyenjogú és egyenrangú tagja a közösségnek, 
és hogy ő is szeretetreméltó. Hasznos lehet egy olyan osztálytermi fórum, 
ahol mindenki elmond a másikról valamit, amit szeret benne. Fontos beve- 


Zetni a meghívás intézményét, hogy például a szakmai gyakorlatok során 


82 


, meghívják" egymást és közösen megbeszélik, hogy mit csináltak, és meg- 
kérdezik egymást, hogy ki hogy csinálta volna. Az is nagyon fontos, hogy az 
osztály és a tanár elmondja az ilyen diáknak, hogy bár sok fájdalom és bánat 
érte, az osztály, a MI megvédi őt. 

A negyedik téves cél a rezignáltság. Sajnos ezeken a serdülőkön nagyon 
nehezen tud a pedagógus segíteni, mert ezek a diákok már kimaradnak az 
iskolából, sokat hiányoznak, vagy éppen érdektelenségükben olyan csende- 
sek, hogy észre sem vesszük őket, ennek az a félelem az oka, hogy nem érnek 
el semmit az életben. Legfontosabb lépés, amit a pedagógusnak meg kell ten- 
nie az ilyen diák felé az azonnali sikerélmény biztosítása. Tudatosítani kell 
benne é a szüleiben egyaránt, hogy a hiba csak egy lehetőség. Ezek a serdü- 
lők szeretnének különlegesek lenni, ezt garantálnunk kell neki (persze , meg- 
hívásos" alapon) valami tevékenységformát, ahol arra kondicionálhatjuk, 
hogy nem baj ha hibázik. Ilyen lehet a közösségi színjátszás (iskolai vagy 
osztály fellépések, műsorok), a programok szervezése, vagy valamilyen kü- 
lönleges osztályfeladat, amit csak ő képes megcsinálni. 

A javaslatok sorát egy igen fontos tanáccsal zárjuk: az érdektelenség ke- 
zelésével. Walton (2004) szerint úgy köthetjük le a tanulóink figyelmét, ha 
változatos és ötletes tanítási módszereket alkalmazunk, és nem vagyunk res- 
tek megkérdezni a diákokat is, hogy melyek azok a módszerek és feladatok, 
amelyeket érdekesnek találnak. Kérdezzük meg tanulókat, hogy mi az oka 
annak, hogy unatkoznak az órákon, és hogy mi az amivel számukra érdekessé 
tehető a foglalkozás. Ne felejtsük, itt nem arról van szó, hogy a diák dönt a 
pedagógiai vagy oktatási folyamat tartalmáról vagy hatékonyságát, eredmé- 


nyességét befolyásoló tényezőkről, csupán lehetőséget biztosítunk számukra, 

hogy kifejtsék mitől éreznék magukat jobban, mi keltené fel az érdeklődésü- 
ket. És ha teljesíthető, amit kérnek, ennek a közösség érdekében miért ne 


tennénk eleget? 


Gondolatok a bátorításról 


A tanulmányban többször is olvasható a bátorítás/bátorító kifejezés. Elen- 
gedhetetlen hát, hogy erről is megosszunk néhány gondolatot. 
Brezsnyánszky (1998) alapján a bátorító nevelés (bátorítás) az 
individuálpszichológia rendszerén alapuló nevelési irányzat, amelynek alap- 
vetése, hogy az ember közösségi lény. A bátorítás alapelvei, hogy a tanulót 
és a magatartását valamint a környezetet amiben az adott viselkedés megje- 
lenik meg kell ismerni és meg kell érteni. Nagyon fontos megérteni, hogy mi 
a magatartás mögöttes célja. A célokkal összefüggésben lévő rendszeres és 
rendszeretlen magatartási mintákat regisztrálni kell, a tanuló fejlettsége tük- 
rében. Nem szabad elfeledkezni arról, hogy a magatartás nem csak reakció. 
A pedagógus nem veszítheti szem elől, hogy a gyermek maga dönt, hogy 
akar-e tanulni, ezért meg kell őt nyerni a tanulási folyamatra. Ez a serdülőkre 
igencsak igaz. Ez úgy kivitelezhető, hogy a tanulók számára olyan tanulási 
élményeket biztosítunk, amelynek köszönhetően a tanulás élvezetessé válik 
számára. Ehhez fontos, hogy a pedagógus képes legyen megérteni a gyermek 
motívumait, és át is kell tudnia alakítani azokat. A tanártól elvárható, hogy 
akár forradalmi módszereket is bevezet ennek érdekében, a próbálkozás sem 
gond, hiszen hibázni emberi dolog, a hibák a fejlődésünket szolgálják. Azt a 
tényt is el kell fogadnia minden nevelőnek, hogy a fegyelmezés, mint egyet- 


len nevelési módszer nem változtatja meg az alapvető magatartásjegyeket. A 

fenyegetések pedig félelmet gerjesztenek, és a félelem beleépül a tanuló élet- 
stílusába. Ha nevelési módszert kívánunk váltani (például a büntetést el kí- 
vánjuk hagyni), akkor itt is a fokozatos változtatás módszerével kell élni. 
Brezsnyánszky (1998) alapján a következő gyakorlati nevelésmódszertani 
tanácsokkal zárjuk a fejezetet. A kongruens pedagógusnak először is hinnie 
kell abban, hogy képes a módszert alkalmazni, és hogy meg tudja csinálni. 
Nem probléma, ha valami nem sikerül. A tanulóknak lehetőséget kell bizto- 
sítani, hogy állandóan legyen sikerélményük. Minden sikeres teljesítményt 
vagy működést el kell ismerni. A tanulókat feltétel nélkül el kell fogadnunk, 
mindenkiben van valami szerethető, továbbá mindenkiben az embert tisztel- 
jük (Rogers, 1951). A tanulóknak legyenek jogaik, amelyeket pontosan is- 
mernek, de a jogokhoz felelősség is társul. Fontos, hogy a pedagógus bízzon 
a tanulóban és olyannak fogadj el, amilyen. A bátorító nevelés nem ismer 


előítéleteket. 


Záró gondolatok 


Az iskolai munka során nagyon fontos, hogy a folyamat mind a pedagógusok 
és mind a szülők megértsék, hogy a nevelés kölcsönhatáson alapuló, szemé- 
lyiségformáló tevékenység, amely tovább mutat holmi fegyelmezésen. Sok- 
szor elhangzik a tantestületben az a klisé, hogy , Fegyelmezzen a szülő, az az 
ő dolga!". A kijelentés azonban több ponton hibádzik, jelesül, a fegyelmezés 
nem egyenlő a neveléssel, a fegyelmezés a nevelés egyik módszere, amely 
pedagógiai és lélektani meggyőződésünk alapján nem hatékony, és nem is 
személyiségfejlesztő. Másrészről viszont, a pedagógusnak kötelessége a ne- 


velés. A legfontosabb kérdés számunkra az, hogy mikor látja be apedagógus 


je e) 
19) 


és a szülő, hogy a nevelés akkor a leghatékonyabb, ha a szülők és a pedagó- 
gusok együtt, közösségben munkálkodnak a tanulók érdekében. Fontos, hogy 
a serdülők egészséges, jól működő közösségben nőjenek fel, és tanuljanak 
szakmát. Ha az egészséges közösségformálás és közösségépítés ízébe bele- 
kóstolnak, akkor avval a reménnyel bocsájthatjuk útjukra őket, hogy olyan 
szakembereket neveltünk, akik képesek a kooperációra, és szakmaiságuk 
mellett életfeladatiak egészséges ellátása révén kiegyensúlyozott, önmegva- 


lósító életet élhetnek. 

A pedagógiai gamifikáció lehetőségei digitális játékok 
hatásmechanizmusainak tükrében 


Dr. Katona György 


Bevezetés 


E tanulmány célja megvizsgálni azokat a hatásmechanizmusokat, melyek a 
ma népszerű digitális játékokban megtalálhatóak és ezeket összevetni a pe- 
dagógiában alkalmazottakkal. Mindezt abból a célból, hogy a jelenlegi okta- 
tási gyakorlatot arra ösztönözzük, hogy keresse az utakat a gamifikáció pe- 
dagógia alkalmazására. Hangsúlyozottan ajánljuk a gamifikációt, mint mód- 
szert a szakképzés területére, azon belül is a szakiskolákra, mivel az ottani 
sajátos tanulói összetétel, a műszaki szakmacsoportok esetén a fiúk magas, 
62—6490-os részaránya a játékosítás befogadására ideális terepnek tűnik 
(Tóth, 2014). Rá akarunk továbbá mutatni arra az éles különbségre, mely 
megmutatkozik a digitális játékok széles motivációs repertoárja és a pedagó- 
gia szerényebb eszköztára között. A különbség szemléltetésére egy , gamer" - 
t arra kértünk, részletesen mutasson be három, igen népszerű digitális játék- 
programot egy megadott szempontsor alapján. Negyedikként az oktatás vilá- 
gát elemezzük hasonló szempontok alapján, mintha ez is egy játékprogram 
lenne. Tettük ezt abból a célból, hogy jelezzük, a tanuló, aki a digitális játék- 
világokban éli életének egy részét, az iskolát ezekkel a virtuális világokkal 
veti össze és ítéli meg. 

A tanulmány első részében a gamifikáció fogalmát tisztázzuk, majd a 
Badgeville portál által összegyűjtött és Rab Árpád által magyarított játékme- 
chanizmusokat ismertetjük (Badgeville, 2015; Rab, Á., 2014). Ezt követően 

bemutatjuk egy interjú alapján a kiválasztott játékprogramokat, majd az ok- 
tatás világát ezen szempontrendszer szerint. Végül összegezzük a legfonto- 


sabb megállapításokat. 


A gamifikáció 


A gamifikáció (gamification) — játékosítás, a komoly játék, az edutaiment 
(education 1 entertaiment), a digitális játék-alapú tanulás (DGBL: digital 
game-based learning) fogalmak szinonimaként használatosak azokra a pró- 
bálkozásokra, melyek során a játékok motivációs bázisát és hatásmechaniz- 
musait megpróbálják átültetni más környezetbe, elsősorban a munka, a ke- 
reskedelem, a termelés, a szolgáltatások és az oktatás világába. Az alapötlet 
valójában nagyon egyszerű: az emberek szeretnek szórakozni, játszani, de 
kevésbé szeretnek dolgozni, tanulni. Ha megértenénk, hogy mi jó a játékok- 
ban, milyen mechanizmusok, drive-ok, motiváló tényezők hatnak ránk, ak- 
kor talán ezek átemelésével, alkalmazásával a munka (és az oktatás) világát 
is jobbá, hatékonyabbá, élvezhetőbbé tudnánk tenni. A válasz korántsem 
egyszerű. Hiszen a játék során gyakran komoly testi vagy szellemi energiákat 
mozgatunk meg, sok időt szánunk rá, erősen és sokáig kell koncentrálnunk, 
információkat kell gyüűjtenünk és feldolgoznunk, kreativitásunkra is szüksé- 
günk lehet, sokszor egy csapat részeként végezzük mindezt. Ez a felsorolás 
a munkavégzésre is igaz. Miért fáradunk el az egyiktől és miért kapcsolódunk 
ki a másiktól, miért találjuk az egyiket fárasztónak és unalmasnak, a másik 
szórakoztatónak? Miért szenved a tanuló, ha egy verset meg kell tanulnia, 


miközben egy számítógépes játékhoz szükséges — egy versnél sokkal na- 

gyobb mennyiségű — információ halmazt azonnal memorizál? A játékpeda- 
gógia arra mutat rá, hogy bár a játékban csak a játékos tevékenységet, a mun- 
kában a tevékenység eredményét látják, az eredmény és folyamat nem szét- 
választható. Tehát a különbség abban van, hogy a játéknál az érdeklődés a 
tevékenységre fókuszál, ahogy az végbemegy, míg a munka esetében a tevé- 
kenység azon oldalára, mely az eredményre törekszik. Lényegi különbség 
továbbá a munka és a játék között, hogy az utóbbi önkéntes tevékenység, az 
előző pedig kötelező. Az oktatás világában a pedagógus mindig tisztában van 
a tanítás-tanulás folyamat eredmény dimenziójával, azaz tudja, hogy miért is 
kell a tanuló ismereteit növelni, képességeit fejleszteni, attitűdjeit formálni, 
segíteni és támogatni a diákot a tudás megszerzésének, konstruálásának ne- 
héz útján. Ezzel szemben a diák nem látja, koránál, érettségénél (éretlensé- 
génél) fogva a célokat, néha még a részcélokat sem, így azokat nem teheti 
magáévá. Így számára a tanulás kényszer, munka és semmiképp sem játék, 
szórakozás. Pedig a diák, különösen kisgyermek korban szívesen és örömmel 
játszik és végez olyan tevékenységet, amelyet a felnőttek csak hasznosságuk 
miatt csinálnak. A legtöbb gyermeknek feltűnő hajlandósága van a tevékeny- 
ségre (Hegedős G, 2005). A funkció öröm, a , képes vagyok rá" átélése és az 
ezt követő sikerélmény sarkallja őket a tevékenység elvégzésére. A játék so- 
rán a játékos számára világos célok, egyértelmű játékszabályok és az azon- 
nali visszacsatolás, a kontroll érzése garantálja a játszható környezetet, mely 
igazodik a játékos képességeivel úgy, hogy közben folyamatos kihívást je- 
lent, akkor létrejön a Flow-élmény. Ebben a Flow-állapotban, a jelen boldog, 
örömteli, sikeres és izgalmas megélésnek állapotában a belső energiák opti- 


málisan és hatékonyan működnek a teljesítmény a maximumhoz közelít. 


91 


A pedagógia feladata megkeresni azokat az utakat, melyek a kényszerből 
végzett tanulás, mint munka megélése helyett ezt a tanulási környezetet já- 
tékkörnyezetté varázsolja és élvezettel végzett tevékenységgé formája e fo- 
lyamatot. 

A pedagógiai gamifikáció tágabb értelemben tehát azokat az utakat je- 
lenti, ahol a játékban meglévő motivációk alkalmazásával kívánjuk a peda- 
gógiai hatékonyságot növelni. Ebben a tágabb értelemben sok reformpeda- 
gógia irányzat pedagógiai gamifikációnak tekinthető. 

A gamifikáció általános elfogadott meghatározása azonban ennél szű- 
kebb: a digitális játékokban alkalmazott motivátorok, hatásmechanizmusok 
tanulási folyamatba illesztését jelenti. Így a digitális játék-alapú tanulás 
(digital game-based learning) megnevezés áll legközelebb a jelentéhez (Deb- 
reczeni, D. G., 2014). Digitális játékon ebben az esetben a számítógépes és 
videojátékok, valamint mobil eszközökre tervezett játékok összességét ért- 
jük. A célja is szűkebb: a pedagógiai gamifikáció megpróbálja az alulmoti- 
vált Z generáció számára is elfogadhatóvá, élvezhetővé és hatékonnyá tenni 
a tanulást. 

Ha a diákok motivációs rendszerének formálásában a digitális játékok va- 
lóban nagy szerepet kapnak (ez egyébként különösen a fiúkra jellemző), ak- 
kor a pedagógiának is legalább ilyen hatásos és széles repertoárral kell ren- 
delkeznie hatékonyságának szinten tartásához. A hazai ilyen irányú törekvé- 
sek még erősen sporadikusak, de a Tanárblog-on (www.tanarblog.hu) sok 
jógyakorlatról olvashatunk elsősorban Nádori Gergely írásaiban (Nádori, 


2012). 

Digitális játékok hatásmechanizmusa 


A gamifikáció az elmúlt évtizedben iparággá vált, ahol a megrendelések a 


termelő és szolgáltató szférából érkeznek, így a munka világára koncentrál, 


de tapasztalatiból a pedagógia gamifikáció is meríthet. Az egyik legnagyobb 


gamifikációval foglalkozó cég összegyűjtötte azokat a hatásmechanizmuso- 


kat, melyek a digitális játékprogramokban fellehetők, és amelyek alkalmaz- 


hatók más területeken is (Badgeville, 2015). Ezek táblázatos formában a Rab 


Árpád tanulmányában található lefordított magyarázatokkal a következők 


(Rab, Á., 20149: 


Hatásmechanizmusok 


angol megnevezése 


Achievements 


Appointment 


Hatásmechanizmusok értelmezése 


(Rab Árpád fordítása nyomán) 


Az eredmények valamely cél elérését demonst- 
ráló virtuális vagy fizikai jelzés. Ezek az ered- 
mények lehetnek könnyűek, nehezebbek, közö- 
sen elérhetőek, vagy egyszerűen akár a fő céltól 
eltérő játékos cél is. Fontos, hogy az eredmé- 
nyek előre láthatóak, a játékokban általában zárt 
(lock) állapotban vannak, és amikor elérik őket, 
feloldódik a lock (vizuálisan is megjelenítve, pl. 
kivilágosodik), és a játékos birtokába kerül az 


achievement. 


A találkozók dinamikája az az elem, amikor a 
játékos egy előre definiált időpontban kell részt 


vegyek a cselekvésben, és ekkor jutalmat kap. 


Behavioral Momentum 


Blissful Productivity 


Bonuses 


Cascading information 


theory 


A játékvilágban jó példa erre a Farmville, vagy 
a hasonló építgető játékok, ahová ha rendsze- 
resen visszatérünk, jobban fejlődünk. A való 
világban ilyesmi a vendéglátóipari egységek 


"Happy Hour" akciója. 


A megszokás ereje, amit hosszabb időn keresz- 
tül végzünk, egy idő múlva a befektetett energi- 
ának racionális alapot teremt, azt ésszerűnek 


érzi. 


Az az elképzelés, miszerint ha játszunk, kemé- 
nyebben tudunk dolgozni. Az biztos, hogy a leg- 
több játékos dolgozik, de hogy melyik megy 
a másik rovására, az összetett kérdés. A gamifi- 
káció inkább a munkába próbálja például be- 


csempészni a játék könnyedségét. 


Jutalmak, melyeket cselekvéseink minőségével 
érhetünk el, például egy kombináció, vagy egy 


mellékküldetés teljesítésével 


Az az elmélet, vagy eljárás, miszerint a játékok- 
ban a továbbjutáshoz szükséges ismereteket a 
lehető legkisebb töredékekben kell átadni a já- 
tékosnak, hogy az információs túlterhelés ne kö- 


vetkezzen be. 

Combos 


Community 


collaboration 


Countdown 


A játékokban gyakran használt eljárás, mely i17- 
galmasabbá teszi a játékot azzal, hogy külön bó- 
nuszokra tehetünk szert egy cselekvés másik 
után való gyors elvégzésével. A való világban 
például ha egy ügyintézés során az egyik rutin- 
feladat másik után való gyors elvégzése extra 
pontot (és megtakarított időt, illetve fókuszált 


munkavégzést) eredményez. 


Nagyon sok játékban nem is lehet elérni célo- 
kat együttműködés nélkül, jó példák erre az on- 
line játszható, nagy létszámú virtuális világok 
(MMO játékok), ahol egy idő után a továbbju- 
tás érdekében csapatokat kell alkotni, ahol csak 
együttműködve teljesíthetőek a feladatok (pl. az 
egyik játékos harcos, a másik gyógyító). Ezzel 
a játékmechanizmussal a csapatmunkát lehet jól 


erősíteni munkahelyi környezetben. 


A visszaszámlálás arra a tevékenységre utal, 
amikor egy feladat elvégzésére csak adott idő áll 
rendelkezésre, Jól megválasztott ütemezéssel 
ezzel fel lehet gyorsítani a folyamatokat, ezzel 
újabb bónuszokat termelve. A Kővarázsló játék- 
nak van egy változata, melyben csak 30 másod- 
perc a játékidő, annyi pontunk van, amennyit 


ennyi idő alatt tudunk elérni (más kérdés, hogy 


Discovery 


Epic meaning 

ez inkább ravaszul megválasztott casual game 
bevonási és megtartási trükk). Gyors játékkal 
minimális extra időre és pontszámra tehetünk 
szert. Rendkívül gyorsan szoktak a játékosok 
fejlődni, hogy minél intenzívebben kihasználják 
a 30 másodpercet, csupán csak hogy saját ma- 


guk (és mások) rekordját megdöntsék. 


A felfedezés a legtöbb játékban magasan jutal- 
mazott cselekvés, új területek megismerésével 
pontokhoz, extra küldetésekhez, tárgyakhoz jut- 
hatunk, mindamellett, hogy bizonyos játékok- 
ban már maga a felfedezés is annyira érdekes a 
játék összetettsége miatt, hogy külön jutalom 
nélkül is zajlik. A felfedező mechanizmusok jól 
használhatóak például amikor újabb és újabb ol- 
dalak elolvasására biztatjuk a gyerekeket, min- 
den oldalért pont jár, minden könyvért bónusz 
etc. A minőségbiztosítást meg játékos tesztek 
tehetik lehetővé, mely során megint lehet pon- 


tokat gyűjteni, küldetéseket teljesíteni. 


A játékokból azt látható, hogy a játékosok elkö- 
telezettebbek, kitartóbbak, ha azt érzik, hogy 
egy magasabb rendű célért dolgoznak, az egyéni 
sikereiken túli olyan célért, amivel tudnak azo- 


nosulni. Gamifikációs projektekben itt általában 

Free lunch 


Infinite gameplay 


az egész szervezet jólétére, kiemelkedő sikerére 
lehet gondolni, melyet, ha jó a gamifikációs 
rendszer, minden játékos saját teljesítményével 


fokoz, és valóban elérhető a csoportos cél is. 


Bár ingyen ebéd nincs, mégis jólesik néha azt 
érezni az embernek, hogy szerencséje volt. A 
mechanizmus az, amikor egy játékos olyan ju- 
talmat kap, amiért nem ő dolgozott meg, de 
megszerzi. A való világban erre jó példa a ku- 
ponos rendszer, amikor (mivel mások már sokat 
vásároltak) mi is olcsóbban vehetjük meg a ter- 
méket (gyakorlatilag más vásárlásának jutalmá- 


ért). 


Amikor egy játéknak nincs vége, egy idő múlva 
a játék maga adja a célt, ilyen pl. a Farmville. 
Az eddigi tapasztalatok alapján a gamifikációs 
projektek jobb, ha (akár egy nagyobb dolog ré- 
szeként) körvonalazható, véges projektekként 
kerülnek definiálásra. Ez leginkább a kisebb 
léptékű, kampányszerű gamifikációkra igaz (ld. 
marketingterület nagy hangsúlya, vagy politikai 
kampány), a kevesebb, de nagyobb léptékű (és 
sikeres) gamifikációs projekt végtelen végű, pl. 


DWP projektje. 


Levels 


Loss awersion 


Lottery 

A szintek az egyik legjellemzőbb játékmecha- 
nizmusok. Többszörös hatásuk van, általában új 
képességeket nyitnak meg, fejlődik az avatár. A 
pontok gyűjtése időnként egy-egy határvonal el- 
érésében csúcsosodik ki (ennek közelsége sar- 
kallja a játékost, nem léte pedig parttalanná, 
szétfolyóvá teszi a pontgyűjtést) A gamifikáció- 
ban az előrehaladás, nagyobb lépés megtételé- 
nek érzetén kívül a szintlépés alkalmas lehet 
például egy új weblap elérésének lehetőségére, 
vagy emelt szintű szolgáltatások igénybevéte- 
lére jogosíthat fel, de akár fizetésemelést, jobb 


jegyet is jelenthet. 


Büntető jellegű mechanizmus, de a büntetés 
nem direkt és dinamikus. Ha egy játékos aktivi- 
tása csökkent, akkor elkezd pontokat veszíteni 
(vagy pl. hátrébb csúszni a ranglétrán). A lassú, 
de folytonos pontvesztés (akár időnkénti figyel- 
meztetésekkel, alertekkel társítva) jó eséllyel, 
újra aktivizálja a játékost, vagy visszarántja a já- 


tékba. 


A szerencsejáték elem számos játékban benne 
van, egyrészt a delegáltan szerencsejátékokban, 
másrészt olyan játékokban, ahol a játékos egye- 


dül van. Gamifikációs projektekben kerülendő 

Ownership 


Points 


mechanizmus, mert a véletlenszerűség, vagy az 
igazságtalanság érzete a nem nyerőket hamar ki- 
löki a rendszerből, a győztes pedig motivációt 


veszít. 


A birtokosság érzete növeli a lojalitást és a kö- 
tődést. Ez leginkább a hűségprogramszerű 
gamifikációs projekteknél fontos. Minél több 
energiát fektet valaki a játékba, a pontgyűjtésbe, 
annál inkább kötődik az avatárhoz (és eredmé- 
nyeihez), egészen addig, amíg ki nem ábrándul. 
A tulajdonosi érzés jól fokozható a testre szabás 


eszközeivel. 


A pontok (leginkább a tapasztalati pontok) je- 
lentik a legtöbb gamifikációs projekt alapját. 
Ezeket kapjuk, amikor megfelelő cselekvéseket 
megfelelő módon elvégzünk, ezek segítségével 
lépünk szinteket stb. A pontszerzés azonban 
nem csak tapasztalati lehet, emlékezzünk vissza 
Pacman pontgyűjtésére, amikor boldog bip-bip 
hangok kíséretében tüntette el a pontokat. Ott is 
a pontok gyűjtése jelentette a folyamatos siker- 


élményt és játékélményt. 


Progression 


Ouests 


Reward schedules 

Az előrehaladás inkább vizuális elem. Nagyon 
fontos játékmechanizmus azonban, mivel az, 
hogy a játékos folyamatosan láthatja, hogy ho- 
gyan áll, ez egy folyamatos és azonnali vissza- 
jelzés a cselekvések jutalmazására. Az azonnali 
visszajelzés és pozitív megerősítés gamifikációs 


jelentőségéről máshol már írtunk. 


A küldetések a gamifikációs projektek kulcsele- 
mei. A küldetések azok a körvonalazható célok, 
melyek belátható távolságban vannak, ezért leg- 
inkább ezek lebegnek a szeme előtt (miközben 
figyelemmel kíséri avatárja fejlődését). Ilyen 
küldetés lehet például egy házi feladat elvég- 
zése, 30 banki tranzakció kivitelezése, vagy egy 
egészségügyi gamifikáció esetén bizonyos mér- 
tékű súlyveszteség. A küldetések teljesítése si- 
kerélményt és világos célt jelent, nehézségük 
meghatározása a gamifikációs projektek terve- 


zésének talán legnehezebb része. 


Hasonlít a visszaszámlálás mechanizmushoz, de 
nem mindig időhöz kötött, és emiatt inkább felté- 
tel-alapú. A játékokban általában úgy jelenik meg, 
mint bizonyos számú ellenfél megöléséért jutalom 


jár stb. A játékokban leginkább akkor hasznos, ha 

Status 


Urgent optimism 


olyan célok felé tereli a figyelmet, amit a küldeté- 
sek vagy a fő célok nem tesznek amúgy is lehe- 
tővé, hanem más irányba (is) terelik a figyelmet és 
aktivitást. Egy jól menedzselt gamifikációs rend- 
szerben tipikus közbeavatkozási lehetőség, ami- 
kor a rendszer komolyabb megbolygatása nélkül 
irányíthatóak a játékosok. Iskolai környezetben 
például a célokban megfogalmazott 3 verseskötet 
elolvasásán kívül extra pontokat lehet gyűjteni, ha 


mondjuk 10 epikai művet elolvas. 


A játékos eredményeit tükröző helyzet, az elő- 
rehaladás fokmérője. Jellemző formája például 
a játékos szintje, lehet számszerű, de sokszor vi- 
zuálisan is megjelenik, díszesebb ruhában, jel- 


vényekben, szimbólumokban. 


A siker reménye, azért cselekszünk, mert bízunk 
abba, hogy sikert fogunk elérni. Leginkább a ne- 
hézségi szint kiválasztására vonatkozik. Akik 
részt vesznek a projektben, bíznak abban, hogy 
el tudják végezni a feladatokat, ráadásul sikere- 
sen. Ha túl sok házi feladatot adunk, vagy kitű- 
zünk egy sikertényezőt, de azt csak nagyon nagy 
nehézségek árán lehet elérni, vagy egyáltalán 
nem is lehet. Szinte ugyanakkora probléma a túl 


könnyű nehézség is. 

Virality A játékot és a gamifikációs projekteket is a mi- 
nél több ember tölti meg élettel. Játékok eseté- 
ben jutalmat kapunk, ha meghívjuk barátainkat, 
ugyanez az elem gamifikációs projektekben is 
értelemszerűen adódik, leginkább a marketing 


területén zajlókra. 


Ezek között bár sok az átfedés és néhány mechanizmus csak néhány játék 


sajátja, jól jelzi, hogy milyen összetett hatásrendszerrel van dolgunk. 


Interjú egy , gamerrel" 


A , gamer" játékost jelent, de annál egy kicsit többet is. A digitális játékokat 
játszó gamer nem csak játszik a játékprogramokkal, hanem ismeri is azok 
belső logikáját, utána olvas online szaklapokban, aktívan kommunikál a 
többi gamerrel, sőt néha magukkal a fejlesztőkkel, gyártókkal is. Nem csak 
a szoftverek területén, hanem azok hardver hátterében is szakembernek szá- 
mít. 

Egy ilyen gamert kértünk meg arra, hogy javasoljon három, hazánkban is 
nagy népszerűségnek örvendő digitális játékot, úgy, hogy azok típusban, stí- 
lusban különbözzenek egymástól. Majd arra kértük, hogy ezeket elemezze 
az általunk megadott szempontok és hatásmechanizmusok alapján. 

Így lett a három kiválasztott játék az e-sportként is nyilvántartott MOBA 
(Multiplayer Online Battle Arena) típusú játék a League of Legends, az 

MMORPG (Massively Multiplayer Online Role-Playing Game) típusú játé- 
kok legnépszerűbbje a World of Warcraft és az Angry Birds nevű, minden 
platformon játszható gyerekjáték. 


A gamer az interjúban a három játékot az alábbiakban jellemezte: 


A League of Legends 


ej zta a — Ah dj sztk 


kzazát 


(forrás: http://www.leagueoflegends.hu/) 


A League of Legends, rövidítve LoL egy MOBA (Multiplayer Online Battle 
Arena) típusú, ingyenes játék, melyet naponta 27 millió játékos játszik. A 
LoL-t azért nevezik e-sportnak, mert a játékból kontinens- és világbajnoksá- 
gokat rendeznek, melyeket nagy stadionokban élőben és élő, online közvetíi- 
téseken keresztül lehet nyomon követni. Profi játékosai, edzői, csapatai ri- 


porterei és rajongótábora van. 

A játék rövid leírása 

A játékot két öt/három főből álló csapat játssza egymás ellen. Minden játékos 
egy karaktert irányít, a csapatok végső célja az ellenfél fő épületének elpusz- 
títása. A játékosok karaktereiket úgy választják meg, hogy a csapatuk együtt 
erősebb legyen, mint az ellenfélé. Az egyéni teljesítmény is fontos, de a leg- 
fontosabb a csapatmunka. A pályán elérhető semleges erőforrásokkal vagy 
az ellenfelek karaktereinek megölésével megszerezhető egyéni illetve egész 


csapatra ható pénzzel/erősítéssel, valamint azok optimális felhasználásá- 


val/elosztásával növelhetjük erőnket. 


A játék időigénye 


Egy meccs átlagos játékideje 30-45 perc. 


A játék célja, szerkezete, a játékos(ok) tulajdonságai, jellemzői 


A játékos felhasználó fiókja regisztrálásakor az 1-es szinten kezd, ez a fel- 
használói fiók szintje, amit 1-30-ig növelhetünk. A szintlépés feltétele az elő- 
írt tapasztalati pont megszerzése, amelyet egy meccs lejátszásáért kapható. Az 
első és harmincadik szint között olyan képességeket lehet szerezni, amelyek 
elengedhetetlen a magasabb szinten játszáshoz. Ezek a képességek három kü- 
lönböző formában kapható: idézői varázslatok (a játékon belül használható 
varázslatok), rúna foglalatok (amelyekbe rúna tehető), mesterség pontok (30 
pont, amelyet választás szerint elosztva, mint bónuszok válnak elérhető). A 
különböző játékmódok illetve játék pályák is szintlépéssel elérhetővé válnak. 
Játékmódok két nagy csoportra oszthatóak: a normális és rangsorolt, ezekre 


jelentkezni előre létrehozott csapatokkal vagy egyedül lehet. 

A játék kezdetekor választani kell pályát, csapatméretet, játékmódot, ez- 
után minden játékos hőst választ. A játékban jelenleg 125 hős érhető el, ame- 
lyeket 6 különböző szerep szerint oszthatóak szét; Orgyilkos, Harcos, Má- 
gus, Támogató, Tank, Lövész. 

A játékot minden hős az első szinten kezdi és egészen a 18. szintig fejlőd- 
het, minden szintért 1 ponttal növelheti az egyik képességének erősségét. A 
szintlépés feltétele az előírt tapasztalati pont megszerzése, amelyet a neutrá- 
lis és semleges szörnyek megölésért és az ellenség játékos karaktereinek 
megölésért lehet kapni. 

Miután a játékosok összeállították a megfelelő csapatot, elfoglalják helyü- 
ket a pályán, amely a pályától függően 3, ill. 2 sáv és a dzsungel. A pályák 
központosan tükrösek, vagyis a két csapat egyenlő esélyekkel indul. A játék 
kialakult formája szerint a sávokon 4 játékos harcol 4 játékos ellen (3v3 Já- 
tékmód esetén 2 játékos 2 játékos ellen), míg mindkét csapatból 1 fő a neut- 
rális dzsungelben lévő szörnyeket és előnyöket biztosítja és segíti a sávokat, 
ha tudja. 

A játékmozgató rugója a pénz, amiért tárgyak vehetőek, a tárgyak segít- 
ségével erősebbek lehetnek a hősök, könnyebben legyőzhetik az ellenfél csa- 
patát, amiért még pénzt kapnak: így könnyen hólabda effektus alakul ki, ami 
nagyban megnöveli a nyerés esélyét. Pénzt az ellenséges és semleges ször- 
nyek megölésért, és a sávokon vonuló , minionok" (kisméretű semleges, 
periodikusan termelődő, csoportokban vonuló szörnyek, amelyek mindkét 
csapat főépületétől az a sávokon keresztül, az ellenfél főépülete felé mene- 
telnek) utolsó életpontjának leártásával szerezhetőek, valamint az ellenséges 


épületek lerombolásával. 

A normál játékmódban minden meccs függetlenül zajlik egymástól, míg 
rangsorolt módban, a nyereségért pontok kaphatók, a verségért pontokat von- 
nak le, amelyek befolyásolják a ranglétrán elfoglalt helyet. A ranglétra tete- 
jére a profik illetve a nagyon tehetségesek jutnak csak el. 

A ranglétrán 7 nagy csoportra osztják a játékosokat a pontjaik alapján, 
minden csoportban 5 rész van, amiben ötödik a legalacsonyabb. A csoportok 
a következők a csoportok, Bronz, Ezüst, Arany, Platinum, Gyémánt, Mester, 
Kihívó. A csoportok és azok részei közötti feljutáshoz 100 pontot kell sze- 


rezni és az utolsó 3 meccsből 2-t, illetve 5 meccsből 3-at megnyerni. 


Jutalmazás, büntetés rendszere, elemei a játékban 


A játékon belül, ahogy írtuk, pénzt a semleges szörnyek, és a vonuló 
, minionok" utolsó életpontjának leártásával szerezhetőek, valamint az ellen- 
séges épületek lerombolásával. 

A játékon belül tapasztalati pontot a semleges szörnyek, és a sávokon cso- 
portokban vonuló , minionok" megölésért vagy megölésében való részvéte- 
lért, (amennyiben megfelelő közelségben vagyunk a halál időpontjában), va- 
lamint az ellenséges épületek lerombolásával szerezhető. 

A jutalmazási rendszerhez tartozik a játékleírásnál már említett tapaszta- 
lati pont megszerzése, a szintlépéshez szükséges képességek (idézői varázs- 
latok, rúna foglalatok, mesterség pontok) megszerezése, amelyek elengedhe- 
tetlen a magasabb szinten játszáshoz. A különböző játékmódok illetve játék 
pályák is szintlépéssel elérhetővé válnak. 

A játék jutalmazási rendszere 3 különböző részre osztható; teljesítmény, 


viselkedés, kitartás. 

A teljesítményt a nyereség/veszteség hányadosából lehet mérni, ezt több 
módon is jutalmazni lehet. Egyrészt csapattársaink is elismerhetnek, szóban 
vagy tiszteletbeli csapattárs kitüntetésre jelölnek minket egy-egy meccs után. 
A ranglétrán való magas elhelyezkedés tiszteletet parancsol, elkötelezettsé- 
get mutat, a legjobb játékosokat beválogatják a profi ligába, rengeteg rajon- 
gót szereznek és pénzt is keresnek. A legutóbbi idényben megszerzett rang 
csoportunkat, és megfelelő mennyiségű jelölés után kitüntetésünket, a játék 
betöltő képernyőjén is láthatják csapattársaink. 

A játékon belüli viselkedésünk alapján a fejlesztő cég bizonyos alkalma- 
zások segítségével megbüntethet vagy el is tilthat a játéktól, de ha a viselke- 
désünk pozitív vagy semleges, megjutalmazhat játékon belül. A csapattársa- 
ink is jelölhetnek minket barátságos, vagy jó vezető kitüntetésre. 

A kitartásunkat a mindennap megszerezhető bonusz pontokkal jutalmaz- 
zák, amelyet a nap első nyereségért kaphatunk. Valamint amennyiben vala- 
milyen játékon belüli vagy kívüli nagy eseményre kerül sor, szerezhetünk a 
felhasználói fiókhoz köthető új ikonokat. (ilyen esemény pl. Futball Világ- 
bajnokság.) 


Információ-források a játékban 


A játékban a kezdők számára van egy tutorial (bevezető/tanító) pálya, amely 
végig vitelével a játékos megismerkedhet a játék alapjaival. A játékon belül 


kis szövegbuborék figyelmeztet a játék elején a fontosabb információkra. 


Kommunikációs csatornák a játékban 


Beépített chat funkció van, amelyben beállítástól függően beszélhetünk csak 
a csapatunkhoz, vagy mindenkihez. Beépített , Ping" funkció működik, 

amellyel a játékban gyakran használt cselekvéseket jelezhetjük csapattársa- 
inknak a pálya egy adott pontján. (pl. , [de tartok!) 

Továbbá sokan használnak VolP rendszereket (digitális telefonálás a szá- 
mítógép fülhallgatója, mikrofonja segítségével) a játékon kívül, hogy beszél- 


hessenek csapattársaikkal. 


World of Warcraft 


(forrás: http:/www.gamechannel.hu/) 


A World of Warcraft a világ egyik legnépszerűbb MMORPG ( (Massively 
Multiplayer Online Role-Playing Game) típusú játéka. Annak ellenére, hogy 
előfizetős rendszerben lehet csak játszani, az aktív előfizetők száma néhány 


éve még 12 millió volt, jelenleg ez a szám 7 millió. 

A játék rövid leírása 

A játékban minden játékos egy karaktert irányít. Minden karakter az első 
szinten kezdi a játékot és a 100-as szintig fejlődhet. A szintlépéshez megha- 
tározott számú tapasztalati pontot kell megszerezni. Tapasztalati pontok sze- 
rezhetőek küldetések véghez vitelével, szörnyek megölésével, kazamaták ki- 
tisztításáért (ez a kazamatákban lévő szörnyek megölése), vagy az ellenséges 
frakció elleni győzelemmel (itt az ellenfelet a másik frakcióban játszó játé- 
kosok alkotják) a csatamezőkön (battleground), illetve mindezek bizonyos 
kombinációért. A szintlépéssel új varázslatok, képességek, tehetség (talent) 
pontok, új kazamaták, új csatamezők válnak elérhetővé. A maximális szinten 
elérhetővé válnak az aktuális , raid"-ek (amely nagyobb kazamatát jelent, 
ahol nehezebb szörnyek találhatók és csak 10 főnél nagyobb csapatban lehet 
megpróbálni), az aktuális kazamaták heroikus nehézségi szintje, rangsorolt 
harcmezők és az aréna. A játékban továbbá több opcionális mellékfoglalko- 


zás üzhető. 


A játék időigénye 
A játékot végtelen ideig lehet játszani, egy kazamata kitisztítási ideje max. 


szinten kb. 20 perc, egy csatamező végigjátszása a várakozási idővel együtt 


kb. 30 perc. 


A játék célja, szerkezete, a játékos(ok) tulajdonságai, jellemzői 


A játék a karakter létrehozásával kezdődik. A karaktereket 13 különböző faj 
(nemzetiség), Vér Elf, Draenei, Törp, Gnóm, Goblin, Ember, Éjelf, Ork, 
Pandaren, Tauren, Troll, Élőhalott, Worgen tagjaként alkothatók, mindegyik 


faj a két nagy frakció egyikéhez tartozik, amely a Szövetség és a Horda. 

Emellett a játékban elfoglalt szerep szerinti 11 különböző osztályból választ- 
hat, ezek a Halál Lovag, Druida, Vadász, Mágus, Remete, Paladin, Pap, 
Rogue, Sámán, Boszorkánymester, Harcos. Nem mindegyik faj-osztály kom- 
bináció lehetséges, a lehetséges kombinációkat a játék háttértörténetéhez iga- 
zították. Minden fajnak vannak előnyei, minden osztálynak különböző erős- 
ségei vannak. A karakter egyéb kisebb külsőségei, mint pl. hajszín, szemszín, 
valamint a név is választható. 

A karakter létrehozása és személyre szabása után, a játékos a fajának és 
frakciójának megfelelő helyen elkezdheti a játékot. A játékban bejárható 
kontinenseket a két frakcióhoz tartozás szerint és szint szerint oszthatók fel. 
A magasabb szintű területeken található küldetések, szörnyek a szintnek 
megfelelően magasabb pénzt, zsákmányt, tapasztalati pontot érnek, ezért 
megéri a játékos szintjéhez megfelelő területen játszani. A küldetések általá- 
ban egy egyszerű feladatból állnak, amely végrehajtásával tapasztalat és pénz 
vagy tárgyak szerezhetőek. 

A küldetéseken kívül, egy bizonyos szint elérése után 5-fős kazamaták 
válnak elérhetővé, amelyek kitisztításáért tapasztalati pont, zsákmány, pénz 
jár, amennyiben ezt a karakter első ízben teszi meg, automatikusan megkap 
olyan küldetéseket, amelyek a kazamatához kapcsolódnak és bónusz tapasz- 
talati pontot érnek. 

Amennyiben inkább egy másik játékos elleni küzdelmet preferálja a játé- 
kos, harcolhat a csatamezőkön is, amelyeken különböző feladatok biztosítá- 
sával előnyhöz juthat az ellenfél frakciójával szemben, ezek a feladatok álta- 
lában erős csapatmunkával és az ellenfél játékosainak legyőzésével biztosít- 


hatóak. 

A maximális szint elérése után lehetőség nyílik az összes végső tartalom 
véghez vitelére. A maximális szint elérése után a legtöbb játékos a minél ma- 
gasabb szintű vértek, fegyverek, tárgyak megszerzésén dolgozik, ugyanis a 
nehezebb kazamatákat, raideket, rangsorolt harcmezőket csak magas szintű 
felszereléssel lehet véghezvinni. 

A Játékos vs. Játékos harcokhoz szükséges felszereléseket, amelyeket a 
harcmezőn vagy az arénába szerezhető becsület/hódítás pontokért vehetünk. 

A kazamaták, raidek szörnyei ellen szükséges felszereléseit, alacsonyabb 
szintű kazamaták tisztításával, az aukciós ház segítségével, reputáció növe- 
lésével vagy mesterségek magas szintű elsajátításával szerezhetünk. A mes- 
terségek két csoportra oszthatók az alapanyag gyűjtők és termékkészítők. 

Azok a játékosok, akik nem a legerősebb felszerelések megszerzésébe, a 
raidek szörnyeinek legmagasabb szinten való legyőzéséért, vagy a Játékos vs 
Játékos  ranglisták elejére törekednek kezdenek, azok általában 
achievmenteket (bizonyos teljesítményt jelző elismervények), hátasokat 
gyűjtenek, vagy tisztán a társasági élményért játszanak. A társasági élményt 
leginkább a klánok jelentik, amelyeket bárki alapíthat, és hívhat meg tagokat, 
adhat a tagoknak rangot. A klánokba tartozás általában a szervezett, menet- 


rendszetű raidek és klán események szervezésében nagy segítség. 


A játék leírásnál alkalmazott fogalmak rövid magyarázata: 


Aukciós ház: A játékban található egy aukciós ház, amelyben a játékosok ke- 


reskedhetnek egymással. 


Harcmező: véletlenszerűen beválogatott játékosok az ellenkező frakcióból 
harcolnak egy adott pályán, a győzelemért pénz, tapasztalati pont, 


achievement, becsületi pont szerezhető. 

Rangsorolt harcmező: előre szervezett játékosok az ellenkező frakcióból har- 
colnak egy adott pályán, a győzelemmel feljebb juthatunk a ranglétrán, hó- 


dítási pont, achievement, szerezhető. 
Aréna: a játékos vs. játékos küzdelmek egy speciális színtere. 


Kazamata: olyan szörnyekkel benépesített, korlátozott méretű pálya, amely- 
ben a szörnyeket bizonyos taktika szerint kell legyőzni 5 fős csapatban, ezért 
felszerelés, tapasztalati pont és pénz kapható, némely küldetés is kazamaták- 
hoz kötődik. A maximális szinten bizonyos kazamatáknak állítható nehéz- 


ségi foka van, ezzel arányos növekszik a jutalom. 


Raid: 10-nél több fős csoportban véghez vihető kazamata, melynek szörnyei 


nehezebbek, de a szerezhető jutalmak is nagyobbak. 


Reputáció pont: növeli a kedveltségünket egy a program által irányított 
(NPC) játékosokból álló nemzetiség körében, amennyiben elég reputációs 
pontot szerzünk a maximális kedveltségi szinthez, az adott nemzetiségtől fel- 


szerelést vásárolhatunk. 


Hátas: olyan lény vagy tárgy, amelyen lovagolni, ülni, gyorsan utazni lehet. 


Jutalmazás, büntetés rendszere, elemei a játékban 


A játékban a karakter fejlődéséhez (1—100 szintig) tapasztalati pontot kell 
gyűjteni, amit küldetésekkel, kazamatákkal, szörnyek megölésével szerezhe- 
tünk, vagy a Játékos vs Játékos módban elért sikerekért. A 100-as szint el- 
érését követően a cél: minél magasabb szintű vértek, fegyverek, tárgyak meg- 


szerzése. 

Bizonyos szörnyek megölésével, vagy speciális küldetések véghez vitelé- 
vel reputációs pontot szerezhetünk egy nemzetiségnél, amely ettől függően 
felszerelést bocsájt rendelkezésre. 

Pénz a játékban tárgyak eladásával, küldetések végrehajtásával, szörnyek 
megölésével szerezhető, valamint a többi játékossal való egyszerű vagy auk- 
ciós házon keresztüli kereskedéssel. 

Rangsorolt csatamezőn elért sikerért feljebb lehet jutni a ranglétrán, ame- 
lyért hódítás pontok, achievementek és az rangsorolt évad végén speciális 
hátasok kaphatók. 

Kazamaták, raidek kitisztításáért, nehézségi szinttől függően felszerelés, 
pénz, achievement kapható. 

A játék bármely területén történő teljesítményért kapható achievement. 

A játék sok területén elérhető olyan achievement, amely önmagán kívüli 
jutalmat is ad, mint pl. speciális hátas, cím. 

Büntetés csalásért, vagy sbammért, vagy szándékos átverésért jár (pl. ke- 


reskedés során). 


Információ-források a játékban 
A játék elején részletes tutorial vezet végig a játék alapvető tudnivalóin. Az 
ikonokra mutatva megnézhetőek az adott varázslatok, tehetségek (talent), 


tárgyak leírása. 


Kommunikációs csatornák a játékban 

Beépített chat funkció van, amelyben beállítástól függően beszélhetünk a 
mondanivalóhoz megfelelő csatornában, mint pl. kereskedelmi csatorna, vá- 
rosi csatorna. Továbbá sokan használnak VoIP rendszereket a játékon kívül, 


hogy beszélhessenek csapattársaikkal. 


113 


Angry Birds 


(forrás: http://4.bp.blogspot.com/) 


Az Angyry Birds nevű digitális gyermekjáték egyszerűsége és igen nagy nép- 
szerűsége miatt került be a kiválasztott három játék közé. A játék népszerű- 
ségére jellemző, hogy a játék letöltéseinek száma az összes platformot, nor- 


mál és speciális kiadást is beleértve eléri a 2 milliárdot. 


A játék rövid leírása 

A játék egy 2 dimenzióban játszódó ügyességi játék. A játékban madarakat 
kell az ellenség (disznók, későbbi kiadásokban egyéb állatok) felé katapul- 
tálni. A madarak kilövésének erőssége, és a kilövés szöge állítható, valamint 
speciális madárfajták esetén a madár speciális képessége is. A játék, kiadás- 
tól függően több részből és minden rész több szintből áll. Minden szintet 


adott mennyiségű madárból kell megoldani, a feladat az összes ellenséges 

egység megölése az adott pályán, valamint a legmagasabb pont elérése. Pon- 
tokat az elpusztított ellenségekért, épületekért, tárgyakért kaphatunk, vala- 
mint a fel nem használt madarakért. A játékot folyamatosan fejlesztik, így 


további dimenziókkal, lehetőségekkel, pályákkal, szereplőkkel bővülhet, sőt 


ere 


A játék időigénye 
Az adott szint nehézségétől és az újrakezdések számától függően kb. 5-10 


perc. 


A játék célja, szerkezete, a játékos(ok) tulajdonságai, jellemzői 

A játék eleje a pálya felméréséből és a rendelkezésre álló madarakból és azok 
sorrendjéből áll. A szintek nehézsége folyamatosan nő. A nehézséget fokoz- 
zák az adott szinten elhelyezett akadályok, az ellenfelet védő várak bonyo- 
lultsága, az ellenfelek száma, vagy olyan speciális mechanikák, amelyek ki- 
használása nélkül nem lehetséges vagy nehezebb a szint végig vitele, ilyen 
pl. megváltozott gravitációs mező vagy elrejtett robbanószerek. 

Az egyes szintek végig viteléért, a teljesítmény alapján csillagok kapha- 
tóak. A teljesítmény merőeszköze a pont, aki kevés pontot szerzett, de telje- 
sítette a szintet, az egy csillagot kap, aki teljesítette a szintet és mérsékelten 
sok pontot szerzett az 2 csillagot kap, aki sok ponttal teljesítette, az 3 csillagot 
kap. Szintenként 3 csillag a maximum. Az adott részenként elért összesített 
vagy az egész játékban elért összesített pont felkerülhet a ranglétrára, ahol a 
többi játékos összesített legmagasabb pontjai vannak. 


A játékban elérhető teljesítményekért achievementek kaphatók. 


Jutalmazás, büntetés rendszere, elemei a játékban 
A játékban minden szinten pontok szerezhetők, minden megsemmisített el- 
lenségért, épületért vagy tárgyért, valamint a fel nem használt madarakért. 
A szinteken kapható pontokért csillagok járnak. 
A csillagokkal vagy szintek végig vitelével új részek válnak elérhetővé. 
A játékban elért teljesítményekért achievementek kaphatók. 
A részenként összesített pontokkal és az összpontszámmal a játékos a 


ranglétrán más játékosok ellen versenyezhet. 


Információ-források a játékban 


Van tutorial, ami bemutatja a speciális madarak képességeit. 


Kommunikációs csatornák a játékban 


Nincs. 


Az interjúban szereplő három játék részletes leírása nélkül csak sejthetnénk, 
hogy ez a virtuális játékvilág jót átgondolt, tervezett, a végletekig kigondolt, 
összetett, sok esetben az átláthatóság határáig bonyolult. A tanulók szemszö- 


géből az oktatás világa ennek a világnak a konkurenciája. 


Az iskola, mint játék 


Nézzük most meg, hogy mi lenne akkor, ha az oktatás világát, mint játék- 
programot kellene bemutatnunk hasonló szempontok alapján, egy olyan 
gamernek, aki nem ismeri ezt. Így most az iskola világának leegyszerűsített 


leírása következik. 

Iskola világa 


Az iskola a fentiekhez képest a legnépszerűbb, mivel sok milliárd gyermek, 
fiatal és felnőtt vesz részt benne, bár legtöbbször nem saját választása alap- 
ján, hanem kötelező jelleggel, így a , népszerű" jelző vitatható. Az alábbi le- 
írásban - kihagyva az óvodai nevelést - a hazai köznevelési és felsőoktatási 


rendszerre szorítkozunk az áttekinthetőség kedvéért. 


A , játék" rövid leírása 

Az iskola világa egy életszimulátorhoz hasonlít, ahol tanulhatunk és tudásra, 
szakmára tehetünk szert, gazdagodnak ismereteink. A játék további külde- 
tése, hogy kibontakoztassa személyiségünket, változtasson attitüdjeinken, 
magatartás- és viselkedésformáinkon, normarendszerünkön. Ezeket a célokat 
egy több részből és azon belül több szintből, szintenként több pályából álló 
folyamat során érhetjük el. A pályákon pontokat gyűjtünk, a szintek végén 
achievementet (bizonyítvány, oklevél, stb.) kapunk, amelyek alapján további 
részekbe léphetünk be. Minden részben csoportonként és néha személyen is 
kapunk a programtól segítőket (pedagógus), akik támogatják, irányítják a já- 


tékosokat céljaik elérésében. A cél minél magasabb rész teljesítése, elérése. 


A , játék" időigénye 
A különböző részeket meghatározott idő alatt (8, 4, 3, 2, 3 év, illetve ezek 


félévei) kell elvégezni, ha több időt igénylünk, akkor az adott részből kies- 
hetünk. 

A , játék" célja, szerkezete, a játékos(ok) tulajdonságai, jellemzői 


Az iskola világa több részből és azon belül szintekből áll. 8 szintből áll az 
általános iskolai rész, 4 szintből a középiskola, (ennél lehet kevesebb és több 
is a szakképzésnek nevezett részben), 3 szint van a graduális képzésben, 2 
szint a posztgraduálisban és 3 szint a doktori képzésben. Tehát ez a játék 
összesen 8-4--342--3 — 20 szintből áll. Szintet lépni egy minimális teljesít- 
ményszint megléte és a játékos életkorának előre haladtával lehet, idő előtt 
egy-egy szint teljesítésével viszont egyáltalán nem, vagy csak kivételes ese- 
tekben lehet tovább lépni. Minden szinten és részben vannak a program által 
kirendelt segítőink (pedagógus), akik információkkal szolgálnak és egyéb se- 
gítséget is megadnak ahhoz, hogy sikeresen tovább jussunk és az egyéb kül- 
detéseket (személyiségformálás, normarendszer-alakítás, attitüdök, stb.) is 
teljesítsük. A szinteken pontok (osztályzatok) gyűjthetők, a szint végén egy 
achievementet (bizonyítványt) kap a játékos. A bizonyítványok (achieve- 
mentek) értéke attól függ, hogy év közben hány pontot szerzett a játékos. 
Évközben különböző pályákon (tantárgyak) kell játszani és mindegyik pá- 
lyán el kell érni a minimálisan elvárt teljesítményt a szintlépéshez. Az utolsó 
két részben viszont külön-külön is lehet egy-egy pályán továbbhaladni és 
szintet lépni, de magasabb részre csak mindegyik megléte esetén léphetünk. 
A játék célja minél magasabb részig eljutni. Minél magasabb részt ér el a 
játékos a társadalom annál több achivementtel (társadalmi presztízs) és - jó 


esetben - annál több bonusszal (fizetés) jutalmazza. 


Jutalmazás, büntetés rendszere, elemei a ,, játékban" 


Minden pályán (tantárgy) pontokat gyűjtünk, aki egy meghatározott szintnél 


kevesebb gyűjt, az nem juthat tovább a következő szintre, vagy az utolsó két 

részben a következőszinthez tartozó pályára. Az első rész első két szintjén 
ritkák a pontok, helyette egyszerű achievementek gyűjthetők (csillagok, ma- 
cik, pirospontok, stb.). Ezen a szinten gyakran vannak ranking táblázatok (fa- 
liújság), melyeken a játékosok évközben láthatják egymás eredményeit is. 
Az egyéb küldetésekért csak ritkán kaphatunk speciális achievementeket (di- 
cséreteket írásban vagy szóban jó magaviseletért, közösségi munkáért) il- 
letve ritkán díjakat, kitüntetéseket. 

A társadalom és az iskola is értékeli, ha egy-egy részt befejeztünk, erre 
különböző eseményeket rendez (ballagás, diplomaosztó). 

A büntetés kezdetben feketepontok, majd később az alacsony pontok mi- 
atti részismétlések formájában jelenik meg. Ezen kívül van szóbeli és írásbeli 
büntetés (osztályfőnöki, szaktanári, igazgatói intők, beírások). A játékból való 
távolmaradást szigorúan bünteti a program, melynek kötelező részismétlés is 
lehet a következménye. A büntetés még a játékos szüleire is kiterjedhet. A 
társadalom mikor és makro közösségei szintén élnek büntetéssel, mely lehet 
szóbeli, pénzbeli (zsebpénz megvonás, tandíj visszafizetés, stb.) rosszabb 
esetben testi büntetés, valamint egyéb megvonások, eltiltások, a társadalmi 
javakhoz való korlátozott hozzáférés. Az egyéb küldetések (személyiség, ma- 
gatartás, attitüd, stb.) sikertelenségét szintén bünteti a játék és a környezet 


egyaránt, gúnnyal, kiközösítéssel, megvetéssel, néha tettlegességgel. 


Információ-források a , játékban " 


Az iskolai élet játék ebben a legerősebb. Rengeteg információt biztosít a já- 
tékosnak leginkább nyomtatott formában (tankönyvek, munkafüzetek, 
könyvtárak) és szóban a segítőktől (tanórák), valamint a játékos kereshet di- 


gitális információkat is. 

Kommunikációs csatornák a , játékban" 


A játékosnak az összes kommunikációs csatorna a rendelkezésére áll, hogy 


segítőivel játékidőben és játékostársaival bármikor kommunikáljon. 


Az iskolai élet , játékkal" kiegészített 3--1 játékot most áttekinthetjük a 
Badgeville portál által összegyűjtött játék-hatásmechanizmusok szerint. A 
táblázat első három oszlopa a gamer által leírtakat tartalmazza, míg a negye- 
dik oszlopba mi magunk próbáltuk beírni a pedagógiában leggyakrabban al- 


kalmazott motivációs hatásmechanizmusokat. 


LoL Wow Angry Birds Iskola 
Achievements ] A játékosok bi- Í A játékban A játékban el-  ] Az első két 
zonyos rang el- ! minden ki- ért teljesítmé- szinten gyak- 
érésért, vagy emelkedő, nyekért rabban kapha- 
valamely ese- vagy maxima- ] achievementek ] tók kisebb 
ményen való lizált teljesít- kaphatók. achievementek 
részvételért, ményért, kitar- (csillagok, tün- 
esetleg valami- ! tásért dérek, mackók, 
lyen speciális achievementet pirospontok, 
vásárlásért cse- ] lehet szerezni. stb), majd na- 
rébe, kaphat- pl 10 szintre gyon ritkán, 
nak felhaszná- ] lépés, bizonyos félévente, 
lói fiókhoz köt- ! mennyiségű évente lehet 
hető ikonokat, ] pénz szerzése, hozzájutni, 
illetve díszes stb. osztályfőnöki, 
kereteket. igazgató dicsé- 
ret, bizonyít- 
vány, iskolai 
kitüntetés, ok- 
levél 
Appointment A játékon be- A játékban nincs Nincs. 
lüli pénzért ve- ] vannak szezo- Az iskolában 
hető kiegészi-  ] nális, illetve való jelenlétért 
tők leakciózott nem jár külön 

árának szokott 
lenni lejárati 
dátuma, vala- 
mit a bizonyos 
eseményekhez 
köthető fel- 
használói iko- 
nok is csak az 
eseményhez 
rendelt idő- 
pontba érhe- 


valós hagyo- 
mányokhoz 
köthető esemé- 
nyek, melyek 
egy-két hétig 
tartanak ilyen- 
kor plusz kül- 
detések és ju- 
talmak érhe- 
tőek el. pl Va- 
lentin nap, Sör- 


elismerés, in- 
kább annak hi- 
ányáért jár 
büntetés. 


tőek el. fesztivál. 
Behavioral nincs nincs A szerezhető Megléte vitat- 
Momentum pontok, csilla- ] ható. A meg- 
gok, szokás ereje, 
achievementek ] hogy iskolába 
, elérhető szin- ! járni kell, tehát 
tek miatt a já- ésszerű, nem 
tékos a valós jellemző moti- 
teljesítmény el- ] vációs tényező. 
érését élheti át. 
Blissful nincs nincs nincs Itt nem értel- 
Productivity mezhető 
Bonuses A játékon be- Bizonyos cse- ] A szintek vé- Ha a játékos 
lüli semleges lekvések kom- ] gig vitelével, magas ponto- 
szörnyeket binációjaként illetve megfe- kat szerez egy 
megölve olyan ] szerezhetünk lelő számú pályán (tan- 
bónuszok kap- ] achievementet, ] csillag szerzé- ] tárgy), akkor 
hatóak, ame- pl bizonyos sért új részeket ! mellékkülde- 
lyek egy meg- ] küldetések és érhetünk el. tést teljesíthet 
határozott ideig ] szörnyek meg- (tanulmányi 
segíthetik ajá- ] ölésért. verseny) 


tékost. Ezeknek 
a megfelelő / 
nem megfelelő 
disztribúciója 
komoly előnyt 
vagy hátrányt 
jelenthet. 

Cascading A meccs ele- A karakter a Először csaka ] A különböző 
information jén, a játékos játék elején mi- ] legegyszerűbb  ] részekhez, 
theory karaktere az nimális meny- ] madarakkal szintekhez és 
első szinten nyiségű képes- ] kell végig pályákhoz jól 
kezd, amikoris ] séggel indul, és ] vinni, a leg- tagolt és gon- 
a játékmódtól egyszerű, veze- ! egyszerűbb dosan adagolt, 
függően 1-3 tett küldetése- — ] szintet. egymásra 
képesség pon- ] ket kap, ame- épülő informá- 
tot kap, vala- lyek megmu- ciót kap a játé- 
mint kevés tatják a játék kos 
pénzzel, alapjait. Ké- 
amelyből 1—3 sőbb a szint lé- 
különböző pések során 
tárgy megvé- egyre több és 
tele ajánlott, bonyolultabb 
ezáltal a játé- képesség és 
kost nem éri küldetés válik 
feldolgozhatat- ! elérhetővé. 
lan mennyi- 
ségű informá- 
ció, viszont az 
előrehaladás 
során egyre 
több informá- 
cióhoz jut. 
Combos A játékban a A raidek ször-  ] nincs Van olyan 
gyors kombi- nyeinek legyő- achievement, 
nációk csak azt ] zésekor sok- melyet két kü- 


a célt szolgál- 
ják, hogy az el- 
lenfélnek keve- 
sebb ideje le- 
gyen véde- 
kezni. Tehát 
külön jutalom 
nem jár érte. 


szor kell olyan 
taktikát alkal- 
mazni, amely- 
ben több kü- 
lönböző hely- 
szín, bónusz 
bizonyos sor- 
rendben való 
felhasználásá- 
val nyerhetünk 
csak. 


lönböző pálya 
együttesen ma- 
gas szintű tel- 
jesítésével kap- 
ható (jó tanuló, 
jó sportoló) 

Community A játék tisztán ] A játékban a nincs A játék alapve- 
collaboration a csapatmun- kazamatákat, tően individuá- 
kára épül, a raideket, harc- lis, az eredmé- 
legjobb csapa- ]! mezőket csak nyek egyénileg 
tokat is nem csapatban vi- kell elérni. De 
ritkán nem a hetjük végig. a játékos kö- 
legjobb egyéni zösségek segít- 
játékosok al- hetik ezt a fo- 
kotják, hanem lyamatot,az 
a legjobb csa- egyéb küldeté- 
patjátékosok. seknél pedig 
elengedhetet- 
len, viszont ezt 
a játék alig tá- 
mogatja 
Countdown A játékon be- A raidek ször-  ] nincs A pontokat 
lüli pénzért ve- ] nyeinek legyő- legtöbbször 


hető kiegészí- 
tők leakciózott 
árának szokott 
lenni lejárati 
dátuma, vala- 
mit a bizonyos 
eseményekhez 
köthető fel- 
használói iko- 
nok is csak az 
eseményhez 
rendelt idő- 
pontba érhe- 
tőek el. 


zésekor sok- 
szor kell olyan 
taktikát alkal- 
mazni, amely- 
ben több kü- 
lönböző idő- 
pont, bónusz 
bizonyos sor- 
rendben való 
felhasználásá- 
val nyerhetünk 
csak. 

A játékban 
vannak szezo- 
nális illetve va- 
lós hagyomá- 
nyokhoz köt- 
hető esemé- 
nyek, melyek 
egy-két hétig 
tartanak ilyen- 


adott idő alatt 
lehet megsze- 
rezni (felelt, 
dolgozat, 
vizsga) az idő 
leteltével a 
rendszer lezár. 


[0] 
u 


kor plusz kül- 
detések és ju- 
talmak érhe- 
tőek el. pl Va- 
lentin nap, Sör- 


fesztivál. 

Discovery nincs Adott terület, nincs Elvileg lehet- 
minden fonto- séges, de a já- 
sabb pontjának ték csak kivé- 
felfedezéséért teles esetben 
achievement preferálja 
jár. Minden be- 
járható terület 
teljes felfede- 
zésért szintén. 

Epic meaning  ] nincs A játék háttér- ] A játék háttér- ] A játékosok 
története miatt, ] története sze- szerint semmi- 
többször meg rint az ellenfe- ] lyen , epikus" 
kell mentenia ] lek elrabolták a ] hatása sincs. 
világot apusz- ] madarak tojá- 
tulástól, illetve ] sait, így a faj 
valamilyen ér- ] fenntartásáért 
téket megóvni, ] kell küzdeni. 
esetleg a két 
frakció közötti 
háborúban a 
győzelem felé 
lépést tenni. 

Free lunch A játékbanegy ] A játékbanlé- ] nincs Alapvetően 
véletlenszerű tezik olyan nincs. de ide is 
változó van, zsákmány, érthető az az 
amely a kriti- amely egyfajta eset, amikor a 
kus találat. En- ] tárolóként több pontok meg- 
nek esélyét véletlenszerű szerzésekor le- 
százalékosan zsákmányt tar- het a játékos- 
növelhetjük. talmaz, vala- nak szeren- 


mint a fekete 
aukciós házban 
véletlenszerűen 


cséje (jó kér- 
dést kap, jó té- 
telt húz) 

fordulnak elő 
bizonyos tár- 
gyak. 


Infinite A játékban A játékot vég-  ] A játék majd- A játékban 

gameplay végtelen számú I! telen ideig le- hogynem vég- ] nincs végtelen 
normál illetve  ] het játszani hi- ] telen ideig lehetőség, csak 
rangsorolt szen, minden játszható, mi- korlátozott 
meccs játsz- nagyobb újítás- ] vel az elérhető ] számú lehető- 
ható. nál, új kazama- ] pontok száma séget biztosít a 

tákat, harcme- ] addig növel- pontok meg- 
zők, raidek, pá- ! hető amíg min- ] szerzésére. 
lyarészek vál-  ] den szinten a 
nak elérhetővé. ] maximális 

pontot meg 

nem szerezte a 

játékos. 

Levels A felhasználói ] A játékban lép- ] Az egyes ré- A játékban 20 
fiókot 1-30 hetünk szintet szeket több szint (level) 
szintig növel- karakterünkkel ] szintet tartal- van öt játék- 
hetjük, vala- 1-100ig. maznak. A részbe foglalva 


mint minden 
meccsen a hő- 
sünk az első 
szinten kezd és 


Bizonyos kaza- 
matáknál és 

raideknél lehet 
nehézségi szin- 


szintek száma 
verziófüggő, 
átlagosan 40 
szinttel lehet 


8--4--31-2--3 
bontásban 


egészen a 18- tet állítani. számolni. 
as szintig jut- Valamint mes- 
hat el. A szint- ] terségek tanu- 
lépéssel kap- lásakor léphe- 
csolatos elvá- tünk szintet. 
rásokat és ju- Reputációs 
talmakat lásd pontok össze- 
fent. gyűjtésével 
léphetünk ked- 
veltségi szintet. 
Loss awersion ] Aranglétrána ] nincs nincs Ha az iskolá- 


passzivitásért 
pontokat veszt- 
hetünk, ameny- 
nyiben túl sok 


ban a játékos 
sokáig passzív, 
büntetésre, 
akár kizárásra 


ideig nem ját- 
szott egy mecs- 
cset sem a játé- 
kos üzenetet 
kap a játék kli- 
ensen belül, 
ami erre figyel- 
mezteti. A 
rangsorolt csa- 
patokat passzív 
státuszba he- 


15 számíthat 
(pl. a passzív 
félévek szám 
korlátozott.) 

A segítője, irá- 
nyítója ekkor 
aktivitásra 
bírja, kötelezi. 


lyezhetik, 
amennyiben 
nem játszanak 
bizonyos 
számú meccset 
bizony idő 
alatt. 

Lottery A játékban egy ] A játékban léte- Í nincs A pontok meg- 
véletlenszerű zik olyan zsák- szerzésekor le- 
változó van, mány, amely het a játékos- 
amely a kriti- egyfajta tároló- nak szeren- 
kus találat. En- ] ként több vélet- cséje (jó kér- 
nek esélyét lenszerű zsák- dést kap, jó té- 
százalékosan mányt tartal- telt húz). 
növelhetjük. maz, valamint a 

fekete aukciós 
házban vélet- 
lenszerűen for- 
dulnak elő bi- 
zonyos tárgyak. 

Ownership Azok a fel- Az nincs Elvileg le- 
használói iko- achievementek hetne, például 
nok, illetve ki- ] , címek, speci- ha külső jegyei 


egészítők, ami- 
ket csak magas 
rangsorolással 
lehet megsze- 
rezni/elérni, 


ális hátasok 
mind hordoz- 
nak érzelmi 
töltetet is mivel 
megszerzésük 


lennének egy 
kimagasló tel- 
jesítménynek 
(jelvények), 
vagy egy adott 

vagy amiket 


nagy teljesít- 


iskolához tar- 


csak régi játé- ményt igényelt, tozásnak 
kosok szerez- valamint a (egyenruha). 
hettek meg ér- ] többi játékos is 
tékesnek szá- ezek által látja 
mítanak. a teljesítmé- 
nyeket. 
Points A felhasználói ] Tapasztalati, A játékban A játékos pon- 


fiókot 1-30 
szintig növel- 
hetjük, vala- 
mint minden 
meccsen a hő- 
sünk az első 
szinten kezd és 
egészen a 18- 
as szintig jut- 
hat el tapaszta- 
lati pontok 
szerzésével. A 
szintlépéssel 
kapcsolatos el- 
várásokat és 
jutalmakat lásd 
fent. 

A rangsorolt 
játékok játszá- 
sával is pontok 
szerezhetők, 
részleteket lásd 
fent. 

A játékon be- 
lüli pénz/ 
minion/Ölés/ha 
lás/segédkezés 
pontok szerez- 
hetők, ezeknek 
részleteit lásd 
fent. 


reputációs, hó- 
dítási, becsület 
pontok vala- 
mint az 
achievementek 
hez tartozó 
pontok szerez- 
hetők. 


minden szinten 
pontok szerez- 
hetők, minden 
megsemmisí- 
tett ellenségért, 
épületért vagy 
tárgyért, vala- 
mint a fel nem 
használt mada- 
rakért. 

A játékos a 
ranglistán sze- 
repelhet a ré- 
szenkénti és az 
összes elért 
pontjaival. 


tokat kap a kü- 
lönböző telje- 
sítményiért. 1 
pont jár a Si- 
kertelen teljesí- 
tésért, 2—5 pont 
a teljesítmény 
szintjétől füg- 
gően. A félévi 
és évvégi 
achievementek 
is hasonlóan 2— 
5 pontokat tar- 
talmaznak. Az 
egyéb küldeté- 
sekért nem jár 
pont. 

Progression A játékon belül ] A játékon belül ] A szintek vé- A játékos a kü- 
és a játékon kí- ] az előírt és gig vitele után  ] lönböző játék- 
vül is az előírt  ] megszerzett ta- Í látható a részek ]! részek teljesí- 
és megszerzett ! pasztalati, re- táblázatában, tőséről, azaz az 
tapasztalati putációs pontot / hogy melyik előrehaladásá- 
pontot és szin- ] és szintetis le- ] szintet milyen ] ról rendelkezik 
tet is lehet het látni. Vala- ]! eredménnyel, különböző 
látni. mint az hány csillaggal ] achievementek 

achievementek ]! volt teljesítve.  ] kel (bizonyít- 
eléréséhez vány, oklevél), 
kellő előreha- de ezeknek 
ladás is látható. nincs semmi- 
A játékon kí- lyen vizuális 
vüli hivatalos megjelenítése. 
weboldalon a 

játékos előre- 

haladása min- 

den szinten 

megtekinthető. 

Ouests A napi győ- A játékban ren- ] nincs Házi feladatok, 
zelmi bónusz geteg egyedi, egy-egy vizsga 


az egyetlen ál- 
landó küldetés, 
valamint na- 
gyobb esemé- 
nyekhez köt- 
hető 1-2 külde- 
tés érhető el, 
amelyek nagy 
részben egy bi- 
zonyos számú 
idő alatt vagy 
játékmódban 
elért győzele- 
mért cserébe 
adnak jutalmat. 


speciális és 
napi küldetés 
van a játék 
minden terüle- 
tén. 


letétele felfog- 
ható guest-nek, 
de klasszikus 
guesteknek 
csak a projekt 
pedagógiai fel- 
adatok tekint- 
hetők. 

Reward nincs Bizonyos nincs Nem jellemző, 
schedules számú küldetés de lehet olyan 
elvégzésért, bi- kitűzött felada- 
zonyos számú tot az iskolá- 
harcban való ban, mely több 
részvételért, bi- feltételt is ma- 
zonyos ellensé- gába foglalva 
ges játékos díjazható (az 
megöléséért egész osztály 
stb. vegyen részt, 
achievement és az Össze- 
kapható. gyűjtött papír 
mennyisége ér- 
jen el egy bizo- 
nyos értéket) 
Status Ranglétra. Ranglétra, fel- ] A ranglétrán Bár az iskolá- 
szerelés, cím, elfoglalt hely ban léteznek a 
klán, speciális ] megtekinthető. ] diákok között 
hátas. státuszok, rag- 
létrák, de ez 
nem függ össze 
az iskolai telje- 
sítménnyel, sőt 
azzal gyakran 
ellentétes. 
Urgent A játékosok Haavilágona ] A játékosok tö- ! Nem jellemző 
optimism többsége azért  ] szerveren, rekednek min- ] az iskolai élet- 


játszik rangso- 
rolt meccseket, 
mert feljebb 
szeretne jutni a 
ranglétrán. 


vagy a régió- 
ban először 
győzik le a leg- 
nehezebb el- 
lenséget a leg- 
nagyobb ne- 
hézségi fokon, 
azért speciális 
achievement 
szerezhető. 

A ranglétrán 


den pályát ma- 
ximális 3 csil- 
lagos teljesít- 
ménnyel végig 
vinni, még ak- 
kor is, ha már 
tovább halad- 
hatnának, akár 
egy csillaggal 
1s. 


ben a maxi- 
mumra törek- 
vés, mint moti- 
vációs tényező. 

elért magas he- 
lyezésért 
achievement, 
cím, speciális 
hátas szerez- 
hető. 
Virality Amennyiben Meghívott ba-  [ nincs Egyáltalán 
az általunk rátért cserébe, nem jellemző, 
meghívott játé- ] egyszerűsített hogy a diák, 
kos elér egy bi- ] szint lépést és mint játékos 
zonyos szintet ] egy speciális azért kapna el- 
játék kívülel-  ] hátast kapunk. ismerést, 
költhető ponto- achievementet, 
kat kapunk. mert más játé- 
kost is bekap- 
csolt a játékba, 
vagy segített 
neki. 
Konklúziók 


Akár a digitális játékprogramok részletesebb bemutatását, akár a hatásme- 


chanizmusokat tartalmazó táblázatot tekintjük, jól láthatók azok a különbsé- 


gek, melyek az iskola világa, az oktatás és a népszerű, de típusában jelentős 


különbségeket képviselő digitális játékok között vannak. Az eltérések közül 


a fontosabbak a következők: 


— Az első szembeszökő különbség az, hogy oktatási világunk szintjeinek 


száma bármelyik programét alul múlja. Annak ellenére, hogy a legbonyo- 


lultabb játékok végigjátszása (ha van ilyen) maximum egy-két hetet, hó- 


napot vagy évet ölel fel, addig az iskola általunk tárgyalt szegmensei ösz- 


szesen 20 évet fognak át. Szomorú látnunk, hogy az Angry Birds nevű 


gyermekjáték , felbontása" is meghaladja a 20 évet felölelő iskoláét. 

A másik látható különbség, hogy a magas minőséget képviselő LOL és a 
WoW esetében az azonnali visszajelzések száma, fajtái, rendszere mesze 
felülmúlja az iskola statikus, néhány eszközzel operáló rendszerét. Az 
azonnali visszajelzések, azok látható — és szinte kivétel nélkül pozitív — 
jellegéről nem is beszélve. 

A játékleírásokból az is kiderül, hogy azok szintjei, pályái, küldetései min- 
dig igazodnak a játékos aktuális tudásszintjéhez (és senki sem érdeklődik 
az életkor után). A küldetések, harcok, ellenségek, legyőzendő szörnyek 
nehézségi foka a játékos fejlődéséhez igazodik úgy, hogy az adott szinten 
még teljesíthető kihívásoknak tűnjék. 

Érdekes módon a játékok világában nem jelenik meg a , stréber" lenézett 


státusz, ott a teljesítménynek tisztelete van. 


Szintén különbség az oktatás világa és a virtuális a játékok között, hogy 
az utóbbiban alig található büntetés, míg az iskola széles skálán kínál a 


büntetésre. 


Az is erős eltérés, hogy a játékprogram írók mindig nagy gondot fordíta- 
nak arra, hogy a teljesítménynek, az elért eredményeknek és a rangsorok- 
nak szép, izgalmas, tetszetős megjelenítése legyen. Sőt kifejezetten látvá- 
nyosra, színesre, fiatalos dizájnúra tervezik a pontok, bónuszok, achieve- 
mentek elmeit, a játékost megjelenítő avatárok figuráit, a rangsorok táb- 
lázatait. Ehhez képest egy iskolai ellenőrző könyv, vagy egy bizonyít- 
vány, egy digitális napló vizuális tervezése és kivitelezése a praktikumon 


kívül semmilyen erény sem tud felmutatni. 


— 
[61 
— 


— Az iskolában nincsenek avatarok, melyek nevét, külsejét, tulajdonságait a 
tanulók maguk alakíthatnák, nincsenek a teljesítményeket és eredménye- 
ket megjelenítő látványos jelvények, külső jegyek, melyeket a diákok 


büszkén viselnének. 


— További különbség, hogy az iskolában ugyan elszórva találhatunk csopor- 
tosan megoldandó , küldetéseket", de olyan nem találunk, amely csak csa- 


patban oldható meg és ez a továbblépés kizárólagos feltétele lenne. 


Ez a felsorolás a játékleírások és a hatásmechanizmus táblázat adatait tanul- 
mányozva tovább folytatható. A különbségek számbavételének két fontos 
következménye lehet. Egyrészt segíthet a pedagógia folyamatok tervezése- 
kor és újragondolásakor. Gamifikáicó nélkül is át lehet úgy tervezni az isko- 
lai tanulási környezetet, hogy azokat a hatásmechanizmusokat alkalmazni 
tudjuk, melyek a digitális játékokat oly népszerűvé és hatékonnyá teszik. A 
másik konklúzió természetesen az, hogy alapokat kapunk egy oktatási folya- 
lyeztetése nélkül játékosítsuk azt. 

Az összehasonlításnak van még egy tanulsága: a digitális játékok tervezői 
nem pedagógusok, pszichológusok, így nem ismerik a humán tudományok 
összefüggés-rendszerét, törvényszetűségeit, így gyakran vétenek pedagó- 
gia/pszichológiai hibákat. Amit viszont nagyon jól ismernek az a játékok mű- 
ködési és hatásmechanizmusa. Ezért ezen hatásrendszerek kritika nélküli át- 
vétele komoly veszélyforrás is egyben. Vannak például olyan pedagógiai 
helyzetek, amelyeknél a kiélezet verseny diák és diák között inkább árt, mint 
használ. 

Akár a gamifikáció eszközeit és lehetőségeit választjuk, akár a meglévő 


tanulási-tanítási folyamatok tervezzük újra, arra kell törekednünk, hogy az 

alulmotivált Z generációt meg tudjuk szólítani, motiválttá tudjuk tenni a pe- 
dagógia célok elérésében. 

Ezért minden innovatív pedagógusnak érdemes ezzel kísérleteznie, még 
akkor is, ha a kezdeti lépések nem felelnek meg minden tekintetben a 
gamifikáció szigorú elvárásainak. A diákok értékelik ezeket a próbálkozáso- 
kat és , benne vannak a játékban", így fokról fokra el lehet jutni profi 
gamifikációs megoldásokig, akár olyan szintig is, mint a Classcraft, mely a 
Wow hatásmechanizmusait használja fel arra, hogy a tanulási, osztálytermi 
környezet játékkörnyezetté váljon, ahol a tanulás játékká válhat 


(Classcraft, 2014). 

